
ŽVAIRIUKĖ 


Kažkas nedrąsiai sukrebždeno į duris. Dunkste- 
lėjo ant grindų statomas daiktas. Pasigirdo dus- 
lus balsas: 

— Jau pusė šešių. Ką tik nuskambėjo pirmieji var- 
pai, kviečiantys į mišias... 

Keldamasis ant alkūnių, Megrė sugirgždino lo- 
vos spyruokles ir su nuostaba pažvelgė į mansar- 
dos langelį, iškirstą nuolaidžiame stoge. Tas pats 
balsas vėl paklausė: 

— Ar imsite komuniją? 

Dabar komisaras Megrė basomis kojomis sto- 
vėjo ant ledinių grindų. Jis žengė prie durų, užda- 
rytų virvele, apsukta aplink dvi vinis. Sušnarėjo 
tolstantys žingsniai, ir išėjęs į koridorių jis dar spė- 
jo pamatyti moters su palaidinuke ir baltu sijonu 


siluetą. 

Tada paėmė ąsotį šilto vandens, kurį Mari Ta- 
ten jam buvo atnešusi, uždarė duris ir susirado 
veidrodžio šukę, kad galėtų nusiskusti. 

Žvakė degs jau tik keletą minučių. Už mansar- 
dos langelio dar tvyrojo tamsi naktis, šalta prasi- 
dedančios žiemos naktis. Didžiojoje aikštėje ant 
tuopų šakų kur ne kur tebekabojo nudžiūvę lapai. 

Smuklės stogas buvo dvišlaitis, todėl išsitiesti 
visu ūgiu komisarui užteko vietos tik mansardos 
viduryje. Buvo šalta. Pakaušį kiaurą naktį stingdė 
oro srovė, plūstanti nežinia pro kur. 

Bet šitas šaltis žadino ir jo jausmus, grąžinda- 
mas į aplinką, kurią tarėsi užmiršęs. 

Pirmieji varpai, kviečiantys mišių... Gaudesys, 
vilnijantis per miegantį kaimą... Kai buvo berniūkš- 
tis, Megrė nesikeldavo taip anksti... Palaukdavo 
antrųjų varpų, suskambančių be penkiolikos šeš- 
tą, nes tada jam dar nereikėjo skustis... Kažin ar 
bent veidą nusiprausdavo? 

Šilto vandens niekas neatnešdavo... Ąsotyje jis 
kartais būdavo tiesiog ledinis... Netrukus jo batai 
jau kaukšėdavo gruodo sukaustytu keliu... 

Dabar rengdamasis jis girdėjo, kaip Mari Taten 
zuja pirmyn atgal po smuklės salę, varsto krosnies 


dureles, tarškina indais, suka kavos malūnėlį. 

Megrė apsivilko švarką ir apsiaustą. Prieš išei- 
damas iš piniginės išsiėmė popierių, prie kurio bu- 


vo prisegtas lapelis su užrašu: 


Muleno municipalinė policija. 
Dėl viso pikto perduodama Paryžiaus krimi- 


nalinei policijai. 


Ir dar vienas keturlinkai sulankstytas lapas. Ant 


jo stropiai išvedžiota: 


Pranešu jums, kad Vėlinių dieną Sen Fiakro baž- 
nyčioje per pirmąsias mišias bus įvykdytas nusi- 


kaltimas. 


Popierius keletą dienų mėtėsi Auksakalių kman- 
tinės kabinetuose. Megrė jį pamatė atsitiktinai ir 
nusistebėjo. 

— Sen Fiakras, prie Matinjono? 

— Veikiausiai, nes tai mums buvo perduota iš 
Muleno. 

Megrė įsidėjo popierių į kišenę. Sen Fiakras! Ma- 
tinjonas! Mulenas! Šie pavadinimai jam buvo pa- 
žįstami labiau už visus kitus. 

Jis gimė Sen Fiakre, kur tėvas trisdešimt metų 


dirbo pilies valdytoju! Paskutinį kartą Megrė ten 

lankėsi kaip tik mirus tėvui, kuris buvo palaidotas 


mažose kapinaitėse už bažnyčios. 


„bus įvykdytas nusikaltimas... Der pirmąsias 


"MišŠLAS... 


Megrė atvažiavo vakar. Ir apsistojo vienintelėje 
smuklėje, priklausančioje Mari Taten. 

Ji jo nepažino, o jis ją išsyk atpažino iš akių. Žvai- 
riukė, kaip kitados ją visi vadino! Gležnutė mer- 
gaitė, kuri vėliau tapo dar liesesne senmerge, žvai- 
ruojančia vis labiau ir be perstojo bruzdančia salėje, 
virtuvėje, kieme, kur augino triušius ir vištas! 

Komisaras nulipo žemyn. Patalpą apšvietė ži- 
balinė lempa. Stalas buvo padengtas kampe. Kepa- 
las pilkos duonos. Kavos su cikorija kvapas, virin- 
tas pienas. 

— Blogai darote, neimdamas komunijos tokią die- 
ną kaip ši! Juoba kad nepatingėjote eiti į pirmąsias 
mišias... Dieve mano! Skambina jau antri varpai!.. 

Varpų dūžiai buvo silpnučiai. Kelyje sukaukšė- 
jo žingsniai. Mari Taten nubėgo į virtuvę apsivilkti 
juodos suknelės, užsimauti megztų pirštinių ir už- 
sidėti skrybėlaitės, kuriai kuodas trukdė laikytis 


tiesiai. 

— Palieku jus baigti pusryčiauti... Ar užrakinsi- 
te duris?.. 

— Ne! Aš jau pasiruošęs... 

Kaip ji drovėjosi eiti su vyriškiu! Vyriškiu, at- 
važiavusiu iš Paryžiaus! Tipeno smulkiais žings- 
neliais, palinkusi į priekį ryto žvarboje. Ant že- 
mės skraidė nukritę lapai. Sausas jų šiugždesys 
rodė, kad naktį buvo pašalę. 

Menkai apšviestų bažnyčios durų link sliūkino 
ir daugiau šešėlių. Varpai tebeskambėjo. Žemų na- 
mų languose kai kur degė šviesos: žmonės pasku- 
bomis rengėsi į pirmąsias mišias. 

Megrė apėmė tie patys pojūčiai kaip ir kitados: 
šaltis, peršinčios akys, sušalę pirštų galai, kavos prie- 
skonis burnoje. Paskui, įėjus į bažnyčią, gūsis šilu- 
mos ir švelnios šviesos, žvakių, smilkalų kvapas... 

— Atleiskite... Aš turiu savo klauptą... - tarė Mari 
Taten. 

Megrė atpažino juodą krėslą su raudono akso- 
mo ranktūriais, kuris priklausė senajai Taten, žvai- 
riukės motinai. 

Bažnyčios gale dar virpėjo virvė, ką tik paleista 
varpininko. Zakristijonas baigė degioti žvakes. 

Kiek jų buvo šiame pamėkliškame dar ne visai 


atsibudusių žmonių susirinkime? Daugiausia pen- 

kiolika. Vyrų tik trys: zakristijonas, varpininkas ir 


Megrė. 
„bus įvykdytas nusikaltimas... 


Muleno policija pamanė, jog tai piktas pokštas, 
ir nesirūpino. Paryžiuje darbuotojai nustebo pa- 
matę, kad komisaras vyksta į kelionę. 

Megrė girdėjo garsus už durų dešinėje altoriaus 
pusėje ir sekundės tikslumu galėjo nuspėti, kas ten 
dedasi: zakristija, mišioms patarnaujantis vaikas vė- 
luoja, kunigas tylomis užsivelka arnotą, susideda 
maldai rankas ir eina į navą, o jam iš paskos, pai- 
niodamasis kamžoje, klupinėja berniūkštis... 

Berniūkštis buvo rusvaplaukis. Jis papurtė skam- 


butį. Žmonės ėmė murmėti liturgines maldas. 
„Der pirmąsias mišias... 


Megrė vieną po kito nužvelgė visus šešėlius. 
Penkios senutės, iš kurių trys turėjo nuosavus 
klauptus. Stambi ūkininkė. Keletas jaunesnių kai- 
miečių ir vaikas... 

Lauke suūžė automobilis. Trinktelėjo durelės. 
Dama, vilkinti gedulo drabužius, smulkiais, leng- 


vais žingsneliais perėjo per visą bažnyčią. 

Chore stovėjo eilė klauptų, skirtų pilies gyven- 
tojams, kietų seno poliruoto medžio klauptų. 
Moteris tyliai ten atsisėdo, palydėta kaimiečių 
žvilgsnių. 

. 

Reguiem aeternam dona eis, Domine...“ 


Megrė gal dar būt mokėjęs atsakinėti kunigui. 
Jis nusišypsojo pagalvojęs, kad anuomet mišias už 
mirusiuosius mėgo labiau nei kitas, nes maldos bū- 
davo trumpesnės. Jis prisiminė mišias, trukusias 
šešiolika minučių! 4 

Bet dabar komisaras nepaleido iš akių moters go- 
tikiniame klaupte. Jos profilį vos galėjo įžiūrėti. Ir 


nebuvo visiškai tikras, ar čia Sen Fiakro grafienė. 
Dies irae, dies illa...** 


Vis dėlto tai buvo ji! Bet kai Megrė paskutinį kar- 
tą ją matė, ji teturėjo dvidešimt penkerius ar dvide- 
šimt šešerius metus. Tai buvo aukšta, liekna, me- 


lancholiška moteris, kurią iš tolo regėdavo parke. 


* Amžinąjį atilsį duok jiems, Viešpatie... (Lot.) 
** Rūstybės diena, toji diena... (Lot.) 

Dabar jai tikriausiai šešiasdešimt su kaupu... Ji 
karštai meldėsi. Jos veidas buvo sudžiūvęs, labai 
ilgos ir labai plonos rankos spaudė maldaknygę... 

Megrė sėdėjo paskutinėje šiaudinių kėdžių ei- 
lėje: už šias kėdes per iškilmingas mišias reikėda- 
vo mokėti penkis santimus, bet per paprastas mi- 


šias jos būdavo dovaninės. 


„bus įvykdytas nusikaltimas... 


Komisaras atsistojo drauge su visais, pradėjus 
skaityti pirmąją Evangelijos ištrauką. Į galvą lindo 
įvairios smulkmenos, plūdo prisiminimai. Pavyz- 
džiui, jis staiga pagalvojo: „Per Vėlines tas pats ku- 
nigas aukoja trejas mišias...“ 

Vaikystėje jis pusryčiaudavo pas kunigą tarp ant- 
rųjų ir trečiųjų mišių. Valgydavo minkštai virtą 
kiaušinį ir ožkos sūrį. 

Muleno policijos teisybė! Čia negalėjo įvykti 
joks nusikaltimas! Zakristijonas atsisėdo klauptų 
eilės gale, už keturių vietų nuo grafienės. Varpi- 
ninkas sunkiais žingsniais išėjo iš bažnyčios - lyg 
koks teatro direktorius, kuriam nerūpi dalyvauti 
spektaklyje. 

Iš vyrų liko tik Megrė ir kunigas, jaunas kuni- 


gas aistringu mistiko žvilgsniu. Jis neskubėjo, kaip 

senasis klebonas, kurį pažinojo komisaras. Ir ne- 
nukąsdavo po pusę eilutės. 

Langų stiklai šviesėjo. Lauke aušo rytas. Kaž- 
kokiame ūkyje mūkė karvė. 

Netrukus visi palenkė nugaras prieš Pakylėjimą. 
Laibai sužvango mišių patarnautojo skambutis. 

Komunijos neėmė tik Megrė. Moterys žengė 
prie suolo suglaudusios delnus, rimtais veidais. Os- 
tijos, tokios baltos, kad atrodė nerealios, akimirką 


sustingdavo kunigo rankoje. 


Pater Noster... 


Et ne nos inducas in tentationem...“ 


Senosios damos pirštai pasileido, atidengdami 
sielvartingą veidą, ir atvertė maldaknygę. 

Dar keturios minutės! Maldos. Paskutinė Evan- 
gelijos ištrauka! Ir reikės eiti! Nebus jokio nusi- 
kaltimo! 

Nors perspėjime aiškiai pasakyta: per pirmąsias 
mišias... 

Bažnyčios patarnautojas atsistojo 1r pasuko į 


zakristiją: tai buvo ženklas, kad mišios pasibaigė... 


“* Tėve mūsų... Ir neleisk mūsų gundyti... (Lot.) 

Sen Fiakro grafienė vėl rymojo užsidengusi vei- 
dą rankomis. Ji nejudėjo. Dauguma kitų senučių 


taip pat sėdėjo sustingusios. 


Ite missa est... Mišios pasibargė... 


Tik tada Megrė pajuto, koks jis sunerimęs. 
Anksčiau to beveik nė nepastebėjo. Jis nejučiomis 
atsiduso. Nekantriai laukė, kada pasibaigs pasku- 
tinė Evangelijos ištrauka, ir ketino eiti pakvėpuoti 
grynu oru, pažiūrėti į šurmuliuojančius žmones, 
pasiklausyti jų kalbų apie šį bei tą... 

Senutės pabudo visos iškart. Į šaltas bažnyčios 
plokštes sušiūravo kojos. Durų link nuturseno vie- 
na kaimietė, paskui kita. Pasirodė zakristijonas, ne- 
šinas gesintuvu, ir žvakių liepsną pakeitė melsvų 
dūmų srovelė. 

Išaušo rytas. Drauge su skersvėjais į navą skver- 
bėsi pilka šviesa. 

Bažnyčioje tebuvo trys žmonės... Du... Sugirgž- 
dėjo kėdė... Liko tik grafienė, ir Megrė nervai įs1- 
tempė iš nekantrumo... 

Zakristijonas, baigęs darbą, pažvelgė į ponią de 
Sen Fiakr. Jo veide buvo matyti dvejonė. Tuo me- 


tu prie jos žengė komisaras. 

Jie abu priėjo prie grafienės nustebę, kad ji nė 
nekrusteli, mėgindami įžiūrėti rankų slepiamą 
veidą. 

Megrė susijaudinęs palietė jai petį. Kūnas su- 
svyravo, lyg praradęs menkutę pusiausvyrą, kurią 
šiaip taip laikė, griuvo ant Žemės ir tysojo be gy- 
vybės ženklų. 


Grafienė de Sen Fiakr buvo mirusi. 


Kūnas buvo nuneštas į zakristiją ir paguldytas ant 
trijų kėdžių, sustatytų šalimais. Zakristijonas nu- 
bėgo pašaukti miestelio gydytojo. 

Megrė visai užmiršo, kad jo buvimas čia atrodo 
keistai. Tik po keleto minučių susigriebė, kodėl 
karštame kunigo žvilgsnyje slypi įtarus klausimas. 

— Kas jūs? - pagaliau pasiteiravo kunigas. - Kaip 
čia yra... 

— Komisaras Megrė, kriminalinė policija. 

Jis pažvelgė kunigui į veidą. Tai buvo trisdešimt 
penkerių metų vyras, taisyklingų, bet tokių rimtų 
bruožų, kad panėšėjo į rūsčius anų laikų vienuo- 
lius. 

Šventikas buvo baisiai susijaudinęs. Ir jau ne to- 
kiu tvirtu balsu sumurmėjo: 


— Juk nenorite pasakyti, kad... 

Jie nedrįso nurengti grafienės. Veltui pridėjo jai 
prie lūpų veidrodėlį. Pasiklausė širdies, bet ji ne- 
plakė. 

— Nematau žaizdų... - tiek tepasakė Megrė. 

Ir permetė akimis sustingusią aplinką, kur per 
trisdešimt metų nepasikeitė jokia smulkmena. To- 
je pačioje vietoje buvo ir grafinėliai, ir arnotas, pa- 
ruoštas kitoms mišioms, ir sutana, ir mažojo pa- 
tarnautojo kamža. 

Murzina šviesa, sklindanti pro arkinį langą, blu- 
kino žibalinės lempos spindulius. 

Buvo karšta ir sykiu šalta. Kunigui nedavė ra- 
mybės baisios mintys. 

— Bet juk negalima teigti... 

Drama! Megrė iš pradžių nieko nesuprato. Ta- 


čiau vaikystės prisiminimai plūdo kaip oro gūsiai. 


„Bažnyčia, kurioje buvo įvykdytas nusikaltimas, 


turi būti iš naujo pašventinta vyskupo... 


Kaipgi galėjo įvykti nusikaltimas? Nenuaidėjo 
šūvis! Prie grafienės niekas net neprisiartino! Per 
visas mišias Megrė nepaleido jos iš akių! 

Nebuvo pralieto kraujo, nebuvo pastebimų 


žaizdų! 

— Antrosios mišios prasideda septintą valandą, 
ar ne? 

Jiems palengvėjo išgirdus sunkius gydytojo 
žingsnius: šį energingą vyruką pribloškė zakristi- 
joje tvyranti atmosfera, ir jis paeiliui nužvelgė ko- 
misarą ir kunigą. 

— Ji mirusi? - paklausė jis. 

Gydytojas nedvejodamas atsagstė korsažą, o ku- 
nigas nusigręžė. Bažnyčioje sukaukšėjo sunkūs 
žingsniai. Paskui, išjudinti varpininko, suskambo 
varpai. Pirmieji septintos valandos dūžiai. 

— Mano nuomone, tai gali būti tik embolija... 
Aš nebuvau grafienės asmeninis gydytojas, ji pasi- 
rinko kolegą iš Muleno... Bet du ar tris kartus bu- 
vau pakviestas į pilį... Jos širdis labai ligota... 

Zakristija buvo ankšta. Joje vos išsiteko trys vy- 
rai ir lavonas. Atėjo du patarnautojai, nes septin- 
tos valandos mišios buvo iškilmingos. 

— Lauke turėtų būti jos automobilis! - tarė Meg- 
rė. - Reikia parvežti ją namo. 

Komisaras vis dar jautė į jį įsmeigtą neramų ku- 
nigo žvilgsnį. Ar jis ką nors įtarė? Nežinia, bet kol 
zakristijonas, vairuotojo padedamas, nešė kūną į 


automobilį, kunigas priėjo prie Megrė. 

— Ar jūs tikras, kad... Man dar liko dvejos mi- 
šios... Šiandien Vėlinės... Mano tikintieji... 

Kadangi grafienė mirė nuo embolijos, tai argi 
Megrė neturėjo teisės nuraminti kunigo? 

— Juk girdėjote, ką pasakė gydytojas... 

— Tačiau jūs atėjote čia šiandien, kaip tik per ši- 
tas Mišias... 

Megrė pasistengė neišsiduoti. 

- Atsitiktinumas, pone kunige... Mano tėvas pa- 
laidotas jūsų kapinėse... 

Ir nuskubėjo prie automobilio, seno dviviečio 
modelio, kurio vairuotojas jau suko rankenėlę. Gy- 
dytojas nežinojo ką daryti. Aikštėje buvo keletas 
žmonių, nesuprantančių, kas čia dedasi. 

— Važiuokite su mumis... 

Bet lavonas užėmė viduje visą vietą. Megrė su 
gydytoju susispaudė šalia sėdynės. 

— Jūs atrodote nustebęs dėl to, ką pasakiau... — 
sumurmėjo daktaras, dar kaip reikiant neatgavęs 
pasitikėjimo. — Jei žinotumėte, kokia padėtis, gal 
suprastumėt... Grafienė... 

Jis nutilo, pažvelgęs į vairuotoją juoda livrėja, 
abejingai vairuojantį automobilį. Jie važiavo per 
nuožulnią didžiąją aikštę, kurią iš vienos pusės rė- 


mino bažnyčia, pastatyta ant šlaito, o iš kitos — 

Dievo Motinos tvenkinys, šįryt apsitraukęs nuo- 
dingu pilkumu. 

Mari Taten smuklė, pirmasis kaimo namas, bu- 
vo dešinėje. Kairėje ėjo ąžuolais apsodinta alėja, 
kurios gale dumsavo tamsus pilies masyvas. 

Ir vienodas dangus, šaltas kaip čiuožykla. 

- Žinote, čia bus dramų... Todėl kunigas ir rau- 
kosi. 

Gydytojas Bušardonas buvo valstietis, valstie- 
čio sūnus. Jis vilkėjo medžioklės drabužiais, avėjo 
guminiais batais. 

— Ėjau prie tvenkinių medžioti ančių... 

— Jūs nevaikštote į mišias? 

Gydytojas mirktelėjo viena akimi. 

— Įsidėmėkite, kad tai man netrukdė bičiuliau- 
tis su buvusiu kunigu... Bet šis... 

Jie įvažiavo į parką. Dabar buvo matyti pilies 
detalės: pirmo aukšto langai uždarytomis langinė- 
mis, du kampiniai bokštai — vienintelės senosios 
pastato dalys. 

Automobiliui sustojus prie durų, Megrė įsmeigė 
žvilgsnį į grotuotus langus pažemėje ir išvydo garų 
pilnas virtuves, storą moteriškę, pešančią kurapkas. 

Vairuotojas nežinojo, ko griebtis, ir nedrįso ati- 


daryti automobilio durelių. 

— Ponas Žanas tikriausiai dar bus neatsikėlęs... 

— Pašaukite bet ką... Ar namuose yra daugiau 
tarnų?.. 

Komisarui sudrėko šnervės. Lauke tikrai buvo 
šalta. Jis stovėjo kieme su gydytoju, kuris pradėjo 
kimštis pypkę. 

— Kas tas ponas Žanas? 

Bušardonas patraukė pečiais ir keistai vyptelėjo. 

— Jūs jį pamatysite. 

— Bet kas jis toks? 

- Jaunuolis... Žavingas jaunuolis... 

— Giminaitis? 

— Galima vadinti ir taip!.. Tam tikra prasme!.. 
Et, verčiau pasakysiu iš karto!.. Tai grafienės mei- 
lužis... Oficialiai - jos sekretorius... 

Pažvelgęs gydytojui į akis, Megrė prisiminė 
drauge su juo lankęs mokyklą! Bet niekas jo ne- 
atpažino! Jam keturiasdešimt dveji metai! Jis su- 
storėjo! 

Pilį Megrė pažinojo geriau nei kas nors kitas. 
Ypač ūkinius trobesius. Žengęs vos keletą žings- 
nių, išvydo valdytojo namą, kur buvo gimęs. 

Gal kaip tik šie prisiminimai ir drumstė jo sie- 
14! Visų pirma prisiminimai apie Sen Fiakro grafie- 


nę, kokią ją pažinojo: jauną moterį, kuri papras- 

tam kaimo berniūkščiui, koks jis tada buvo, įkūni- 
jo moteriškumą, grakštumą, kilnumą... 

Ji mirė! Ir kaip koks daiktas buvo įgrūsta į au- 
tomobilį, dar ir kojas teko sulenkti! Niekas net ne- 
užsagstė korsažo, ir balti marškiniai kyšojo iš po 


juodos gedulo suknelės! 
„bus įvykdytas nusikaltimas... 


Tačiau gydytojas tvirtino, jog ji Mirė nuo em- 
bolijos! Koks stebukladarys galėjo tai numatyti? 
Ir kam šaukti policiją? 

Pilyje prasidėjo lakstymas. Atsidarinėjo ir už- 
sidarinėjo durys. Liokajus, nespėjęs kaip reikiant 
apsivilkti livrėjos, pravėrė paradinės duris, bet ne- 
siryžo išeiti. Už jo pasirodė vyriškis su pižama, 1š- 
sitaršiusiais plaukais, pavargusiomis akimis. 

— Kas čia darosi? —- sušuko jis. 

— Alfonsas! - komisarui į ausį ciniškai burbte- 
lėjo gydytojas. 

Virėja taip pat buvo perspėta. Ji tylėdama žiū- 
rėjo pro pusrūsio langą. Langeliai vėrės: ir palėpė- 
se, tarnų kambariuose. 

— Klausykite! Ko laukiat, kodėl nenešat grafie- 


nės į lovą? - piktai užriko Megrė. 

Sis šurmulys jam atrodė šventvagiškas, nes ne- 
siderino su vaikystės prisiminimais. Ir dėl to jis 


prastai jautėsi ne tik dvasiškai, bet ir fiziškai! 
„bus įvykdytas nusikaltimas... 


Suskambo antrieji varpai, kviečiantys mišių. 
Žmonės tikriausiai skubėjo. Kai kurie ūkininkai ve- 
Žžimais traukė iš toli. Jie vežėsi gėlių, kurias ketino 
padėti kapinėse ant kapų. 

Žanas nedrįso prieiti artyn. Liokajus, atidaręs 
automobilio dureles, taip ir sustingo nieko dau- 
giau nesiimdamas. 

— Ponia grafienė... Ponia... - lemeno jis. 

— Na?.. Gal ruošiatės ją čia palikti? Ką? 

Ir ko tas velnio gydytojas taip ironiškai vie- 
piasi?: 

Megrė pradėjo komanduoti. 

— Nagi! Du vyrai... Jūs! (Jis parodė į vairuoto- 
ją.) Ir jūs! (Jis parodė į tarną.) Nuneškite ją į jos 
kambarį... 

Kai jie lenkėsi prie automobilio, vestibiulyje su- 
čirškė skambutis. 

— Telefonas!.. Keista, tokiu metu!.. — nusiste- 


bėjo Bušardonas. 

Žanas nedrįso atsiliepti. Atrodė lyg netekęs 53- 
monės. Todėl Megrė nuskubėjo į vidų ir pakėlė 
ragelį. 

— Alio!.. Taip, čia pilis... 

Pasigirdo netolimas balsas: 

— Gal galėtumėte pakviesti mano motiną? Ji jau 
turėtų būti grįžusi iš mišių... 

— Kas kalba? 

— Grafas de Sen Fiakras... Beje, tai ne jūsų rei- 
kalas... Pakvieskite motiną... 

— Valandėlę... Gal galėtumėte pasakyti, iš kur 
skambinat? 

— Iš Muleno! Bet, po velnių, sakau jums... 

— Atvažiuokite! Taip bus geriau! - tarstelėjo 
Megrė ir padėjo ragelį. 

Jis gavo prisiglausti prie sienos, praleisdamas du 


tarnus, nešančius kūną. 

— Ar jūs eisite į kambarį? - paklausė gydytojas, kai 
velionė buvo paguldyta ant lovos. - Reikia, kad kas 
nors padėtų man ją nurengti. 

— Tuoj surasime kambarinę! - pasakė Megrė. 

Ir iš tiesų Žanas užlipo į palėpę ir atsivedė ko- 
kių trisdešimties metų moterį, kuri išgąstingai dai- 
rėsi aplinkui. 

— Dinkit iš čia! - paliepė komisaras tarnams, ku- 
riems to ir tereikėjo. 

Megrė sulaikė Žaną už rankovės, nužvelgė nuo 
galvos ligi kojų 1r nusivedė į lango nišą. 

— Kokie jūsų santykiai su grafienės sūnumi? 

— Bet... aš... 

Jaunuolis buvo liesas, o dryžuota abejotino šva- 
rumo pižama neteikė jam orumo. Jis vengė Megrė 
žvilgsnio. Ir turėjo įprotį traukyti pirštus, lyg no- 


rėdamas juos pailginti. 

— Palaukite! - pertraukė jį komisaras. — Kalbė- 
sime tiesiai, kad negaištume laiko. 

Už sunkių ąžuolinių kambario durų buvo gir- 
dėti žingsniai, lovos spyruoklių girgždesys, įsaky- 
mai, kuriuos kambarine: pusbalsiu davinėjo gydy- 
tojas Bušardonas: jie nurenginėjo numirėlę. 

— Kokia tiksliai jūsų padėtis pilyje? Kiek laiko 
čia esate? 

— Jau ketverius metus... 

— Aranksčiau pažinojote grafienę de Sen Fiakr? 

— Mane... tiesą sakant, mane jai pristatė ben- 
dri draugai... Tėvai buvo neseniai nuskurdę, ban- 
krutavus mažam Liono bankui... Atvykau čia kaip 
patikėtinis rūpintis asmeniniais grafienės reika- 
lais... 

— Atsiprašau! O ką veikėte anksčiau? 

— Keliavau... Rašiau kritinius straipsnius apie 
meną... 

Megrė nenusišypsojo. Beje, atmosfera ir nenu- 
teikė ironijai. 

Pilis buvo didžiulė. Iš lauko ji atrodė gana pa- 
doriai. Bet vidus buvo toks pat nušiuręs kaip Ir jau- 
nuolio pižama. Visur pilna dulkių, senų negražių 
niekučių, krūvos nereikalingų daiktų. Apmušalai 


nublukę. 

O ant sienų šviesavo dėmės, rodančios, jog iš 
ten išnešti baldai. 

Suprantama, gražiausi! Turintys šiokią tokią 
vertę! 

— Ir jūs tapote grafienės meilužiu... 

— Kiekvienam valia mylėti, ką... 

— Kvailys! - suniurzgė Megrė ir atsuko pašne- 
kovui nugarą. 

Lyg ir taip viskas nebūtų aišku! Pakako užmes- 
ti akį į Žaną! Pakako valandėlę pakvėpuoti pilies 
oru! Ir pagauti tarnų žvilgsnius! 

— Ar žinote, kad tuoj atvažiuos jos sūnus? 

— Ne... Kodėl man tai turi rūpėti? 

Jis tebesuko į šalį akis. Ir dešine ranka timpčio- 
jo kairės rankos pirštus. 

— Norėčiau apsirengti... Man šalta... Bet kodėl 
policija ėmėsi?.. 

— Taip, eikite rengtis! 

Ir Megrė pastūmė kambario duris nežiūrėdamas 
į lovą, kur numirėlė gulėjo visiškai nuoga. 

Kambarys panėšėjo į kitas namo patalpas. Bu- 
vo per daug erdvus, per daug šaltas, prigrūstas 
senų, niekam tinkamų daiktų. Panoręs atsiremti 
į marmurinį židinį, Megrė pastebėjo, kad jis su- 


skilęs. 

— Ar ką nors radote? - paklausė Bušardono ko- 
misaras. — Luktelėkite... Malonėkite mus paliku, 
panele. 

Jis uždarė paskui kambarinę duris, nuėjęs prie 
lango, priglaudė kaktą prie stiklo ir žvilgsniu nu- 
klydo į parką, apklotą nukritusiais lapais ir šar- 
ma. 

— Galiu tik patvirtinti tai, ką neseniai sakiau. 
Mirtis ištiko staiga sustojus širdžiai. 

— Kodėl ji sustojo? 

Gydytojas neaiškiai numojo ranka, užmetė ant 
lavono antklodę, priėjo prie lango ir, atsistojęs ša- 
lia Megrė, užsidegė pypkę. 

— Gališ susijaudinimo... Gal nuo šalčio? Ar baž- 
nyčioje buvo šalta? 

— Priešingai! Žinoma, jūs neradote jokių žaiz- 
dos žymių? 

— Jokių! 

— Net vos pastebimo adatos dūrio? 

— Aš apie tai pagalvojau... Ničnieko!.. Grafie- 
nei nebuvo suleista jokių nuodų... Pats matote, 
sunku būtų teigti... | 

Megrė stovėjo suraukęs kaktą. Kairėje, po me- 
džiais, raudonavo valdytojo namo stogas, ten jis 


gimė. 

— Pora žodžių... Koks buvo pilies gyvenimas? — 
pusbalsiu paklausė jis. 

-— Jūs žinote tiek pat, kiek ir aš... Grafienė — vie- 
na iš tų moterų, kurios pavyzdingai elgiasi iki ke- 
turiasdešimties ar keturiasdešimt penkerių metų... 
Tada mirė grafas, o sūnus išvažiavo į Paryžių tęsti 
mokslų... 

— O čia? 

— Ėmė važinėti sekretoriai, užsibūnantys ilgiau 
ar trumpiau... Paskutinį jūs matėte... 

— Ar ji turtinga? 

— Pilis įkeista... Trys iš keturių ūkių parduoti... 
Kartkartėmis atvažiuoja antikvaras pasiimti to, kas 
dar turi šiokią tokią vertę... 

— O sūnus? 

— Aš jį blogai pažįstu! Šnekama, jog jis geras 
diegas... 

— Dėkoju! 

Megrė susiruošė išeiti. Bušardonas nusekė jam 
iš paskos. 

— Tarp mūsų kalbant, įdomu būtų sužinoti, ko- 
kie vėjai jus atpūtė į bažnyčią kaip tik šį rytą... 

— Taip, įdomu... 

— Man toks įspūdis, lyg būčiau jus kažkur ma- 


LESs 

— Gali būti... 

Megrė paspartino žingsnį, eidamas per korido- 
rių. Jo galvoje buvo šiokia tokia tuštuma, nes per 
mažai miegojo. O gal ir persišaldė Mari Taten 
smuklėje. Jis išvydo laiptais lipantį Žaną, apsivil- 
kusį pilku kostiumu, bet dar su šlepetėmis. Tuo me- 
tu į pilies kiemą įsuko automobilis be duslintuvo. 

Tai buvo ryškiai geltona lenktyninė mašina, 1!- 
ga, siaura, nepatogi. Po valandėlės į vestibiulį at- 
skubėjo vyriškis odiniu paltu ir, nusiėmęs šalmą, 
sušuko: 

— Ei! Ar yra kas nors? Nejau čia visi dar miega? 

Staiga jis pamatė Megrė ir smalsiai jį nužvelgė. 

— Ką jūs?.. 

— Ša! Turiu su jumis pasikalbėti... 

Greta komisaro stovėjo išbalęs, sunerimęs Ža- 
nas. Eidamas pro jį, Sen Fiakro grafas pliaukštelė- 
jo jam per petį ir pajuokavo: 

— "Tu vis dar čia, ištvirkėli! 

Regis, jis ant jo už tai nepyko. Tik labai nie- 
kino. 

— Juk neatsitiko nieko baisaus? 


— Sįryt bažnyčioje mirė jūsų motina. 

Morisas de Sen Fiakras turėjo trisdešimt metų, tiek 
pat kiek ir Žanas. Jie buvo vienodo ūgio, tik grafas 
drūtesnis, apkūnesnis. Visa jo esybė, ypač su odi- 
niais drabužiais, alsavo gyvenimo džiaugsmu. Švie- 
sios akys buvo linksmos, pašaipios. 

Išgirdęs Megrė žodžius, jis suraukė antakius. 

— Ką jūs sakote? 

— Ateikite čia. 

— Tai bent!.. Aš nė... 

— Ką? 

— Nieko! Kur ji? 

Grafas buvo apstulbęs, sutrikęs. Kambaryje jis 
tik kilstelėjo paklodę ir žvilgtelėjo velionei į veidą. 

Jokių skausmo protrūkių. Jokių ašarų. Jokių 
dramatiškų judesių. Tik du pašnibždomis ištarti 
žodžiai: 

— Vargšė senutė!.. 

Žanas pamanė turįs prieiti prie durų, bet grafas 
jam sviedė: 

— Išeik iš čia! 

Jis susinervino. Emė vaikščioti pirmyn atgal. Su- 
sidūrė su gydytoju. 

— Nuo ko ji mirė, Bušardonai? 

— Jai sustojo širdis, pone Morisai... Bet gal ko- 


misaras apie tai žino ką nors daugiau... 

Jaunuolis ūmai atsigręžė į Megrė. 

— Jūs iš policijos? Ką jūs čia?.. 

— Gal norėtumėte truputį pasišnekėti? Mielai pa- 
sivaikščiočiau keliu... Jūs liekate čia, daktare? 

— Matote, aš ėjau medžioti ir... 

— Ką gi! Pamedžiosite kitą dieną! 

Morisas de Sen Fiakras nusekė paskui Megrė, 
susimąsčiusiu žvilgsniu žiūrėdamas į žemę priešais 
save. Kai jie pasiekė pagrindinę pilies alėją, baigėsi 
septintos valandos mišios ir tikintieji, susirinkę 
gausiau nei į pirmąsias mišias, ėjo laukan ir būre- 
liais stoviniavo šventoriuje. Kai kurie jau traukė į 
kapines, ir virš sienos kyšojo tik galvos. 

Dienai auštant, šaltis stiprėjo, be abejonės, to- 
dėl, kad pakilo šiaurys, kuris gainiojo nukritusius 
lapus iš vieno aikštės galo į kitą ir skraidino virš 
Dievo Motinos tvenkinio kaip paukščius. 

Megrė kimšosi pypkę. Ar tik čia nebuvo svar- 
biausia priežastis, dėl kurios jis išsivedė pašneko- 
vą laukan? Nors gydytojas rūkė ir velionės kam- 
baryje. Megrė buvo įpratęs rūkyti bet kur. 

Tik ne pilyje! Tai buvo ypatinga vieta, per vi- 
są jo jaunystę įkūnijusi tai, kas labiausiai nepri- 


einama! 

— Šiandien grafas pasikvietė mane padirbėti su 
juo bibliotekoje! - šiek tiek didžiuodamasis saky- 
davo jo tėvas. 

Ir berniukas, koks tais laikais buvo Megrė, iš 
tolo su pagarba žiūrėdavo į vaikišką vežimėlį, kurį 
parke stumdavo auklė. Kūdikis buvo Morisas de 
Sen Fiakras! 

— Ar jūsų motinos mirtis kam nors naudinga? 

— Nesuprantu... Gydytojas sakė... 

Grafas nerimavo. Jo judesiai buvo kapoti. Jis 
griebė popierių, kurį jam ištiesė Megrė ir kuriame 
buvo pranešama apie nusikaltimą. 

— Ką tai reiškia? Bušardonas sakė, kad jai susto- 
jo širdis ir... 

— Ir kažkas tai numatė prieš porą savaičių! 

Į juos iš tolo spoksojo kaimiečiai. Abu vyrai 
pamažu artėjo prie bažnyčios, regzdami savo min- 
čių giją. 

— Ko šįryt atvažiavote į pilį? 

— Aš kaip tik apie tai ir galvoju... — tarė jaunuo- 
lis. - Jūs manęs klausėte, ar... Žinoma! Taip... Ma- 
no motinos mirtis kai kam naudinga... Man! 

Grafas nejuokavo. Jo kaktą temdė susirūpini- 
mas. Kreipdamasis vardu, jis pasveikino pro šalį 


dviračiu važiuojantį žmogų. 

— Kadangi jūs iš policijos, turbūt jau supratote, 
kokia padėtis... Ir tas galvijas Bušardonas nesusi- 
laikė neišpliurpęs... Motina buvo vargšė senutė... 
Tėvas mirė... Aš išvažiavau... Turbūt ji kuoktelėjo 
likusi viena... Iš pradžių laiką leisdavo bažnyčio- 
je... Paskui... 

— Su jaunais sekretoriais! 

— Nemanau, kad viskas buvo taip, kaip jums at- 
rodo ir kaip priplepėjo Bušardonas... Jokių nedo- 
rybių!.. Bet jai reikėjo švelnumo... Reikėjo ką nors 
globoti... Tie jaunuoliai tuo naudojosi ir siekė dau- 
giau... Atminkite, kad šitai netrukdė jai būti die- 
vobaimingai... Tikriausiai ją žiauriai kankino sąži- 
nė, ji blaškėsi tarp tikėjimo ir šito... šitos... 

— Sakote, jums buvo naudinga?.. 

— Juk žinote, iš mūsų turto ne kažin kas liko... 
O tokių žmonių kaip jūsų matytas ponas pirštai 
gi... Tarkime, kad po trejeto ketverto metų nieko 
nebūtų likę. 

Grafas buvo be kepurės. Jis ranka persibraukė 
plaukus. Paskui, patylėjęs ir žiūrėdamas komisa- 
rui į akis, pridūrė: 

— Turiu pasakyti, kad šiandien atvažiavau čia pra- 
šyti motinos keturiasdešimties tūkstančių frankų... 


Tų keturiasdešimties tūkstančių man reikia sąskai- 

tai papildyti, kitaip nebus padengiamos paskolos... 
Matote, kaip viskas susiję! 

Jis nusilaužė šakelę iš gyvatvorės, pro kurią ėjo. 
Atrodė, jam reikia baisių pastangų, kad nepratrūktų 
dėl visų šitų nelaimių. 

— Ir dar atsitempiau Mari Vasiljevą! 

— Mari Vasiljevą? 

— Savo draugę! Palikau ją lovoje Mulene... Ji ga- 
li: tuoj pat išsinuomoti automobilį ir atlėkti čio- 
nai... Puikumėlis, ar ne? 

Mari Taten smuklėje užgeso lempa, keletas vy- 
rų ten gėrė romą. Autobusas, kursuojantis į Mule- 
ną, ruošėsi išvažiuoti pustuštis. 

— Ji to nenusipelnė! - užsigalvojęs pasakė Mo- 
r1sas. 

— Kas? 

— Mama! 

Šią akimirką, kad ir toks aukštaūgis, kad ir be- 
pradedąs tukti, Morisas turėjo kažką vaikiška. Gal 
net jau buvo bepravirkstąs. Vyrai vaikštinėjo palei 
bažnyčią, vis tuo pačiu keliu, eidami tai tvenkinio 
link, tai atsukę jam nugarą. 

— Sakykite, komisare! Juk negali būtu, kad ji nu- 


žudyta... kitaip neįmanoma paaiškinti... 

Megrė apie tai galvojo taip susikaupęs, kad už- 
miršo savo pašnekovą. Jis prisiminė net menkiau- 
sias pirmųjų mišių smulkmenas. 

Grafienė sėdėjo savo suole... Niekas nebuvo prie 
jos prisiartinęs... Ji paėmė komuniją... Tada atsi- 
klaupė, užsidengusi veidą rankomis... Paskui atsi- 
vertė maldaknygę... Po valandėlės vėl užsidengė 
veidą delnais... 

— Trumpam atsiprašysiu. 

Megrė užlipo laiptais ir įėjo į bažnyčią, kur zak- 
ristijonas jau ruošė altorių iškilmingoms mišioms. 
Varpininkas, nerangus kaimietis sunkiais, vinimis 
kaustytais batais, taisė kėdžių eiles. 

Komisaras žengė tiesiai prie klauptų, pasilenkė 
ir pašaukė patarnautoją: šis atsigręžė. 

— Kas paėmė maldaknygę? 

— Kokią maldaknygę? 

— Grafienės. Ji liko čia... 

— Jūs manote?.. 

— Ateik čia! - paliepė Megrė varpininkui. - Ar 
nematei maldaknygės, kuri gulėjo šioje vietoje? 

— Aš? 

Arba jis buvo kvailys, arba juo apsimetė. Megrė 
buvo susinervinęs. Jis pamatė Morisą de Sen Fiak- 


rą, stovintį navos gale. 

— Kas buvo priėjęs prie šio suolo? 

— Per septintos valandos mišias šioje vietoje sė- 
dėjo gydytojo žmona. 

— Maniau, kad gydytojas netikintis. 

— Jis - galbūt! Bet jo žmona... 

— Gerai! Praneškite visam kaimui, kad tas, ku- 
ris atneš man maldaknygę, gaus didelį atlygį. 

— Į pilį? 

— Ne! Pas Mari Taten. 

Lauke Morisas de Sen Fiakras vėl žingsniavo ša- 
lia komisaro. 

— Niekaip nesuprantu, kuo čia dėta maldaknygė. 

— Jai sustojo širdis, ar ne? Taip gali atsitikti smar- 
kiai susijaudinus... Tai įvyko tuoj po komunijos, 
kitaip tariant, kai grafienė atsivertė maldaknygę... 

Bet jaunuolis nepatikliai papurtė galvą. 

— Neįsivaizduoju jokios naujienos, kuri galėtų 
taip sujaudinti mano motiną... Beje, tai būtų taip... 
taip bjauru... 

Gratas sunkiai alsavo. Jis metė niūrų žvilgsnį į 
pilį. 

— Eime ko nors išgerti! 

Tačiau jis pasuko ne į pilį, o į smuklę, kur jo 
pasirodymas visus gerokai sutrikdė. Keturi išgė- 


rinėjantys kaimiečiai staiga pasijuto ne kaip na- 

muose! Jie pasveikino grafą su pagarba, atmiešta 
baime. 

Iš virtuvės atbėgo Mari Taten, šluostydamasi 
rankas prijuoste. Ji sulemeno: 

— Pone Morisai... Aš taip sujaudinta to, kas pa- 
sakojama... Mūsų vargšė grafienė... 

Ji verkė! Tikriausiai verkdavo kaskart, kai kai- 
me kas nors mirdavo. 

— Jūs taip pat buvote mišiose, ar ne? — tarė ji, 
kviesdama Megrė į liudytojus. - Tik pamanykit, 
niekas nieko nepastebėjo. Žmonės man šitai pasa- 
kė Čia... 

Tokiais atvejais visada nejauku atrodyti mažiau 
nuliūdusiam nei tie, kurie turėtų būti abejingi. Mo- 
risas klausėsi jos užuojautos stengdamasis paslėp- 
ti nekantrumą, paskui susitvardęs nuėjo prie len- 
tynos ir, paėmęs iš jos butelį romo, pripylė dvi 
taurės. 

Jo pečius nupurtė drebulys, jis vienu mauku iš- 
gėrė romą ir tarė komisarui: 

— Turbūt persišaldžiau šį rytą... 

— Šiame krašte visi sloguoja, pone Morisai. 

Ir, kreipdamas: į Megrė, Mari Taten pridūrė: 

- Jūs taip pat turėtumėt pasisaugoti! Šiąnakt gir- 


dėjau jus kosint. 

Kaimiečiai išėjo. Krosnis buvo įkaitusi iki rau- 
donumo. 

— Tokia jau šiandien diena! - tarė Mari Taten. 

Dėl žvairumo negalėjai suprasti, ar ji žiūri į Meg- 
rė, ar į grafą. 

— Ar nenorėtumėt ko nors užvalgyti? Oi! Aš 
buvau taip sukrėsta išgirdusi... kad net užmiršau 
persirengti... 

Mari Taten tik užsirišo prijuostę ant juodos suk- 
nelės, su kuria eidavo į bažnyčią. Jos skrybėlaitė 
tebegulėjo ant stalo. 

Morisas de Sen Fiakras išgėrė antrą taurę romo 
1r pažvelgė į Megrė lyg klausdamas, ką šis ketina 
daryti. 

— Ar pietauti ateisite čia? Aš papjoviau vištą 
Ia 

Bet abu vyrai jau buvo lauke. Prie bažnyčios sto- 
vėjo keturi ar penki vežimai, kurių arkliai buvo pri- 
rišti prie medžių. Už žemos kapinių sienos šmė- 
žavo vaikštančių žmonių galvos. O pilies kieme 
geltonas automobilis buvo vienintelė ryškios spal- 
vos dėmė. 

— Ar čekis perbrauktasis? - paklausė Megrė. 

— Taip! Bet rytoj jis bus pateiktas... 

— Ar daug dirbate? 

Tyla. Vien jų žingsnių kaukšėjimas gruodo su- 
kaustytame kelyje. Vėjo nešiojamų nukritusių la- 
pų šnaresys. Ir arklių prunkštimas. 

— Aš esu kaip tik toks, kokie vadinami niekam 
tikusiais! Griebiausi ir šio, ir to... Klausykite! Tie 
keturiasdešimt tūkstančių... Norėjau įkurti kino 
bendrovę... Prieš tai finansavau vieną radijo aferą... 

Dešinėje, virš Dievo Motinos tvenkinio, drioks- 
telėjo duslus trenksmas. Jie pamatė medžiotoją, di- 
deliais žingsniais žirgliojantį prie nušauto laimi- 
kio, kur jau plėšėsi jo šuo. 

— Tai valdytojas Gotjė... - tarė Morisas. - Tik- 
riausiai Išėjo į medžioklę prieš... 

Tada grafui ūmai neišlaikė nervai, jis treptelėjo 
koja, susiraukė ir vos nesukūkčiojo. 

— Vargšė senutė!.. - sumurmėjo jis suraukęs lū- 
pas. - Tai... tai taip žema!.. Ir dar tas niekšelis Ža- 
nas, kuris... 

Lyg burtų lazdele mostelėjus, jie jį pamatė pi- 
lies kieme kuldenantį šalia gydytojo ir, atrodo, kaž- 
ką jam karštai dėstantį, nes labai jau energingai 
mostagavo liesomis rankomis. 


Vėjas tarpais atnešdavo chrizantemų kvapą. 


GEORGES SIMENON 


MIŠIŲ PATARNAUTOJAS 


Nešvietė saulė, kuri būtų iškraipiusi vaizdus, bet 
netvyrojo ir pilkuma, kuri būtų ištrynusi kontū- 
rus. Kiekvienas daiktas išsiskyrė žiauriu ryškumu: 
medžių kamienai, nudžiūvusios šakos, akmenys, 
o labiausiai — juodi į kapines atėjusių žmonių dra- 
bužiai. Užtat viskas, kas balta, antkapiai, krakmo- 
lytos marškinių krūtinės, senučių kepuraitės, at- 
rodė nerealiai, išdavikiškai: pernelyg jau baltas, akį 
rėžiantis baltumas. 

Jei ne žvarbus šiaurys, čaižantis skruostus, ga- 
lėjai pamanyti esąs po šiek tiek apdulkėjusiu stik- 
liniu gaubtu. 

— Netrukus aš su jumis vėl susitiksiu! 

Megrė paliko grafą de Sen Fiakrą prie kapinių 
vartų. Senutė, sėdėdama ant pačios atsinešto suo- 


lelio, pardavinėjo apelsinus ir šokoladą. 

Apelsinai! Dideli! Neprinokę! Ir šalti kaip le- 
das... Nuo jų gėlė dantis, graužė gerklę, bet būda- 
mas dešimties metų Megrė vis tiek juos valgė, nes 
tai buvo apelsinai. 

Jis pasistatė aksominę palto apykaklę. Į nieką 
nežiūrėjo. Žinojo, kad turi pasukti į kairę ir kad jo 
ieškomas kapas - trečias už kipariso. 

Visi kapai aplinkui buvo papuošti gėlėmis. Iš va- 
karo moterys kai kuriuos antkapius nuplovė su še- 


pečiu ir muilu. Tvorelės buvo perdažytos. 
Cia ilsisi Evaristas Megrė... 


— Atleiskite! Čia nerūkoma... 

Komisaras neiškart suprato, kad tai sakoma jam. 
Jis pažvelgė į varpininką, kuris drauge buvo ir ka- 
pinių sargas, ir įsikišo į kišenę neužgesintą pypkę. 

Negalėjo išsyk galvoti tik apie vieną dalyką. Jį 
užplūdo prisiminimai, prisiminimai apie tėvą, apie 
draugą, nuskendusį Dievo Motinos tvenkinyje, apie 
pilies kūdikį, gulintį tokiame gražiame vežimėlyje... 

Žmonės žiūrėjo į jį. Jis žiūrėjo į žmones. Šiuos 
veidus jau buvo matęs. Bet tada, pavyzdžiui, šis 
vyras su vaiku ant rankų ir iš paskos sekančia nėš- 
čia moterimi buvo ketverių ar penkerių metų 


bamblys... 

Megrė neturėjo gėlių. Antkapis buvo apsitry- 
nęs. Komisaras paniuręs išėjo iš kapinių ir apy- 
garsiai, kad net visi žmonės atsisuko, sumurmė- 
jo: 

— Pirmiausia reikėtų surasti maldaknygę! 

Jis nenorėjo grįžti į pilį. Kažkas ten jam kėlė 
pasibjaurėjimą ir net pyktį. 

Žinoma, dėl jos gyventojų jis neturėjo jokių iliu- 
zijų. Bet niršo, kad suteršti jo vaikystės prisimini- 
mai! Ypač grafienės, kurią visada matydavo kilnią 
1r gražią kaip iš paveikslėlių knygos... 

Ir štai ji virto kuoktelėjusia sene, išlaikančia mei- 
lužius! 

Net ne meilužius! Tai nebuvo atviras, pripažin- 
tas faktas! Minėtasis Žanas vaidino sekretorių! Ne- 
buvo nei dailus, nei labai jaunas! 

Vargšė senutė, kaip sakė jos sūnus, plėšėsi tarp 
pilies ir bažnyčios! 

O paskutinis Sen Fiakro grafas bus areštuotas 


už nepadengto čekio paleidimą į apyvartą! 


Kažkas ėjo priešais Megrė su šautuvu ant peties, ir 
jis staiga susigriebė traukiąs valdytojo namų link. 
Komisaras tarėsi atpažinęs siluetą, kurį iš tolo bu- 


vo matęs laukuose. 

Vyrus skyrė keletas metrų, kai jie pasiekė kie- 
mą, kur prie sienos nuo vėjo glaudėsi pulkelis viš- 
tų drebančiomis plunksnomis. 

— Ei! 

Žmogus su šautuvu atsigręžė. 

— Ar jūs Sen Fiakro valdytojas? 

— O kas jūs? 

— Aš - komisaras Megrė iš kriminalinės polici- 
jos. 

— Megrė? 

Valdytoją suglumino ši pavardė, bet jis nepajė- 
gė tiksliai prisiminti. 

— Ar jums jau pranešta? 

— Ką tik sužinojau... Buvau medžioklėje. Bet ką 
policija?.. 

Tai buvo mažas, kresnas, žilaplaukis vyriškis 
plonomis, giliomis raukšlelėmis išvagota oda, o jo 
vyzdžiai tarsi slėpėsi po tankiais antakiais. 

— Girdėjau, kad jai širdis... 

— Kur jūs einate? 

— Juk negaliu rodytis pilyje su purvinais batais 
ir šautuvu... 

Iš medžioklės krepšio tabalavo kiškio galva. 
Megrė žiūrėjo į namą, prie kurio jie artėjo. 


— O! Cia pakeista virtuvė... 

Į Jį įsmigo nepatiklus žvilgsnis. 

— Jau prieš penkiolika metų! - burbtelėjo val- 
dytojas. 

— Kuo jūs vardu? 

— Gotjė. Ar tiesa, kad ponas grafas atvažiavo 
be... 

Gotjė dvejojo, elgėsi santūriai. Jis nepakvietė 
Megrė užeiti į vidų. Ir pastūmė duris. 

Komisaras vis tiek įėjo ir pasuko į dešinę, į val- 
gomąjį, kvepiantį sausainiais ir vynuogių degtine. 

— Ateikite valandėlei, pone Gotijė... Tenai jūsų 
nereikia... O aš noriu šio to paklausti... 

— Greičiau! - pasigirdo iš virtuvės moters bal- 
sas. - Atrodo, ten atsitiko kažkas baisaus... 

Megrė čiupinėjo ąžuolinį stalą, papuoštą kam- 
puose išdrožinėtais liūtais. Tas pats, kaip ir jo lai- 
kais! Po tėvo mirties stalas buvo parduotas nauja- 
jam valdytojui. 

— Ar ko nors išgersite? 

Gotjė rinkosi indaujoje butelį, galbūt norėda- 
mas laimėti laiko. 

— Ką jūs galvojate apie tą poną Žaną? Kokia ten 
jo pavardė? 

— Mėtėjė... gana gera šeima iš Buržo... 


— Ar grafienei jis brangiai kainavo? 

Gotjė įpylė į taurelės degtinės, bet atkakliai ty- 
lėjo. 

— Ką jis veikė pilyje? Kaip valdytojas, jūs tur- 
būt viskuo rūpinatės. 

— Viskuo! 

— O jis? 

— Jis neveikė nieko... Parašydavo keletą asme- 
ninių laiškų... Iš pradžių teigė iš ponios grafienės 
pinigų užsidirbąs finansinėmis žiniomis... Nupir- 
ko vertybinių popierių, kurie po keleto mėnesių 
nupigo... Bet jis tvirtino viską atgausiąs ir uždirb- 
siąs dar daugiau nauju fotografavimo būdu, kurį 
išradęs jo draugas... Poniai grafienei tai kainavo apie 
šimtą tūkstančių frankų, o draugas dingo... Ir pa- 
galiau ta reprodukcijų klišių istorija... Aš apie tai 
nieko neišmanau... Kažkas panašaus į fotograviū- 
ras ar heliograviūras, tik brangiau... 

- Žanas Mėtėjė buvo labai veiklus! 

— Jis daug bruzdėjo, ir vis tuščiai... Rašė straips- 
nius „Muleno laikraščiui“, ir laikraštis turėjo juos 
spausdinti dėl ponios grafienės... Ten jis 1r išmėgi- 
no savo klišes, o direktorius nedrįso išgrūsti jo pro 
duris... Į jūsų sveikatą! 

Staiga sunerimęs, jis paklausė: 


— Ar tarp jo ir pono grafo nieko neįvyko? 


GEORGES SIMENON 


— Visiškai nieko. 

— Manau, jūs čia atsidūrėte atsitiktinai... Nėra 
jokios priežasties, nes tai širdies liga... 

Blogiausia, kad negalėjai pagauti valdytojo 
žvilgsnio. Jis nusišluostė ūsus ir išėjo į gretimą 
kambarį. 

— Ar jūs nieko prieš, jei persirengsiu?.. Turėjau 
eiti į iškilmingas mišias, o dabar... 

— Mes dar pasimatysime! — išeidamas tarė 
Megrė. 

Nespėjęs uždaryti durų, jis išgirdo klausiant taip 
ir nepasirodžiusią moterį: 

— Kas jis? 

Kiemas, kur kitados Megrė žaidė rutuliais ant 


suplūktos žemės, buvo išgrįstas smiltainiu. 


Aikštę užtvindė kaimiečiai šventadieniais drabu- 
žiais, iš bažnyčios sklido vargonų melodijos. Vai- 
kai, aprengti naujais kostiumėliais, nedrįso žaisti. 
Žmonės iš kišenių traukėsi nosines. Visų nosys bu- 
vo raudonos. Aplinkui girdėjai garsų šnypštimąs:. 

Megrė pasiekė sakinių nuotrupos. 

— Tai policininkas iš Paryžiaus... 

— „Regis, jis bus atvažiavęs dėl Matjė karvės, 


kuri aną savaitę nugaišo... 

Jaunas dabita, į tamsiai mėlynos saržos švarko 
kilpelę įsikišęs raudoną gėlę, švariai nusiprausęs 
veidą, plaukus išsitepęs kosmetiniu briliantinu, ry- 
žosi pasakyti komisarui: 

— Jūs laukiamas pas Taten dėl berniuko, kuris 
pavogė... 

Jis stumtelėjo alkūne draugus, tvardydamas be- 
siveržiantį juoką, ir nusisuko. 

Jaunuolis nieko neišsigalvojo. Dabar Mari Ta- 
ten smuklėje tvyrojo karštesnis, tvankesnis oras. 
Buvo baisiai prirūkyta. Prie stalo valstiečių šeima 
valgė iš namų atsivežtą maistą ir gėrė didelius puo- 
delius kavos. Tėvas peiliu pjaustė džiovintą dešrą. 

Jaunimas siurbčiojo limonadą, seniai - vynuo- 
gių degtinę. O Mari Taten be perstojo tupinėjo. 

Atėjus komisarui, iš kampo pakilo moteris drėg- 
nomis lūpomis ir sunerimusi, neryžtingai žengė 
prie jo. Suėmusi už peties, ji laikė berniūkšų, ku- 
rio rusvus plaukus Megrė atpažino. 

— Ar jūs ponas komisaras? 

Visi atsigręžė į ją. 

— Pirmiausia noriu pasakyti, pone komisarę, 
kad mūsų šeima visada buvo garbinga! Nors mes 
ir vargšai... Suprantate?.. Kai pamačiau, kad Er- 


nestas... 

Berniukas išbalęs žiūrėjo tiesiai priešais save, ne- 
rodydamas nė menkiausio susijaudinimo. 

— Tai tu paėmei maldaknygę? - paklausė Megrė, 
pasilenkęs prie jo. 

Jokio atsakymo. Žvilgsnis aštrus, laukinis. 

— Atsakyk ponui: komisarui... 

Tačiau berniukas nepražiojo burnos. Viskas įvy- 
ko labai greitai! Motina skėlė jam antausį, kuris 
raudona dėme įsispaudė kairiajame skruoste. Vai- 
ko galva susvyravo. Akys šiek tiek sudrėko, lūpos 
suvirpėjo, bet jis nė nekrustelėjo. 

— Ar atsakysi pagaliau, nevidone? 

Ir kreipdamasi į Megrė: 

— Štai kokie dabar vaikai! Jau visą mėnesį zir- 
zia, kad nupirkčiau jam maldaknygę! Didžiulę, 
kaip pono kunigo! Ar galite įsivaizduoti?.. Todėl, 
vos išgirdusi apie ponios grafienės maldaknygę, 
iškart pagalvojau... Be to, nustebau, kai jis grįžo 
tarp antrųjų ir trečiųjų mišių, nes paprastai valgo 
klebonijoje... Nuėjau į jo kambarį ir radau ją po 
čiužiniu... 

Motinos ranka antrąkart nusileido sūnui ant 
skruosto, bet šis nė nekryptelėjo, kad išvengtų 


smūgio. 

— Aš jo metų net skaityti nemokėjau! Ir vis tiek 
niekada nebuvau tokia pagedusi, kad pavogčiau 
knygą... 

Smuklėje vyravo pagarbi tyla. Megrė rankose lai- 
kė maldaknygę. 

— Dėkoju, ponia. 

Jis nekantravo ją pasivartyti. Tad apsimetė ei- 
nąs į salės galą. 

— Pone komisare... 

Moteris jį pašaukė. Ji buvo sutrikusi. 

— Girdėjau, kad priklauso atlygis... Ne todėl, kad 
Ernestas... 

Megrė padavė jai dvidešimt frankų, kuriuos ji 
rūpestingai įsidėjo į rankinę. Paskui nutempė sū- 
nų prie durų bardamas:: 

— O tu, pakartuve, man dar atsiimsi... 

Megrė akimis susitiko su berniuko žvilgsniu. Tai 
truko vos keletą sekundžių. Tačiau ir vienas, ir ki- 
tas suprato, kad jie draugai. 

Gal todėl, kad Megrė kitados troško, - nors nie- 
kada taip ir neturėjo! - maldaknygės paauksuotais 
krašteliais, ne tik su paprastomis mišiomis, bet ir 
visais liturginiais tekstais, surašytais dviem stul- 
peliais: lotyniškai ir prancūziškai. 


— Kelintą valandą grįšite pietauti? 

— Nežinau. 

Megrė buvo belipąs į savo kambarį pavartyti 
maldaknygės, bet prisiminęs stogą, pro kurį kiau- 
rai švilpauja skersvėjai, verčiau pasirinko vieškelį. 

Lėtai žingsniuodamas pilies link, jis atvertė kny- 
gą, ant kurios viršelių buvo įspausti Sen Fiakrų her- 
bai. Tikriau neatvertė. Maldaknygė pati atsivertė 
tame puslapyje, kur tarp dviejų lapelių buvo įdėtas 
popierius. 

221 puslapis. Malda po Komunijos. 

Ten gulėjo nerūpestingai iškirpta laikraščio 
skiautė, kuri iš pirmo žvilgsnio atrodė gana keista, 


lyg blogai atspausdinta. 


Paryžius, lapkričio 1 diena. Šį rytą viename Mi- 
romenilio gatvės bute, kur jau keletą metų gyve- 
no grafas de Sen Fiakras 17 j0 draugė rusė Mari V, 
įvyko dramatiška savižudybė. 

Pareiškęs draugei, kad jam gėda dėl skanda- 
lo, sukelto vieno jo šeimos nario, grafas paleido 
sau į galvą brauningo kulką ir po keleto minu- 
Čių mirė neatgavęs sąmonės. 

Mes manome, kad jis kalbėjo apie labai skaus- 
mingą šeimyninę dramą ir kad minėtas asmuo 


buvo ne kas kitas, o nelaimingojo motina. 

Per kelią krypuojantis žąsinas tiesė į Megrė 
snapą, piktai šnypšdamas. Varpai skalambijo visu 
garsumu, 0 minia trypčiodama lėtai brovėsi iš ma- 
žytės bažnytėlės, iš kurios sklido smilkalų ir už- 
gesintų žvakių kvapai. 

Megrė įsikišo į palto kišenę storą maldaknygę, 
ir drabužis iškart išsipūtė. Jis sustojo atidžiau ap- 
žiūrėti to nelemto popiergalio. 

Nusikaltimo ginklas! Septynių centimetrų ilgio 
ir penkių pločio laikraščio iškarpa! 

Grafienė de Sen Fiakr atvyko į pirmąsias mišias 
ir atsiklaupė klaupte, nuo amžių priklausiusiame 
jos šeimai. 

Ji paėmė komuniją. Tai buvo numatyta. Paskui 
atsivertė maldaknygę, norėdama perskaityti Mal- 
dą po Komunijos. 

Ten buvo ginklas! Megrė visaip vartaliojo po- 
pieriaus skiautę. Ji jam atrodė kažkuo įtartina. Be 
kita ko, jis apžiūrėjo raidžių išdėstymą ir įsitikino, 
kad jos spausdintos ne rotaprintu, kaip tikrame 
laikraštyje. | 

Tai buvo paprastas atspaudas, surinktas ranki- 
niu būdu. Įrodymas - antroje lapelio pusėje buvo 


lygiai toks pat tekstas. 

Nesivarginta dėl smulkmenų arba neturėta lai- 
ko. Be to, argi grafienei būtų kilusi mintis perversti 
popierių? Argi ji nenumirė anksčiau, prislėgta jau- 
dulio, pasipiktinimo, gėdos, kančios? 

Megrė veidas baisiai persikreipė: jis niekada ne- 
buvo matęs tokio niekšiško ir drauge tokio gud- 
raus nusikaltimo. 

Ir žudikas dar susimanė perspėti policiją! 

Tarkim, maldaknygė nebūtų buvusi surasta... 

Žinoma! Taip ir yra! Maldaknygė neturėjo būti 
surasta! O tada nebūtų įmanoma kalbėti apie nu- 
sikaltimą, ko nors kaltinti! Grafienė mirė, ūmai su- 
stojus širdžiai! 

Komisaras staiga apsisuko. Jam atėjus pas Mari 
Taten, visi tik ir tekalbėjo apie jį 1r apie maldaknygę. 

— Ar žinote, kur gyvena mažasis Ernestas? 

— Trečias namas už bakalėjos parduotuvės, di- 
džiojoje gatvėje... 

Megrė nuskubėjo tenai. Vienaaukštė trobelė. 
Ant sienos, abipus indaujos, - padidintos tėvo ir 
motinos fotografijos. Jau persirengusi moteris su- 
kosi virtuvėje, kuri kvepėjo jautienos kepsniu. 

— Ar jūsų sūnaus čia nėra? 

— Jis persirenginėja. Nėra ko purvinti šventa- 


dienių drabužių... Matėte, kaip aš jį papurčiau!.. 

Vaikas, turintis prieš akis tik gerus pavyzdžius, vis 
tiek... 

Atidariusi duris, ji šūktelėjo: 

— Eikš čia, nenaudėli! 

Megrė pamatė berniuką apatinėmis kelnėmis, 
mėginantį pasislėpti. 

— Leiskite jam apsirengti! - tarė Megrė. - Pasi- 
kalbėsiu su juo paskui... 

Moteris toliau ruošė pietus. Jos vyras tikriau- 
siai gėrė aperityvą Mari Taten smuklėje. 

Pagaliau durys atsidarė ir įėjo Ernestas, baugš- 
tus, jau su kasdieniais drabužiais, kurių kelnės jam 
buvo per ilgos. 

— Eime, pasivaikščiosi su manim... 

— Jūs norite?.. - sušuko moteris. - Bet tada... 
Ernestai... Greit apsivilk gražųjį kostiumą. 

— Nėra reikalo, ponia!.. Eime, vyrut... 

Gatvė buvo tuščia. Visas miestelio gyvenimas su- 
sitelkė aikštėje, kapinėse ir Mari Taten smuklėje. 

— Rytoj padovanosiu tau dar storesnę maldakny- 
gę, kur kiekvienos eilutės pirmosios raidės bus rau- 
donos... 

Berniūkštis apstulbo. Vadinasi, komisaras žino, 
kad būna maldaknygių su raudonomis pirmosio- 


mis raidėmis, kaip ta, kuri guli ant altoriaus. 


GEORGES SIMENON 


— Bet tu man atvirai pasakysi, kur gavai šitą! Aš 
tavęs nebarsiu... 

Keista buvo matyt, kaip berniuką persmelkia 
kaimietiškas nepasitikėjimas! Jis tylėjo. Jau buvo 
pasirengęs gintis. 

— Ar tu ją radai ant klaupto? 

Tyla! Vaiko skruostai ir nosies galiukas buvo nu- 
berti strazdanomis. Putlios lūpos mėgino likti ramios. 

— Argi nesupratai, kad aš tavo draugas? 

— Taip... Jūs davėte mamai dvidešimt frankų... 

— Na ir kas?.. 

Berniukas jam atkeršijo. 

— Grįžtant mama pasakė, kad mušė mane tik dėl 
akių ir davė penkiasdešimt santimų... 

Štai tau! Šis vaikėzas žino, ką daro! Kokios min- 
tys sukasi jo galvoje, per didelėje tokiam liesam 
kūnui? 

— O zakristijonas? 

— Jis man nieko nesakė... 

— Kas paėmė maldaknygę nuo klaupto? 

— Nežinau... 

— O kur tu ją radai? 

— Po savo kamža zakristijoje... Turėjau eiti val- 
gyti į kleboniją. Bet užmiršau nosinę... Čiupinė- 


damas kamžą, pajutau kažką kieta... 

— Ar zakristijonas buvo tenai? 

— Jis buvo bažnyčioje, gesino žvakes... Žinote, 
tos su raudonomis raidėmis labai brangios... 

Taigi kažkas paėmė maldaknygę nuo klaupto ir 
trumpam paslėpė zakristijoje po mišių patarnautojo 
kamža, be abejonės, tikėdamasis vėliau ją pasiimti! 

— Ar buvai ją atsivertęs? 

— Nespėjau... Norėjau suvalgyti minkštai virtą 
kiaušinį... Mat sekmadieniais... 

- Žinau. 

Ernestas stebėjosi, iš kur šitas miesto žmogus 
gali žinoti, kad sekmadieniais klebonijoje jis gau- 
na kiaušinį ir uogienės. 

— Gali sau eiti... 

— Ar tikrai padovanosite?.. 

— Taip, maldaknygę... Rytoj... Iki pasimatymo, 
berniuk... 

Megrė ištiesė jam ranką, ir vaikas valandėlę pa- 
dvejojo prieš paduodamas savąją. 

— Puikiai žinau, kad tai melas! — nueidamas vis 
dėlto tarė jis. 

Nusikaltimas įvykdytas trim etapais: kažkas su- 
rinko ar užsakė surinkti straipsnį linotipu, kurį ga- 
lima rasti tik labai svarbiame laikraštyje ar spaus- 


tuvėje. 

Kažkas įkišo popierių į maldaknygę, pasirink- 
damas puslapį. 

Ir kažkas pasiėmė maldaknygę ir kuriam laikui 
paslėpė ją zakristijoje po kamža. 

Gal viską padarė tas pats žmogus? Gal kiekvie- 
ną darbą atliko vis kitas? O gal du darbai padaryti 
to paties vykdytojo? 

Praeidamas pro bažnyčią, Megrė pamatė iš jos 
išeinantį kunigą, kuris žengė prie jo. Komisaras pa- 
laukė jo po tuopomis, šalia apelsinų ir šokolado 
pardavėjos. 

— Einu į pilį... — tarė kunigas, susigretinęs su 
Megrė. - Pirmą kartą aukoju mišias net nežinoda- 
mas, ką darau. Mintis apie nusikaltimą... 

— Tai tikrai nusikaltimas! —- pasakė Megrė. 

Juodu žingsniavo tylėdami. Netardamas nė žo- 
džio, komisaras padavė bendrakeleiviui popieriaus 
skiautę, kurią šis perskaitė ir grąžino atgal. 

Dar kokį šimtą metrų jie kulniavo nepersimes- 
dami nė žodeliu. 

— Netvarka prišaukia netvarką... Bet ji buvo 
vargšelė... 

Jie abu turėjo laikyti skrybėles, nes šiaurys da- 
bar šėlo dvigubai smarkiau. 


— Man neužteko jėgų... - niūriai pridūrė kunigas. 

— Jums? 

— Ji kasdien pas mane ateidavo... Buvo pasiren- 
gusi grįžti į Viešpaties kelią... Bet ten kasdien... 

Kunigo balsas sugriežtėjo. 

— Nenorėjau ten eiti! O juk tai buvo mano pa- 
reiga... 

Jiems teko sustoti, nes didžiąja pilies alėja ėjo 
du vyrai, kuriuos jie turėjo susitikti. Komisaras su 
kunigu atpažino gydytoją ruda barzdele, o šalia jo — 
aukštą, liesą Žaną Mėtėjė, kažką karštai dėstantį. 
Kieme tebestovėjo geltonas automobilis. Nesun- 
ku buvo atspėti, kad Mėtėjė nedrįsta grįžti į pilį, 
kol ten yra grafas de Sen Fiakras. 

Kaimą gaubianti neaiški šviesa. Neaiški padė- 
tis. Neaiškūs vaikščiojimai pirmyn atgal! 

— Eime! - paragino Megrė? 

Gydytojas turbūt pasakė sekretoriui tą patį, nu- 
sitempė jį ateinančiųjų link, o juos susitikęs tarė: 

— Laba diena, pone kunige! Žinokite, aš galiu 
jus nuraminti... Nors esu netikintis, suprantu, ko- 
kį nerimą jums kelia mintis, kad jūsų bažnyčioje 
gal buvo įvykdytas nusikaltimas. Tai štai, nusikal- 
timo nebuvo! Mokslas kategoriškai teigia... Mūsų 
grafienė mirė sustojus širdžiai... 

Megrė priėjo prie Žano Mėtėjė. 


— Turiu vieną klausimą... 

Jis pajuto, kad jaunuolis nervinas: ir sunkiai al- 
suoja iš susijaudinimo. 

— Kada paskutinį kartą buvote „Muleno laikraš- 
tyje“? 

— Aš... Palaukite... 

Žanas jau buvo beatsakąs. Tačiau pabudo nepa- 
sitikėjimas. Jis metė į komisarą įtarų žvilgsnį. 

— Kodėl manęs to klausiate? 

— Nesvarbu! 

— Ar būtinai turiu atsakyti? 

— Jūsų valia tylėti! 

Gal jo veidas ir neatrodė kaip išsigimėlio, bet 
buvo neramus, graužiamas rūpesčio. Ir dar tas bai- 
sus dirglumas, galintis sudominti gydytoją Bušar- 
doną, besikalbantį su kunigu. 

— Žinau, kad viskas bus užkarta ant mano gal- 
vos!.. Bet aš ginsiuosi... 

— Suprantama! Jūs ginsitės! 

— Pirmiausia noriu susitikti su advokatu... Tu- 
riu tokią teisę... Beje, kokiu pagrindu?.. 

— Luktelėkit! Jūs studijavote teisę? 

— Dvejus metus! 

Žanas Mėtėjė pamėgino susitvardyti, nusišypsoti. 

— Nėra nei skundo, nei įkalčių... Vadinasi, jūs 


neturite nieko... 

— Puiku! Pataikėte į dešimtuką! 

— Gydytojas tvirtina... 

— O aš sakau, kad grafienė buvo nužudyta bjau- 
riausio niekšo. Štai, perskaitykite! 

Ir Megrė padavė jam spausdintą lapelį. Staiga 
įsitempęs, Žanas Mėtėjė taip pažvelgė į pašneko- 
vą, lyg šis būtų ruošęsis spjauti jam į veidą. 

— Jūs pasakėte... Jūs pasakėte, kad... Aš jums 
draudžuu... 

Komisaras švelniai uždėjo ranką jam ant peties. 

— Aš, vargšas berniuk, jwms dar nieko nepasa- 
kiau! Kur grafas? Skaitykite, skaitykite. Popierių 
grąžinsite paskui... 

Mėtėjė akyse sužibo pergalingos liepsnelės. 

— Grafas kalbasi su valdytoju apie čekį!.. Rasite 
juos bibliotekoje. 

Kunigas su gydytoju ėjo priekyje, ir Megrė iš- 
girdo Bušardoną sakant: 

— Ne, pone kunige! Tai žmogiška! Net labai žmo- 
giška! Jei būtumėt truputėlį pastudijavęs psicholo- 
giją, užuot krimtęs šventojo Augustino tekstus... 

Žvyras gurgždėjo keturiems vyrams po kojų, o 
paskui: jie lėtai užlipo priebučio laiptais, pabalu- 


siais ir sukietėjusiais nuo šalčio. 


GEORGES SIMENON 


MARI VASILJEVA 


Megrė negalėjo suspėti visur. Pilis buvo didelė. To- 
dėl apie ryto įvykius komisaras turėjo tik apytikrį 
supratimą. 

Tokią valandą sekmadieniais ir švenčių dieno- 
mis ūkininkai neskuba grįžti namo, maloniai leis- 
dami laiką būreliais, gerai apsirengę, kaimo aikštė- 
je ar kavinėje. Kai kurie jau buvo girti. Kiti kalbėjo 
per daug garsiai. O berniūkščiai standžiais drabu- 
Žiais Žiūrėjo į savo tėvus susižavėję. 

Sen Fiakro pilyje Žanas Mėtėjė visas pageltęs 
vienas užlipo į antrą aukštą ir buvo girdėti, kaip jis 
vaikšto po kambarį. 

— Jei norite, galite eiti su manimi, - pasiūlė ku- 
nigui gydytojas. 

Ir nusivedė jį į velionės kambarį. 

Pirmame aukšte per visą pastatą ėjo platus ko- 


ridorius su durų eile. Megrė girdėjo balsų dūzgesį. 

Jam buvo pasakyta, kad grafas de Sen Fiakras ir 
valdytojas yra bibliotekoje. 

Jis norėjo ten nusigauti, bet supainiojo duris ir 
pataikė į svetainę. Iš čia durys į biblioteką buvo 
atdaros. Veidrodyje paauksuotais rėmais jis pama- 
tė jaunuolio atvaizdą: jis sugniužęs sėdėjo ant ra- 
šomojo stalo kampo, o valdytojas tvirtai stovėjo 
ant trumpų kojų. 

— Turėjote suprasti, kad neverta nė prašyti! — 
tarė Gotjė. - Juoba keturiasdešimties tūkstančių 
frankų! 

— Kas atsiliepė, kai skambinau telefonu? 

— Ponas Žanas, suprantama! 

— Kurgi ne, jis net neperdavė motinai mano ži- 
nutės! 

Megrė sukosėjo ir įėjo į biblioteką. 

— Apie kokį telefono skambutį kalbate? 

Morisas de Sen Fiakras nė kiek nesutrikęs at- 
sakė: 

— Apie užvakarykštį mano skambutį į pilį. Kaip 
jums jau sakiau, man reikėjo pinigų. Reikiamos su- 
mos norėjau paprašyti motinos. Bet atsiliepė tas... 
tas... na, tas ponas Žanas, kaip jis Čia vadinamas... 

— Ir jis atsakė, kad nieko negali padaryti? Bet 


jūs vis tiek atvažiavote... 

Valdytojas stebėjo abu vyrus. Morisas nušoko 
nuo stalo, ant kurio sėdėjo. 

— Tačiau aš pasivedėjau Gotjė į šalį, norėdamas 
pasikalbėti ne apie tai! — nervingai tarė jis. —- Aš 
nuo jūsų nenuslėpiau, kokia padėtis, komisare. Ry- 
toj prieš mane bus paduotas skundas. Akivaizdu, 
kad mirus motinai aš esu vienintelis teisėtas pa- 
veldėtojas. Todėl paprašiau Gotjė ligi rytojaus ry- 
to surasti man keturiasdešimt tūkstančių frankų... 
Ką gi, atrodo, tai neįmanoma... 

— Visiškai neįmanoma! - pakartojo valdytojas. 

— Kitaip tariant, nieko negalima padaryti be no- 
taro, kuris sukvies suinteresuotus asmenis tik po 
laidotuvių. O Gotjė dar priduria, kad vis tiek sun- 
ku būtų pasiskolinti keturiasdešimt tūkstančių 
frankų, įkeitus likusį turtą... 

Jis ėmė vaikštinėti pirmyn atgal. 

— Viskas aišku, ar ne? Jokios vilties! Gal man 
net nebus leista sulaukti laidotuvių pabaigos... Bet 
iš tiesų... Dar vienas klausimas... Jūs kalbėjote apie 
nusikaltimą... Ar?.. 

— Skundas nepaduotas ir veikiausiai nebus pa- 
duotas, - pasakė Megrė. - Taigi prokuratūra ne- 
pradės tyrimo... 

— Palikite mus, Gotjė! 

Valdytojui išėjus, jis apgailestaudamas paklausė: 

— Ar čia tikrai nusikaltimas? 

— Nusikaltimas, kuris oficialiajai policijai nerūpi! 

— Paaiškinkite... Aš pradedu... 

Bet tuo metu vestibiulyje pasigirdo moters bal- 
sas, į kurį atsiliepė žemas valdytojo dudenimas. 
Morisas suraukė antakius, žengė prie durų ir stai- 
giai jas atlapojo. 

— Mari? Ką tu čia?.. 

— Morisai! Kodėl manęs nenorima įsileisti? Tai 
nepakenčiama! Jau visą valandą laukiu viešbutyje... 

Ji kalbėjo su labai ryškiu užsienietišku akcen- 
tu. Tai buvo Mari Vasiljeva, atvažiavusi iš Muleno 
senu taksi, kuris stovėjo kieme. 

Ji buvo aukšta, labai graži, ne visai natūralaus 
šviesumo plaukais. Matydama, kad Megrė įdėmiai 
ją stebi, Mari ėmė greitai kalbėti angliškai, ir Mo- 
risas jai atsakė ta pačia kalba. 

Ji jo klausė, ar gavo pinigų. Jis atsakė, kad apie 
tai negalį būti nė kalbos, kad jo motina mirusi, O ji 
privalanti grįžti į Paryžių, kur jis greit pas ją atva- 
ŽiuOS1ąS. 

Tada ji nusišaipė: 

— Už kokius pinigus? Neturiu net kuo užmo- 


kėti taksistui! 

Morisas de Sen Fiakras nebežinojo, ko griebtis. 
Šaižus meilužės balsas skambėjo pilyje, ir scena jau 
grėsė virsti skandalu. 

Gotjė tebestovėjo koridoriuje. 

— Jei tu liksi čia, aš liksiu su tavimi! — pareiškė 
Mari Vasiljeva. 

Megrė paliepė valdytojui: 

— Sumokėkite taksistui, ir tegul jis važiuoja. 

Sumaištis didėjo. Ne materialinė, pataisoma, o 
moralinė sumaištis, kuri atrodė užkrečiama. Net 
Gotjė pametė galvą. 

— Vis dėlto mums reikia pasikalbėti, komisare... — 
tarė jaunuolis. 

— Ne dabar! 

Ir Megrė parodė jam agresyviai elegantišką mo- 
terį, kuri vaikščiojo po biblioteką ir svetainę lyg 
darydama inventorizaciją. 

— Kieno šis kvailas portretas, Morisai? - juok- 
damasi paklausė ji. 

Ant laiptų sukaukšėjo žingsniai. Megrė pamatė 
nulipantį Žaną Mėtėjė, apsivilkusį plačiu apsiaus- 
tu, su kelioniniu krepšiu rankose. Mėtėjė tikriau- 
siai nutuokė, kad jam nebus leista išvykti, nes su- 


stojo prie bibliotekos durų ir palaukė. 

— Kur einate? 

— Į smuklę! Garbingiau bus, jei aš... 

Morisas de Sen Fiakras, norėdamas atsikratyti 
meilužės, nuvedė ją į kambarį dešiniajame pilies 
sparne. Juodu tebesiginčijo angliškai. 

— Ar teisybė, kad neįmanoma pasiskolinti ke- 
turiasdešimties tūkstančių frankų užstačius pilį? — 
paklausė valdytojo Megrė. 

— Būtų sunku. 

— Vis dėlto pasistenkite iki rytojaus ryto! 

Komisaras dar nesiryžo išeiti. Paskutinę akimir- 
ką jis nusprendė užlipti į antrą aukštą, ir ten jo lau- 
kė staigmena. Apačioje žmonės bruzdėjo be tiks- 
lo, o viršuje, grafienės de Sen Fiakr kambaryje, 
viskas buvo sutvarkyta. 

Gydytojas, padedamas kambarinės, nuprausė ir 
aprengė velionę. 

Dabar čia nebetvyrojo ta dviprasmiška, bjauri 
ryto atmosfera! Tai jau nebebuvo tas pats kūnas! 

Mirusioji, apvilkta baltais naktiniais marškiniais, 
gulėjo savo lovoje su baldakimu rami 1r.ori, pamal- 
džiai sudėtose rankose laikydama kryželį. 

Kambaryje jau degė žvakės, buvo šventinto van- 


dens ir buksmedžio šakelė, pamerkta taurėje. 

Bušardonas pažvelgė į įėjus; Megrė lyg saky- 
damas: „Na kaip? Ką jūs apie tai manote? Gražus 
darbelis?“ 

Kunigas meldėsi, be garso krutindamas lūpas. 
Jis liko vienas su velione, kai kiti du išėjo. 

Aikštėje priešais bažnyčią žmonės prasiskirstė. 
Pro namų užuolaidas buvo matyti šeimos, susėdu- 
sios prie stalo pietauti. 

Keletą sekundžių saulė buvo bepraplėšianti de- 
besų skraistę, bet dangus tučtuojau vėl aptemo, o 


medžiai drebėjo visomis šakomis. 


Zanas Mėtėjė įsitaisė kampe prie lango ir mecha- 


niškai valgė, spoksodamas į tuščią kelią. Megrė. 


išsirinko vietą kitame smuklės salės gale. Tarp jų 
sėdėjo šeima iš gretimo kaimo, atvažiavusi sunk- 
vežimiuku ir atvežusi produktus: Mari Taten at- 
nešė jiems išgerti. 

Vargšė moteriškė buvo kaip išprotėjusi. Ji vi- 
siškai nebesusigaudė, kas dedasi. Paprastai tik ret- 
karčiais išnuomodavo kambarį mansardoje kokiam 
darbininkui, remontuojančiam pilį ar ūkį. 

O dabar, be Megrė, ji sulaukė dar vieno gyven- 


tojo: grafienės sekretoriaus. 

Mari Taten nedrįso nieko klausinėti. Visą rytą 
girdėjo lankytojus pasakojant baisius dalykus. Be 
kita ko, jie kalbėjo ir apie policiją! 

— Bijau, kad viščiukas bus perkepęs... — tarė ji 
aptarnaudama Megrė. 

Mari balsas buvo toks, tarytum ji, pavyzdžiui, 
būtų sakiusi: „Aš visko bijau! Nežinau, kas čia da- 
rosi! Švenčiausioji Mergele, apsaugok mane!“ 

Komisaras suminkštėjęs pažvelgė į ją. Ji visada 
buvo tokia baikšti ir liguista. 

— Mari, ar pameni... 

Ji išplėtė akis. Jau buvo besirengianti gintis. 

— ...Tą nutikimą su varlėmis! 

— Bet... kas... 

— Mama pasiuntė tave grybauti į pievą už Die- 
vo Motinos tvenkinio... Ten žaidė trys berniu- 
kai... Tu užsigalvojai apie kažką kita, ir jie, pasi- 
naudoję proga, grybus pintinėje pakeitė varlė- 
mis... Visą kelią tu bijojai, nes pintinėje kažkas 
krebždėjo... 

Ji valandėlę įdėmiai žiūrėjo į jį, paskui sumur- 
mėjo: 

— Megrė? 

- Dėmesio! Ponas Žanas suvalgė vištą ir laukia 


kito patiekalo. 

Mari Taten lyg kas būtų pakeitęs, ji dar labiau 
susijaudino, bet jau įgavo trupinėlį pasitikėjimo. 

Koks keistas gyvenimas! Metų metus nenuti- 
ko nieko o nieko, kas būtų sudrumstęs dienų mo- 
notoniją. Ir staiga tiek nesuprantamų įvykių, dra- 
mų, tokių dalykų, kurių net laikraščiuose neper- 
skaitysi! 

Aptarnaudama Žaną Mėtėjė ir kaimiečius, ji 
kartkartėmis svaidė į Megrė susimokėliškus žvilgs- 
nius. Jam baigus pietauti, ji droviai pasiūlė: 

— Gal išgertumėte taurelę degtinės? 

— Kitados sakydavai man „tu“, Mari. 

Ji nusijuokė. Ne, dabar nedrįstanti! 

— Bet tu pati dar nepietavai! 

— Papietavau! Visada valgau virtuvėje neprisės- 
dama... Kąsnelis čia, kąsnelis ten... 

Keliu praūžė motociklas. Megrė išvydo šmės- 
telint jaunuolį, elegantiškesnį už daugumą Sen 
Fiakro gyventojų. 

— Kas jis? 

— Ar šįryt jo nematėte? Tai Emilis Gotjė, valdy- 
tojo sūnus. 

— Kur jis važiuoja? 

— Veikiausiai į Muleną. Tas jaunuolis beveik 


miestietis. Jis dirba banke... 

Iš namų ėjo žmonės, jie vaikštinėjo keliu arba 
traukė į kapines. 

Keistas daiktas, Megrė norėjo miego. Jautėsi 
labai pavargęs, lyg po didžiausių darbų. Ir ne to- 
dėl, kad atsikėlė pusė šešių ryto, ne todėl, kad su- 
šalo. 

Komisarą slėgė pati aplinka. Atrodė, jog ši dra- 
ma asmeniškai jį palietė, papiktino. 

Taip, papiktino! Tinkamas žodis! Megrė nieka- 
da neįsivaizdavo rasiąs savo kaimą tokį. Net ant 
tėvo kapo akmuo visas pajuodęs, be to, jam buvo 
uždrausta ten rūkyti! 

Priešais jį mūdravo Žanas Mėtėjė. Jis valgė, 
stengdamasis būti ramus ir net vypsodamas nieki- 
namu šypsniu. 

— Gal taurelę degtinės? — pasiūlė ir jam Mari 
Taten. 

— Ačiū, aš niekada negeriu alkoholio... 

Jis buvo mandagus. Bet kokiomis aplinkybė- 
mis demonstruodavo puikų išsiauklėjimą. Smuk- 
lėje valgė tokiais pat grakščiais judesiais kaip ir 
pilyje. 

Papietavęs jis paklausė: 

— Ar čia yra telefonas? 


— Ne, bet yra priešais, būdelėje... 

Perėjęs per kelią, jis įsuko į zakristijonu! pri- 
klausančią bakalėjos parduotuvę, kur buvo teleto- 
no būdelė. Turbūt jis pasiprašė sujungiamas su to- 
limu abonentu, nes laukė ilgai, rūkydamąs cigaretę 
po cigaretės. 

Kai Žanas Mėtėjė sugrįžo, kaimiečiai jau buvo 
išsiskirstę iš smuklės. Mari Taten plovė taures: ji 
žinojo, kad po mišparų plūstels nauji klientai. 

— Kam jūs skambinote? Atminkite, kad galiu tai 
sužinoti nuėjęs prie telefono... 

— Savo tėvui į Buržą. 

Jis kalbėjo sausu, agresyviu balsu. 

— Paprašiau jo tučtuojau atsiųsti man advokatą. 

Jis buvo panašus į juokingą šunytį, kuris šiepia 
dantis, nors niekas net nesiruošia jo liesti. 

— Tai jūs toks tikras, kad jums jo prireiks? 

— Prašyčiau daugiau nesikreipti į mane, kol ne- 
atvyks mano advokatas. Patikėkite, man labai gai- 
la, kad šitame kaime tik viena smuklė. 

Kažin arjis išgirdo, ką nueidamas burbtelėjo ko- 
misaras? 

— Kretinas!.. Šlykštus kretinas... 

O Mari Taten, pati nežinodama kodėl, ūmai pa- 


būgo likti su juo viena. 

Dienai, be abejonės, iki galo buvo lemta likti pa- 
ženklintai netvarkos, neryžtingumo, nes niekas ne- 
sijautė gebąs vadovauti įvykiams. 

Megrė, įsispraudęs į sunkų paltą, klaidžiojo po 
kaimą. Jį galėjai pamatyti tai bažnyčios aikštėje, 
tai netoli pilies, kurios languose viena po kitos žie- 
bėsi šviesos. 

Greitai temo. Bažnyčia buvo apšviesta ir visa 
vibravo nuo vargonų gausmo. Varpininkas uždarė 
kapinių vartus. 

Tamsoje vos matomi žmonės, susimetę į būre- 
lius, klausinėjo vieni kitų. Jie nežinojo, ar dera lan- 
kyti numirėlę. Du vyrai nuėjo ten pirmieji ir buvo 
priimti liokajaus, kuris taip pat nežinojo, ką dary- 
ti. Nebuvo pastatytas padėklas vizitinėms korte- 
lėms. Liokajus ėmė ieškoti Moriso de Sen Fiakro, 
norėdamas pasiteirauti jo nuomonės, bet rusė at- 
sakė, jog jis išėjęs pakvėpuoti tyru oru. 

O ji pati drybsojo apsirengus: ir rūkė cigaretes 
kartoniniu galiuku. 

Tada tarnas įleido žmones, abejingai skėstelėjęs 
rankomis. 

Tai buvo ženklas. Po mišparų prasidėjo pasita- 


rimas. 


GEORGES SIMENON 


— Tikrai! Tėtušis Martenas ir jaunasis Bonė jau 
buvo ten nuėję! 

Ir visa procesija patraukė į pilį. Ji buvo blogai 
apšviesta. Kaimiečiai slinko koridoriumi, ir jų si- 
luetai vienas po kito šmėsčiojo kiekviename lan- 
ge. Suaugusieji vedėsi už rankų vaikus. Ir tarpais 
juos papurtydavo, kad netriukšmautų. 

Laiptai! Antro aukšto koridorius! Ir pagaliau 
kambarys, kur šie žmonės pateko pirmą kartą. 

Čia buvo tik grafienės kambarinė, kuri su siau- 
bu žiūrėjo į šį antpuolį. Žmonės žegnojosi buks- 
medžio šakele, suvilgyta šventintame vandenyje. 
Drąsiausieji pusbalsiu šnekėjo: 

— Visai kaip gyva! 

O kiti aidu atsiliepdavo: 

— Ji nesikankino... 

Paskui žingsniai nukaukšėdavo išsiklaipiusiu 
parketu. Sugirgždėdavo laiptų pakopos. Pasigirs- 
davo balsai: 

— Ša!.. Laikykis už turėklų... 

Virėja iš savo virtuvės pusrūsyje matė tik praei- 
nančių žmonių kojas. 

Morisas de Sen Fiakras grįžo tuo metu, kai pilis 
buvo pilna žmonių. Jis išvertęs akis žiūrėjo į kai- 


miečius. Lankytojai svarstė, ar reikėtų jį užkalbin- 

ti. Bet grafas tik linktelėjo ir nuėjo į Mari Vasilje- 
vos kambarį, iš kur atskriejo angliška šneka. 

Megrė buvo bažnyčioje. Zakristijonas su gesin- 
tuvu rankoje vaikščiojo nuo žvakės prie žvakės. Ku- 
nigas zakristijoje nusivilkinėjo liturginius drabužius. 

Kairėje ir dešinėje buvo klausyklos su žaliomis 
užuolaidėlėmis, saugančiomis atgailautojus nuo 
svetimų žvilgsnių. Megrė prisiminė laikus, kai jo 
veidas nesiekdavo tiek aukštai, kad galėtų pasislėpti 
už užuolaidėlės. 

Komisaro nepastebėjęs varpininkas jam už nu- 
garos rakino didžiąsias duris ir stūmė velkes. 

Tada jis per navą nuėjo į zakristiją, ir klebonas 
nustebo, ūmai išvydęs jį priešais save. 

— Atleiskite, pone kunige! Pirmiausia norėčiau 
duoti jums vieną klausimą... 

Taisyklingas klebono veidas buvo rimtas, bet ko- 
misarui pasirodė, kad jo akys blizga nuo karščio. 

— Šįryt atsitiko vienas neįprastas dalykas. Gra- 
fienės maldaknygė, gulėjusi ant jos klaupto, staiga 
pradingo ir buvo atrasta po mišių patarnautojo 
kamža šiame kambaryje... 

Tyla. Į bažnyčios kilimą sušiureno zakristijono 
žingsniai. Ir sunkiau sukaukšėjo varpininko batai, 


jam išeinant pro šonines duris. 

— Tik keturi asmenys galėjo... Prašyčiau man at- 
leisti... Mišių patarnautojas, zakristijonas, varpinin- 
kas ir... 

— Aš! 

Kunigo balsas buvo ramus. Jo veidas iš vienos pu- 
sės buvo apšviestas virpančios žvakės liepsnelės. Iš 
smilkyklės į lubas kilo plonytė melsvų dūmų spiralė. 

— Tai?.. 

— Tai aš paėmiau maldaknygę ir padėjau čia, kol... 

Ostijų taurė, grafinukai, dvibalsiai skambalėliai 
tebebuvo tose pačiose vietose kaip ir tais laikais, 
kai mišioms patarnaudavo mažasis Megrė. 

— Ar žinojote, kas yra maldaknygėje? 

— Ne. 

— Tuomet... 

— Esu priverstas prašyti jūsų, pone Megrė, dau- 
giau nieko manęs neklausinėtu:... Tai išpažinties pa- 
slaptis... 

Komisaro mintys nejučia nuklydo kitur. Jis pri- 
siminė katekizmą klebonijos valgomajame. Ir Epi- 


nalio paveikslą“, stojus; jam prieš akis, kai senasis 


* Epinalio miestas nuo XVIII amžiaus pabaigos garsėja liaudiš- 


kų ir religinio turinio paveikslų dirbtuvėmis. 

kunigas pasakojo apie viduramžių šventiką, kuriam 
buvo išplėštas liežuvis už tai, kad neišdavė 1špa- 
žinties paslapties. 

Jis vėl jį išvydo tokį pat, kaip ir prieš trisdešimt 
penkerius metus. 

— Jūs žinote, kas žudikas... - sumurmėjo Meg- 
rė. 

— Dievas žino, kas jis... Atleiskite... Turiu ap- 
lankyti ligonį... 

Pro kleboniją jie išėjo į sodą. Varteliai skyrė jį 
nuo kelio. Tenai, išėję iš pilies, būriavosi žmonės, 
kalbėdamiesi apie įvykį. 

— Pone kunige, ar jūs nemanote, kad jūsų vie- 
ta... 

Bet jie susidūrė su gydytoju, kuris suniurnėjo 
sau į barzdą: | 

—.Sakykite, kunige, ar jums neatrodo, kad tai 
jau pradeda panėšėti į mugę? Reikėtų nueiti ten ir 
padaryti tvarką, bent jau saugant kaimiečių doro- 
vę! A, ir jūs čia, komisare! Ką gi, neblogai pasi- 
stengėte... Dabar pusė kaimo kaltina jaunąjį grafą 
dėl... Ypač atsibeldus tai moteriai!.. Valdytojas ren- 


giasi apvažinėti ūkininkus ir surinkti keturiasde- 


šimt tūkstančių frankų, kurie jam, regis, būtini... 


— Po velnių! 

Megrė apsisuko ir nuėjo. Jam ant širdies gulėjo 
akmuo. Argi ne jis kaltinamas dėl šitos netvarkos? 
Kur jis suklydo? Ką padarė ne taip? Jis viską ati- 
duotų, kad tik reikalai klostytųsi sklandžiai! 

Komisaras dideliais žingsniais nudrožė į smuk- 
lę, kur jau buvo prisirinkę nemaža žmonių. Jis nu- 
girdo tik sakinio nuotrupą: 

— Atrodo, jei jų negaus, jis sės į kalėjimą... 

Mari Taten buvo sielvarto įsikūnijimas. Ji siu- 
vo pirmyn atgal susirūpinusi, trypčiodama it se- 
nutė, nors jai buvo ne daugiau kaip keturiasde- 
šimt metų. 

— Ar jūs prašėte limonado?.. Kas užsakė du bo- 
kalus alaus?.. 

Įsitaisęs savo kampe, Žanas Mėtėjė rašė, kart- 
kartėmis pakeldamas galvą pasiklausyti pokalbių. 

Megrė priėjo artyn ir, nors negalėjo įskaityti jo 
smulkių kraigaliukų, pamatė, kad pastraipos aiš- 
kiai atskirtos, vietomis kai kas išbraukta, o prieš 
kiekvieną pastraipą yra skaičius: 

155 

g 

us 

Sekretorius ruošėsi gintis laukdamas advokato! 


Viena moteris už poros metrų nuo jų tarė: 

— Ten nebuvo net švarių paklodžių, teko jų pa- 
prašyti valdytojo žmonos... 

Išbalęs, sukritęs, bet užsispyrusiu žvilgsniu, Ža- 
nas Mėtėjė užrašė: 

a 

ANTRA DIENA 


Megrė miegojo neramiu, jaudulingu miegu, kokiu 
miegama tik šaltame kaimo kambaryje, atsiduodan- 
čiame tvartu, žieminiais obuoliais ir šienu. Aplink 
jį švilpavo skersvėjai. Ir paklodė buvo kaip ledinė, 
išskyrus tą minkštą, įdubusią, jaukią vietelę, kurią 
sušildė savo kūnu. Todėl jis gulėjo susirietęs, bijo- 
damas net krustelėti. 

Keletą kartų Megrė girdėjo sausą Žano Mėtėjė 
kosulį gretimoje mansardoje. Paskui atsargiai su- 
tapseno jau atsikėlusios Mari Taten žingsneliai. 

Jis dar keletą minučių nelindo iš lovos. O už- 
degęs žvakę pristigo drąsos nusiprausti lediniu van- 
deniu iš ąsočio, tad atidėjo švarinimąsi vėlesniam 
laikui ir su šlepetėmis, be prisegamos apykaklės nu- 
lipo žemyn. 

Virtuvėje Mari Taten pylė žibalą ant ugnies, ku- 


ri niekaip nenorėjo įsidegti. Jos plaukai buvo su- 

raityti ant suktukų, ir ji paraudo pamačiusi ko- 
misarą. 

— Dar nėra septynių... Kava neišvirta... 

Megrė turėjo šiokį tokį rūpestį. Prieš pusva- 
landį tebesnūduriuodamas jis lyg ir girdėjo pra- 
važiuojant automobilį. O juk Sen Fiakras ne prie 
vieškelio. Autobusas į kaimą užsuka tik kartą per 
dieną. 

— Ar autobusas nepravažiavo, Mari? 

— Niekada nepasirodo anksčiau kaip pusė devy- 
nių! O dažniausiai devintą... 

— Ar čia jau skamba mišių varpai? 

- Taip! Žiemą jos prasideda septintą valandą, va- 
sarą šeštą... Gal norite pasišildyti? 

Ji mostelėjo į ugnį, kuri pagaliau įsiliepsnojo. 

— Niekaip nesiryžti sakyti man „tu“? 

Megrė pyktelėjo ant savęs, vargšės senmergės 
veide pamatęs koketišką šypseną. 

— Kava išvirs po penkių minučių... 

Išauš ne anksčiau kaip aštuntą. Šaltis spigino 
smarkiau nei vakar. Megrė, pasistatęs palto apy- 
kaklę, ligi akių užsimaukšlinęs skrybėlę, lėtai pa- 
traukė į apšviestą bažnyčios dėmę. 

Šiandien nebuvo šventadienis. Navoje kiūtojo 


tik trys moterėlės. Ir mišios buvo kažkokios sku- 

botos, baugščios. Kunigas pernelyg greitai vaikš- 
čiojo nuo vienos altoriaus pusės prie kitos. Perne- 
lyg greitai atsisuko ir išskėtęs rankas sumurmėjo, 
nukąsdamas skiemenis: 

— Dominus vobiscum!“* 

Mišių patarnautojas, vos spėjantis paskui jį, ne 
laiku tarė 4m2e2 ir nuskubėjo prie skambučio. 

Nejau vėl prasidės panika? Buvo girdėti liturgi- 
nių maldų šnabždesys, kartais atsidusdavo kuni- 
gas, tarp dviejų žodžių įkvėpdamas oro. 

— Jte missa est...** 

Ar šios mišios truko dvylika minučių? Trys mo- 
terys atsistojo. Kunigas skaitė paskutinę Evange- 
lijos ištrauką. Prie bažnyčios sustojo automobilis, 
ir šventoriuje sukaukšėjo neryžtingi Žingsniai. 

Megrė stovėjo navos gale, prie pat durų. Todėl 
jas atidaręs atvykėlis susidūrė su juo akis į akį. 

Tai buvo Morisas de Sen Fiakras. Jis taip nuste- 
bo, kad vos nepasitraukė atatupstas sumurmėjęs: 

— Atsiprašau... aš... 


Bet jis žengė pirmyn ir pasistengė susitvardyti. 


1 Viešpats su jumis! (Lot.) 
“* Eikite, mišios pasibaigė... (Lot.) 

a- Ar mišios pasibaigė? 

Gratas buvo pastebimai susinervinęs. Akis juo- 
sė tamsūs ratilai, lyg po nemiegotos nakties. Ati- 
daręs duris, jis prileido šalčio. 

— Grįžtate iš Muleno? 

Abu vyrai kalbėjo pašnibždomis, kol kunigas 
bėrė maldą po Evangelijos, o moterys užvertė mal- 
daknyges ir pasiėmė skėčius bei rankines. 

— Iš kur jūs žinote?.. Taip... aš... 

— Gal eime iš čia? 

Kunigas su mišių patarnautoju nuėjo į zakristi- 
ją, o zakristijonas užgesino dvi žvakes, kurių pa- 
kako paprastoms mišioms. 

Lauke horizontas buvo mažumėlę nušvitęs. 
Prieblandoje dūlavo aplinkiniai balti namai. Gel- 
tonas automobilis stovėjo čia, tarp aikštės medžių. 

„Sen Fiakras buvo aiškiai sutrikęs. Jis Žiūrėjo į 
Megrė šiek tiek stebėdamasis: gal jam buvo keista 
matyti jį nesiskutusį, be prisegamos apykaklės po 
paltu. 

— Jūs atsikėlėte labai anksti!.. - burbtelėjo ko- 
misaras. 

— Pirmas traukinys, greitasis, išvyksta iš Mule- 
no septintą valandą trys minutės... 


— Nesuprantu! Juk jūs nesėdote į traukinį, nes... 

— Užmirštate Mari Vasiljevą. 

Kaip paprasta! Ir natūralu! Moriso meilužei bu- 
vo nepadoru likti pilyje! Todėl jis automobiliu nu- 
vežė ją į Muleną, įsodino į Paryžiaus traukinį ir 
grįždamas pakeliui užsuko į apšviestą bažnyčią. 

Tačiau Megrė vis tiek nebuvo patenkintas. Jis 
gaudė neramius grafo žvilgsnius, o šis tarsi kažko 
laukė ar bijojo. 

— Atrodo, ji nelabai sukalbama! - tarė komisa- 
ras. 

— Ji matė ir geresnių laikų. Todėl pasidarė labai 
jautri. Vien nuo minties, kad noriu nuslėpti mud- 
Viejų ryšį... 

— Arjis trunka jau ilgai? 

— Truputį mažiau nei metus... Mari ne savanau- 
dė... Būta ir sunkių akimirkų... 

Pagaliau Moriso žvilgsnis įsmigo į vieną tašką. 
Megrė jį pasekė 1r sau už nugaros pamatė iš baž- 
nyčios išėjus; kunigą. Jam pasidingojo, kad jųd- 
viejų žvilgsniai susikryžiavo ir kunigas sutriko taip 
pat, kaip ir grafas de Sen Fiakras. 

Komisaras jau buvo benorįs jį užkalbinti. Bet 
kunigas, nerangiai skubėdamas, trumpai pasisvei- 
kino su abiem vyrais ir įėjo į kleboniją, lyg būtų jų 


vengęs. 

— Jis nepanašus į kaimo kleboną... 

Morisas nieko neatsakė. Pro apšviestą langą bu- 
vo matyti prie pusryčių stalo sėdintis kunigas ir 
tarnaitė, atnešusi jam garuojantį kavinuką. 

Į mokyklą traukė vaikai su kuprinėmis ant pe- 
čių. Dievo Motinos tvenkinio paviršius pasidarė 
veidrodinis. 

— Ką jūs nusprendėte dėl?.. - pradėjo Megrė. 

Pašnekovas pernelyg skubiai jį pertraukė: 

— Dėl ko? 

— Dėl laidotuvių... Ar šiąnakt kas nors budėjo 
prie mirusiosios? 

— Ne! Šis klausimas buvo iškilęs... Bet Gotjė pa- 
reiškė, kad taip jau nebedaroma... 

Pilies kieme suūžė dvitaktis variklis. Po valan- 
dėlės į kelią išvažiavo motociklas ir pasuko į Mu- 
leną. Megrė atpažino Gotjė sūnų, kurį buvo matęs 
vakar. Jis vilkėjo smėlio spalvos apsiaustą ir buvo 
užsidėjęs kepurę smulkiais langeliais. 

Morisas de Sen Fiakras nežinojo, kaip jam elg- 
tis. Jis nedrįso sėsti į automobilį. Ir neturėjo ką 
pasakyti komisarui. 

— Ar Gotjė gavo keturiasdešimt tūkstančių 
frankų? 

— Ne... Taip... Tai yra... 

Megrė smalsiai pažvelgė į grafą stebėdamasis, 
kad šis taip sutrikęs. 

— Tai jis juos gavo ar ne? Vakar man pasirodė, 
kad valdytojas nelabai stengiasi. Nors pilis įkeista 
ir praskolinta, ją vis tiek galima parduoti brangiau 
nei už šią sumą... 

Betgi ne! Morisas nieko neatsakė. Ir be jokios 
aiškios priežasties atrodė kaip galvą pametęs. Fra- 
zė, kurią jis ištarė, buvo visiškai nesusijusi su anks- 
tesniu jųdviejų pokalbiu. 

— Sakykite atvirai, komisare... Ar jūs mane įta- 
riate? 

— Kuo? 

— Pats suprantate... Man reikia žinoti... 

— Neturiu pagrindo jus įtarti labiau nei ką nors 
kitą... — išsisukinėdamas atsakė Megrė. 

Jo pašnekovas įsikibo šių Žodžių. 

— Ačiū! Gerai! Šitai reikia pasakyti žmonėms... 
Suprantate?.. Kitaip mano padėtis nebus labai tvir- 
ta... 

— Kokiame banke turi būti pateiktas čekis? 

— Kredito banke... 

Skalbyklos link ėjo moteris, stumdama karutį 
su dviem pintinėmis skalbinių. Kunigas savo kam- 


baryje vaikščiojo pirmyn atgal skaitydamas brevi- 

jorių, bet komisarui buvo toks įspūdis, kad jis ne- 
ramiai žvilgčioja į juos. 

— Ateisiu pas jus į pilį. 

— Dabar? 

— Taip, po valandėlės. 

Buvo aišku: Morisas de Sen Fiakras to visiškai 
nepageidauja! Jis lipo į automobilį kaip pasmerk- 
tasis. O už klebonijos langų šmėsčiojo kunigas, 
žiūrėdamas į išvažiuojantį grafą. 

Megrė norėjo bent jau prisisegti apykaklę. Kai 
jis priėjo prie smuklės, Žanas Mėtėjė kaip tik žen- 
gė iš bakalėjos parduotuvės. Sekretorius buvo tik 
užsimetęs paltą ant pižamos. Jis pergalingai pažvel- 
gė į komisarą. 

— Skambinote? 

Jaunuolis pagiežingai atkirto: 

„— Be dešimties minučių devintą atvažiuoja ma- 
no advokatas. 

Žanas atgavo pasitikėjimą. Jis grąžino minkštai 
virtus kiaušinius, kurie jam pasirodė nepakankamai 
išvirę, ir pirštų galais į stalą ėmė barbenti maršą. 

Pro langelį savo kambaryje, kur nuėjo persireng- 
ti, Megrė matė pilies kiemą, lenktyninį automobi- 
l;, Morisą de Sen Fiakrą, regis, nežinant, ko nu- 


sigriebti. Ar tik jis nesiruošė pėsčias grįžti į kaimą? 

Komisaras skubiai baigė tvarkytis. Po valandė- 
lės jis jau Žingsniavo į pilį. 

Ir juodu susitiko už šimto metrų nuo bažny- 
čios. 

— Kur jūs einate? - paklausė Megrė. 

— Niekur! Pats nežinau... 

— Gal į bažnyčią pasimelsti? 

Išgirdęs šiuos žodžius, komisaro pašnekovas 
išbalo, lyg jie būtų turėję paslaptingą ir baisią 
reikšmę. 

Morisas de Sen Fiakras nepajėgė pakelti dramų. 
Iš išvaizdos tai buvo aukštas, tvirtas vaikinas, spor- 
tiškas, puikios sveikatos vyras. 

Bet geriau įsižiūrėjęs pamatydavai jo glebumą. 
Grafo raumenys buvo pasidengę riebalų sluoksne- 
liu, jis visiškai neturėjo energijos. Be abejonės, jis 
praleido bemiegę naktį 1r dabar atrodė susmukęs. 

— Ar atspausdinote pranešimus? 

— Ne. 

— Bet juk... šeima... aplinkinių pilių gyventojai... 

Jaunuolis užsiplieskė. 

— Jie neatvažiuos! Ir pats turėtumėte suprasti! 
Anksčiau — taip! Kai tėvas dar buvo gyvas... Per 
medžioklės sezoną pilyje ištisas savaites gyvenda- 


vo iki trisdešimties svečių... 

Megrė tai žinojo geriau nei kas nors kitas, nes 
per guitynes mėgdavo be tėvų žinios apsivilkti balta 
varovo palaidine. 

— Paskui... 

Morisas skėstelėjo rankomis tarsi sakydamas: 
„Nuopuolis... palaidumas...“ 

Tikriausiai visame Beri buvo šnekama apie seną 
beprotę, į gyvenimo pabaigą susidedančią su vadi- 
namaisiais sekretoriais! O ūkiai, pardavinėjami vie- 
nas po kito! O sūnus, krečiantis kvailystes Pary- 
Žiuje! 

— Kaip manote, ar laidotuvės galėtų įvykti ry- 
toj?.. Suprantate... Verčiau jau tokia padėtis truk- 
tų kiek įmanoma trumpiau... 

Pro šalį lėtai pravažiavo mėšlo prikrautas veži- 
mas, ir platūs jo ratai tarsi malė kelio akmenukus. 
Išaušo diena, dar pilkesnė nei: vakar, tik ne tokia 
vėjuota. Megrė iš tolo pamatė valdytoją: jis ėjo per 
kiemą ir jau buvo besukąs prie jo. 

Tada atsitiko keistas dalykas. 

— Atsiprašau... - tarė komisaras savo pašneko- 
vui ir žengė pilies link. 

Už kokio šimto metrų jis atsigręžė. Morisas de 
Sen Fiakras stovėjo ant klebonijos slenksčio. Tik- 


riausiai jau buvo paskambinęs. Bet išvydęs, jog ko- 

misaras jį užklupo, skubiai pasitraukė nuo durų ne- 
laukdamas atsakymo. 

Grafas nežinojo, kur eiti. Visas jo elgesys bylo- 
jo, kad jis jaučiasi tiesiog klaikiai. Komisaras susi- 
tiko su valdytoju, kuris, pamatęs jį ateinant, laukė 
jo pasipūtęs kaip kalakutas. 

— Ko norite? 

— Tik pasiklausti. Ar gavote keturiasdešimt tūks- 
tančių frankų, kurių reikia grafui? 

— Ne! Ir kertu lažybų, kad niekas mūsų krašte 
jų negautų! Visi žino, ko vertas jo parašas. 

— Vadinasi?.. 

— Tegul sukasi kaip išmano! Tai ne mano rei- 
kalas! 

Sen Fiakras grįžo atgal. Nesunku buvo atspėti, 
kad jam baisiai knieti imtis kokių nors žygių, bet 
dėl kažkokios priežasties jis negalėjo to daryti. Ap- 
sisprendęs Morisas patraukė į pilį ir sustojo prie 
dviejų vyrų. 

— Gotjė! Ateikite į biblioteką išklausyti mano 
įsakymų. 

Grafas jau buvo benueinąs. 

— Iki greito pasimatymo, komisare, - prisivers- 


damas tarstelėjo jis. 

Atsidūręs prie klebonijos, Megrė labai aiškiai paju- 
to, kad yra stebimas pro lango užuolaidas. Bet tik- 
ras nebuvo, nes išaušus šviesa viduje jau nebedegė. 

Prie Mari Taten smuklės stovėjo taksi. Salėje su 
Žanu Mėtėjė prie stalo sėdėjo kokių penkiasdešim- 
ties metų vyriškis, apsirengęs nepriekaištingais dra- 
bužiais: dryžuotomis kelnėmis ir juodu švarku, 
apvedžiotu šilko apsiuvais. 

Įėjus komisarui, jis skubiai atsistojo ir ištiesė 
jam ranką. 

— Girdėjau, kad esate kriminalinės policijos ka- 
rininkas. Metras Taljė iš Buržo kontoros. Gal su 
mumis ko nors išgertumėte? 

Žanas Mėtėjė taip pat atsistojo, bet iš jo elgesio 
buvo matyti, kad jis nepritaria savo advokato 
nuoširdumui. 

- Smuklininke! Prašom mus aptarnauti... 

Ir taikiai pridūrė: 

— Ko pageidautumėte? Tokiame šaltyje gal vi- 
siems ne pro šalį grogas, kaip manote?.. Tris gro- 
go, vaikeli... 

Vaikelis buvo vargšė Mari Taten, nepratusi prie 
tokių manierų. 

— Tikiuosi, atleisite mano klientui, komisare... 


Jei teisingai suprantu, jis jums parodė šiokį tokį 

nepasitikėjimą... Bet neužmirškite, kad tai geros 
šeimos sūnus, neturintis ko sau prikišti, todėl jį 
papiktino įtarimai, kuriuos pajuto kaupiantis sau 
virš galvos... Jo vakarykštis susierzinimas, jei galiu 
taip pasakyti, yra geriausias įrodymas, jog jis visiš- 
kai nekaltas... 

Kalbantis su juo nereikėjo praverti burnos. Jis 
pats klausinėjo ir pats atsakinėjo, savo žodžius pa- 
brėždamas minkštais gestais. 

— Kas be ko, aš dar nežinau visų smulkmenų... 
Jei gerai suprantu, grafienė de Sen Fiakr mirė va- 
kar per pirmąsias mišias sustojus širdžiai... Antra 
vertus, jos maldaknygėje buvo rastas popierius, 
leidžiantis manyti, kad mirtis ją ištiko dėl smar- 
kaus susijaudinimo... Ar aukos sūnus, kuris lyg 
tyčia buvo netoliese, padavė skundą? Ne! Beje, aš 
manau, kad skundo ir nebūtų galima paduoti. Nu- 
sikalstami veiksmai, jei tai tikrai nusikalstami 
veiksmai, nepakankamai apibrėžti teismo nuosp- 
rendžiu! pagrįsti... 

Mūsų nuomonės visiškai sutampa, ar ne?.. Skun- 
do nėra! Taigi nėra ir kaltinamojo akto... 

Tačiau aš suprantu, kad jūs ėmėtės tyrimo as- 


meniškai, neoficialiai... 

Mano klientui negana to, kad jis nebus perse- 
kiojamas. Reikia nuo jo nuplauti bet kokį įtarimą... 

Atidžiai manęs paklausykite... Kokia apskritai 
buvo jo padėtis pilyje?.. Įvaikio... Grafienė, likusi 
viena, atskirta nuo sūnaus, per kurį jai buvo vieni 
nusivylimai, stiprybės sėmėsi iš savo sekretoriaus 
atsidavimo ir sąžiningumo... 

Mano klientas ne veltėdis... Nors ir galėjo, ne- 
sitenkino nerūpestingu gyvenimu pilyje... Jis dir- 
bo... Ieškojo, kur būtų galima investuoti pinigus... 
Net linko į naujus išradimus... 

Argi jam buvo naudinga geradarės mirtis?.. Ką 
čia dar bepridurti?.. Ne! Juk tiesa?.. 

Aš, komisare, tenoriu padėti jums nustatyti... 

Pridursiu, kad pirmiausia turėsiu imtis kai ku- 
rių priemonių drauge su notaru... Žanas Mėtėjė — 
patiklus vaikinas... Jis nė neįsivaizdavo, jog taip gali 
nutikti... 

Tai, kas jam priklauso, yra pilyje kartu su velio- 
nės grafienės turtu... 

O dabar ten privažiavo kitų asmenų, kurie, be 
abejonės, ketina pasigviešti... 

— Keletą pižamų ir senas šlepetes! - stodamasis 
burbtelėjo Megrė. 


— Atsiprašau? 


GEORGES SIMENON 


Per visą šį pokalbį Žanas Mėtėjė kažką žymėjo- 
si užrašų knygutėje. Jis nuramino savo advokatą, 
kuris taip pat pašoko. 

— Nekreipkite dėmesio! Aš iškart supratau, kad 
komisaras mano priešas! O paskui sužinojau, jog 
jis netiesiogiai susijęs su pilimi, kur yra gimęs ta- 
da, kai jo tėvas buvo Sen Fiakrų valdytojas. Aš jus 
perspėjau, metre... Tai jūs norėjote... 

Laikrodis rodė dešimtą. Megrė apskaičiavo, kad 
Mari Vasiljevos traukinys jau prieš pusvalandį tu- 
rėjo atvažiuoti į Liono stotį. 

— Atleiskite! — tarė jis. - Pasimatysiu su jumis 
kada panorėsite. 

— Bet... 

Jis taip pat nuėjo į bakalėjos parduotuvę kita- 
pus gatvės: jam įžengus į vidų, suskambo varpelis. 
Megrė gavo pralaukti ketvirtį valandos, kol buvo 
sujungtas su Paryžiumi. 

— Ar tiesa, kad jūs - buvusio valdytojo sūnus? 

Visa tai komisarą vargino labiau nei dešimt nor- 
malių tyrimų. Jis jautėsi baisiai prislėgtas ir dva- 
siškai, ir fiziškai. 

— Čia Paryžius... 

— Alio!.. Kredito bankas?.. Aš iš kriminalinės 


policijos... Norėčiau pasiteirauti... Ar šįryt buvo 

pateiktas čekis, pasirašytas Sen Fiakro?.. Sakote, 
buvo pateiktas devintą valandą?.. Vadinasi, įplau- 
kų nėra... Alio!.. Nedėkite ragelio, panele... Ar pa- 
prašėte įteikėją pateikti jį antrą sykį?.. Puiku!.. A, 
šitai aš 1r norėjau Žinoti... Jauna moteris, ar ne?.. 
Prieš ketvirtį valandos?.. Ir ji ;mokėjo keturiasde- 
šimt tūkstančių frankų?.. Dėkoju... Suprantama! 
Mokėkite!.. Ne, ne! Nieko ypatinga... Jei pinigai 
įplaukė... 

Megrė išėjo iš kabinos ir sunkiai atsiduso iš nuo- 
vargio. 

Morisas de Sen Fiakras per naktį gavo keturias- 
dešimt tūkstančių frankų ir išsiuntė meilužę į Pa- 
ryžių sumokėti jų bankui! 

Nuo bakalėjos parduotuvės Megrė pamatė ku- 
nigą, išeinantį iš namų su brevijorium rankoje ir 
sukantį į pilį. 

Tada jis paspartino žingsnį, kad spėtų pasivyti 
šventiką prie durų. 

Komisaras minutę pavėlavo. Jam pasiekus pa- 
radinį kiemą, durys paskui kunigą užsidarė. Kai jis 
paskambino, koridoriaus gale, prie bibliotekos, su- 


kaukšėjo žingsniai. 

DVI STOVYKLOS 


— Nueisiu pažiūrėti, ar ponas grafas galės... 

Bet komisaras neleido liokajui užbaigti sakinio. 
Jis įėjo į koridorių ir nudrožė į biblioteką, o tarnas 
tik bejėgiškai atsiduso. Nebuvo kaip išlaikyti net 
išorinio padorumo! Žmonės vaikščiojo po pilį lyg 
čia būtų pereinamasis kiemas! Tikra katastrofa! 

Prieš atidarydamas bibliotekos duris, Megrė va- 
landėlę luktelėjo, bet veltui, nes iš vidaus neišgir- 
do jokio garso. Todėl jo pasirodymas buvo šiek tiek 
netikėtas. 

Komisaras pasibeldė manydamas, kad kunigas gal 
yra kur nors kitur. Bet mirtinoje kambario tyloje tuč- 
tuojau nuskambėjo labai aiškus, labai tvirtas balsas: 

— Įeikite! 

Megrė pastūmė duris ir sustojo, pajutęs šilumos 
gūsį. Grafas stovėjo, nesmarkiai remdamasis į go- 


tikinį stalą, ir Žiūrėjo į jį. 

Šalimais, nudelbęs akis į kilimą, it suakmenėjęs 
stingsojo kunigas, tartum bijodamas išsiduoti net 
menkiausiu krustelėjimu. 

Ką jie abu čia veikė nekalbėdami, nejudėda- 
mi? Būtų buvę lengviau nutraukti šią patetišką 
sceną, negu pasinerti į tokią gilią tylą, kurioje bal- 
sas, rodos, brėžė ratilus, lyg į vandenį įmestas ak- 
menėlis. 

Megrė ir vėl pajuto Sen Fiakro nuovargį. O ku- 
nigas buvo priblokštas, jo pirštai nenustygo ant 
brevijoriaus. 

— Atleiskite už sutrukdymą... 

Megrė žodžiai nuskambėjo ironiškai, nors jis to 
ir nenorėjo. Bet argi galima sutrukdyti žmones, su- 
kembusius kaip daiktai? 

— Turiu naujienų iš banko... 

Grafas įsmeigė žvilgsnį į kunigą, ir tas žvilgsnis 
buvo griežtas, kone piktas. 

Tokiu ritmu vyko visa scena. Jie buvo tarytum 
šachmatų žaidėjai, kurie galvoja, parimę ant ran- 
kų, keletą minučių tyli, prieš pastumdami pėsti- 
ninką, paskui vėl sustingsta. 

Tačiau juos taip kaustė ne galvojimas. Megrė bu- 
vo įsitikinęs, kad jie bijo suklysti, bijo padaryti ne- 
gudrų manevrą. Tarp jų trijų tvyrojo kažkoks ne- 

aiškumas. Ir kiekvienas stūmė pėstininką apgailes- 
taudamas, pasirengęs jį atitraukti. 

— Atėjau išklausyti nurodymų dėl laidotuvių! - 
rado reikalą ištarti kunigas. 

Tai buvo netiesa! Blogas ėjimas! Toks blogas, 
kad grafas de Sen Fiakras nusišypsojo. 

— Numačiau, kad skambinsite į banką! — tarė 
jis. - Ir prisipažinsiu, kodėl ryžausi tokiam žings- 
niui: turėjau atsikratyti Mari Vasiljevos, kuri ne- 
norėjo išvažiuoti iš pilies... Įtikinau ją, kad tai gy- 
vybiškai svarbu... 

Dabar kunigo akyse Megrė įskaitė nerimą, prie- 
kaištą. 

„Nelaimingasis! - tikriausiai galvojo jis. — Visai 
susipainiojo! Įkliuvo į spąstus. Jis žuvęs...“ 

Tyla. Degtuko brūkštelėjimas ir tabako dūmų 
kamuoliai, kuriuos komisaras leido vieną po kito 
klausinėdamas: 

— Gotjė gavo pinigų? 

Valandėlė dvejonių, bet labai trumpa. 

— Ne, komisare... Aš jums pasakysiu... 

Drama atsispindėjo ne Sen Fiakro, o kunigo vei- 
de! Jis buvo išblyškęs. Lūpos gaižiai sučiauptos. 
Jis vos laikėsi neįsiterpęs. 


— Klausykite, pone... 

Kunigas ilgiau nebeištvėrė. 

— Gal malonėtumėt nutraukti šį pokalbį, kol mu- 
du dar nepasišnekėjome... 

Morisui ant lūpų pasirodė tokia pati šypsena 
kaip ir prieš valandėlę. Pernelyg erdvioje bibliote- 
koje, kur trūko gražiausių knygų, buvo šalta. Ži- 
dinyje buvo sukrautos malkos. Reikėjo tik įmesti 
degtuką. 

— Turite žiebtuvėlį ar?.. 

Kai Sen Fiakras pasilenkė prie židinio, kunigas 
svaidė į Megrė beviltiškus, maldaujamus žvilgsnius. 

— Dabar, - tarė grafas, grįžęs prie vyrų, - trum- 
pai paaiškinsiu padėtį. Dėl man nežinomos priežas- 
ties ponas kunigas, kupinas geros valios, yra įsitiki- 
nęs, kad tai aš... ko čia baimintis žodžių?.. kad tai aš 
nužudžiau motiną!.. Juk tai tikrai buvo nusikalti- 
mas, tiesa? Nors jis 1r netelpa į įstatymų rėmus... 

Kunigas nė nekrustelėjo, jį sukaustė tas virpu- 
lingas nejudrumas, koks sukausto gyvulį, kuris jau- 
čia gresiantį pavojų, bet negali jam pasipriešinti. 

— Ponas kunigas tikriausiai buvo labai atsidavęs 
mano motinai... Jis, be abejonės, norėjo apsaugoti 
pilį nuo skandalo... Vakar vakare per zakristijoną 
jis man atsiuntė keturiasdešimt banknotų po tūks- 


tantį frankų ir raštelį... 

Kunigo žvilgsnis aiškiai bylojo: „Nelaiminga- 
sis! Jūs pražuvęs!“ 

— Štai tas raštelis! - parodė Sen Fiakras. 

Megrė pusbalsiu perskaitė: 


— Būkite atsargus. Aš už jus meldžiuosi. 


Ut! Tai buvo lyg tyro oro gūsis. Morisas de Sen 
Fiakras staiga pasijuto atsiplėšęs nuo Žemės, nusi- 
purtęs sąstingį. Ir taip pat staiga prarado rimtumą, 
nebūdingą jo temperamentui. 

Jis ėmė vaikščioti pirmyn atgal, balsas pasidarė 
skambesnis. 

— Štai kodėl, komisarė, šįryt matėte mane besi- 
sukiojantį aplink bažnyčią ir kleboniją... Keturias- 
dešimt tūkstančių frankų, kuriuos turbūt reikia lai- 
kyti skola, aš priėmiau visų pirma norėdamas, kaip 
jau sakiau, atsikratyti meilužės... atleiskite, pone 
kunige!.. o antra, būtų buvę baisiai nemalonu, jei 
policija būtų mane areštavus: tokiu metu... Bet ko 
gi mes stovime lyg... Prašom sėstis... 

Jis atidarė duris ir pasiklausė iš viršaus sklin- 
dančių garsų. 

— Procesija vėl prasideda! -sumurmėjo jis. - Ma- 
nau, reikės paskambinti į Muleną dėl šarvojimo sa- 


lės... 

Paskui be jokio perėjimo pridūrė: 

— Dabar turbūt suprantate! Priėmus pinigus, 
liko tik prisiekti ponui kunigui, kad aš nekaltas. 
Man buvo sunku tai padaryti jūsų, komisare, aki- 
vaizdoje, nesukėlus jums dar didesnių įtarimų... 
Štai ir viskas!.. Lyg atspėjęs mano mintis, šįryt 
jūs nė akimirkos nesitraukėte nuo manęs netoli 
bažnyčios... Ponas kunigas atėjo čia, nors neži- 
nau kodėl, nes prieš jums pasirodant jis nesiryžo 
kalbėti... 

Jo žvilgsnis apsiblausė. Slėpdamas jį apėmusį ap- 
maudą, jis nusijuokė nelinksmu juoku. 

- Tai paprasta, ar ne? Žmogus, kurio galvoje vė- 
jai šoka kadrilį ir kuris pasirašė nepadengtą čekį... 
Senasis Gotjė manęs šalinas:!.. Tikriausiai 1r jis įsi- 
tikinęs, kad... 

Staiga grafas nustebęs pažvelgė į kunigą. 

— Pone kunige! Kas jums? 

Kunigas iš tiesų buvo paniuręs. Jis vengė jau- 
nuolio žvilgsnio 1r suko akis nuo Megrė. 

Morisas de Sen Fiakras ūmai viską suprato ir su 
dar didesniu kartėliu sušuko: 

— Štai tau! Jis manim vis dar netiki... Tas, kuris 
nori padėti man išsigelbėti, neabejoja mano kal- 


tumu... 

Grafas vėl atidarė duris ir užmiršęs, kad namuo- 
se yra numirėlė, sušuko: 

— Alberai! Alberai!.. Greičiau, velniai jus nujo- 
tų! Atneškite mums išgerti... 

Netrukus pasirodė liokajus ir, priėjęs prie spin- 
tos, išėmė iš jos butelį viskio ir taures. Visi tylėjo. 
Žiūrėjo į tupinėjantį liokajų. Morisas de Sen Fiak- 
ras, gaižiai vyptelėjęs, pasakė: 

— Mano laikais viskio pilyje nebūdavo. 

— Tai ponas Žanas... 

— A! 

Jis siurbtelėjo gerą gurkšnį ir, tarnui išėjus, užra- 
kino duris. 

— Čia tiek daug kas pasikeitė... - lyg sau burb- 
telėjo grafas. 

Jis nepaleido iš akių kunigo, 1r šis, vis labiau var- 
žydamasis, sulemeno: 

— Atleiskite man... Turiu eiti mokyti katekizmo... 

— Valandėlę... Jūs vis dar įsitikinęs mano kaltu- 
mu, pone kunige. Taip, taip! Nesiginkite... Kuni- 
gai nemoka meluoti... Aš tik norėčiau kai ką pa- 
aiškinti... Nes jūs manęs nepažįstate... Mano laikais 
jūsų nebuvo Sen Fiakre... Girdėjote tik kalbant apie 
mane... Nėra jokių daiktinių įrodymų... Komisa- 


ras dalyvavo dramoje ir kažką apie ją žino... 

— Prašau jus... - sumurmėjo kunigas. 

— Ne!.. Jūs negeriate? Į jūsų sveikatą, komisare! 

Grafo žvilgsnis buvo niūrus. Jis atkakliai laikė- 
s1 savo. 

— Yra daugybė žmonių, kuriuos būtų galima įtar- 
ti... Bet jūs įtariate tik mane... Ir aš vis svarstau, 
kodėl... Nakų dėl to negalėjau miegoti... Perkra- 
čiau visas įmanomas priežastis ir galop, atrodo, vie- 
ną radau... Ką motina jums sakė? 

Šisyk kunigas mirtinai išblyško. 

— Aš nieko nežinau... - suvapėjo jis. 

— Prašau, pone kunige... Taip, jūs man padėjo- 
te!.. Jūsų dėka sumokėjau tuos keturiasdešimt 
tūkstančių frankų, todėl galiu lengviau atsikvėpti 
ir kaip pridera palaidoti motiną... Dėkoju jums iš 
visos širdies... Bet drauge jūs užverčiate ant manęs 
įtarimų naštą... Meldžiatės už mane... To arba per 
daug, arba per mažai... 

Jo balse pasigirdo pyktis, grasinimas. 

— Iš pradžių ketinau išsiaiškinti su jumis be po- 
no Megrė... Ką gi! Dabar džiaugiuosi, kad jis čia... 
Juo ilgiau apie tai galvoju, juo labiau nujaučiu kaž- 
ką drumsta... 

— Pone grafe, maldauju daugiau manęs nekan- 


kinti... 

— O aš, pone kunige, perspėju jus, kad neišeisi- 
te iš čia tol, kol nepasakysite man teisybės! 

Tai buvo kitas žmogus. Jis buvo užspeistas į 
kampą. Ir kaip visi silpni, švelnūs žmonės, tapo ne- 
regėtai Žiaurus. 

Jo balsas tikriausiai buvo girdėti velionės kam- 
baryje, esančiame tiesiai virš bibliotekos. 

— Jūs nuolat palaikėte santykius su mano moti- 
na... Žanas Mėtėjė, manau, taip pat lankė jūsų baž- 
nyčią... Katras iš jųdviejų jums kažką pasakė?.. Mo- 
tina, ar ne?.. 

Megrė prisiminė vakarykščius kunigo žodžius: 

— Išpažinties paslaptis... 

Jis suprato, kodėl nuo Sen Fiakro frazių lavi- 
nos jį slegia toks sielvartas, toks nerimas, kodėl jis 
žiūri tuo kankinio žvilgsniu. 

— Ką ji galėjo jums pasakyti?.. Klausykite, aš ją 
pažįstu!.. Ir mačiau, kaip prasidėjo nuopuolis... 
Mes čia visi šį tą išManome apie gyvenimą... 

Jis apsidairė aplinkui slopindamas pyktį. 

— Buvo laikai, kai į šį kambarį galėjai įeiti tik 
sulaikęs kvapą, nes čia dirbo mano tėvas, šeimi- 
ninkas... Spintose nebuvo viskio... Lentynos buvo 
pilnos knygų, kaip koriai avilyje būna pilni me- 


daus... 

Megrė irgi šitai prisiminė! 

— Grafas dirba... 

Šie žodžiai priversdavo ūkininkus laukti prieš- 
kambaryje dvi valandas! 

— Grafas pasikvietė mane į biblioteką... 

Megrė tėvas jaudindavosi, nes tai atrodydavo 
svarbus įvykis. 

— Jis nedegino malkų, o tenkinosi žibaline kros- 
nele, kurią pasistatydavo prie savęs, kad nereikėtų 
šildytuvo... - kalbėjo Morisas de Sen Fiakras. 

Ir pridūrė, kreipdamasis į galvą praradus; ku- 
nigą: 

— Jūs to nematėte... Jūs matėte tik nusiaubtą 
pilį... Motina neteko vyro... Motina, kurios vien- 
turtis sūnus krėtė kvailystes Paryžiuje ir atva- 
žiuodavo čia tik reikalauti pinigų... Tada sekre- 
toriai... 

Grafo vyzdžiai taip blizgėjo, kad Megrė manė 
tuoj pamatysiąs nuriedant ašarą. 

— Ką ji jums pasakė?.. Ji bijojo laukti manęs at- 
važiuojančio, tiesa?.. Ji žinojo, kad reikės užkišti 
dar vieną skylę, reikės kažką parduoti ir vėl išgel- 
bėti mano garbę... 

— Verčiau nusiraminkite! - bespalviu balsu tarė 


kunigas. 

— Nenusiraminsiu, kol nesužinosiu... ar jūs ma- 
ne įtarėte manęs dar nepažinodamas, nuo pat pir- 
mųjų akimirkų?.. 

Į pokalbį įsiterpė Megrė: 

— Ponas kunigas paslėpė maldaknygę... — lėtai 
ištarė ji1S. 

Komisaras jau viską suprato! Jis tiesė Sen Fiakrui 
pagalbos ranką. Įsivaizdavo grafienę, besiblaškančią 
tarp nuodėmės ir sąžinės graužaties... Argi ji nebijo- 
jo bausmės?.. Argi šiek tiek nesigėdijo sūnaus?.. 

Ji buvo nerami, ligota! Tai kodėl klausyklos slap- 
toje vieną dieną negalėjo sušnibždėti: 

— Aš bijau savo sūnaus... 

Juk ji tikriausiai bijojo. Pinigai, švaistomi ža- 
nams mėtėjė, turėjo atitekti Morisui. Ar jis neat- 
važiuos paprašyti ataskaitos? Ar... 

Megrė jautė, kad jaunuolio galvoje kyla šios dar 
miglotos mintys. Jis padėjo jas patikslinti. 

— Ponas kunigas negali nieko pasakyti, jei gra- 
fienė su juo kalbėjosi per išpažintį... 

To užteko. Morisas de Sen Fiakras staiga nu- 
traukė pokalbį. 

— Atleiskite, pone kunige... Užmiršau jūsų ka- 
tekizmą... Nepykite... 

Jis pasuko raktą skylutėje ir atidarė duris. 

— Dėkoju jums... Kai tik... kai tik galėsiu, grą- 
žinsiu tuos keturiasdešimt tūkstančių frankų... Ma- 
nau, kad pinigai ne jūsų... 

— Paprašiau jų ponios Riuinar, notaro našlės... 

— Ačiū. Iki pasimatymo! 

Grafas vos netrenkė durimis, bet susitvardė ir, 
žiūrėdamas komisarui į akis, išskiemenavo: 

— Kiaulystė! 

— Jis norėjo... 

— Jis norėjo mane išgelbėti, žinau! Mėgino iš- 
vengti skandalo, vargais negalais suklijuoti Sen 
Fiakro pilies skeveldras... Svarbiausia ne tai! 

Jis įsipylė viskio. 

— Aš galvoju apie tą vargšę moterį!.. Juk matėte 
Mari Vasiljevą... O ir visos kitos Paryžiuje... Jų są- 
Žžinė negraužia... Užtat ji!.. Įsidėmėkite, tas Mėtė- 
jė jai buvo reikalingas pirmiausia tam, kad turėtų 
kur išlieti švelnumą... O paskui skubėdavo prie 
klausyklos... Tikriausiai ji laikė save pabaisa... To- 
dėl ir bijojo mano keršto... Cha cha!.. 

Jo juokas buvo siaubingas! 

— Arįsivaizduojate mane įniršusį, puolantį mo- 
tiną dėl... O kunigas taip nieko ir nesuprato!.. Gy- 
venimą jis mato pagal šventuosius tekstus!.. Kol 


motina buvo gyva, jis turbūt stengėsi išgelbėti ją 

nuo jos pačios... Motinai mirus, laikė savo pareiga 
išgelbėti mane... Bet galiu kirsti lažybų, jog dabar 
jis įsitikinęs, kad tai aš... 

Jis įdėmiai pažvelgė komisarui į akis ir paklausė: 

— O jūs? 

Kadangi Megrė neatsakė, jis kalbėjo toliau: 

— Juk tai nusikaltimas... Nusikaltimas, kurį ga- 
lėjo įvykdyti tik didžiausias šlykštynė... Niekin- 
gas bailys!.. Ar teismas tikrai nieko negali jam pa- 
daryti? Šįryt girdėjau apie tai kalbant... Pasakysiu 
jums, komisare, dar vieną dalyką ir leisiu jį panau- 
doti prieš save... Kai aš tą niekšą pagausiu, jis turės 
reikalą su manim, su manim vienu... Man nereikės 
revolverio! Ne, jokio ginklo... Aš jį pasmaugsiu ši- 
tomis rankomis... 

Alkoholis dar labiau pakurstė jo egzaltaciją. Tai 
pastebėjęs jis ranka persibraukė kaktą, pažvelgė į 
veidrodį ir parodė sau pašaipią grimasą. 

- Žinoma, jei ne kunigas, būčiau sėdęs į cypę 
dar prieš laidotuves! Nebuvau jam labai malonus... 
Buvusio notaro žmona moka mano skolas... Kas 
ji? Aš jos net neprisimenu... 

— Tai dama, visada vilkinti baltais drabužiais. Jos 
namo varteliai su paauksuotomis strėlėmis, prie 


Matinjono kelio... 

Morisas de Sen Fiakras nusiramino. Jo įkarštis 
plykstelėjo kaip degtukas. Jis įsipylė viskio, padve- 
jojo, vienu mauku viską prarijo ir susiraukė iš pa- 
sibjaurėjimo. 

— Ar girdite? 

— Ką? 

— Viršuje vis nesibaigia šio krašto žmonių pro- 
cesija! Turėčiau būti ten su gedulo drabužiais, pa- 
raudusiomis akimis ir sielvartingai spausti rankas! 
Išėję laukan, jie pradeda apšnekinėti... 

Paskui Morisas įtariai paklausė: 

— Bet iš tiesų, jei teismas nesiims šios bylos, tai 
kodėl jūs vis dar čia? 

— Gali atsirasti naujų įkalčių... 

— Jei sugausiu nusikaltėlį, ar leisite man?.. 

Mėšlungiškai suspausti pirštai buvo iškalbinges- 
ni už visus žodžius. 

— Aš jus palieku, - nukirto Megrė. - Eisiu pasi- 
žiūrėti kitos stovyklos... 

— Kitos stovyklos? 

— Tos, kuri smuklėje! Žano Mėtėjė ir jo advoka- 
to, kuris atvažiavo šįryt... 

— Jis nusisamdė advokatą? 

- Tai apdairus vaikinas... Šįryt veikiantieji as- 
menys buvo išsidėstę taip: jūs ir kunigas - pilyje, 


o jaunuolis ir jo patarėjas - smuklėje... 

— Jūs manote, kad jis galėjo?.. 
— Atleiskite, ar galiu įsipilti? 

Megrė išgėrė taurelę alkoholio, nusišluostė lū- 
pas ir prisikimšo paskutinę pypkę prieš išeidamas. 
— Jūs, žinoma, nemokate naudotis linotipu? 

Grafas truktelėjo pečiais. | 

— Aš nemoku naudotis niekuo... Tai tikra nelai- 
mė! 

— Jokiu būdu neišvažiuokite iš kaimo neįspėjęs 
manęs, gerai? 

Jis pažvelgė į komisarą rimtu, giliu žvilgsniu. Ir 
rimtu, giliu balsu atsakė: 


— Pažadu! 


Megrė išėjo. Ir jau buvo belipąs laiptais, bet šalia 
jo nežinia iš kur išdygo Žmogus. 

— Atleiskite, pone komisare... Norėčiau, kad 
skirtumėte man keletą minučių. Girdėjau... 

— Ką? 

— Kad jūs beveik šių namų šeimynykštis... Čia 
tarnavo jūsų tėvas... Gal suteiktumėte man garbę 
ir išgertumėte su manim taurelę? 

Ir žrlabarzdis valdytojas nusivedė pašnekovą per 
kiemus. Jo namuose viskas jau buvo paruošta. Bu- 


telis degtinės, kurios etiketė bylojo apie garbingą 

gėrimo amžių. Sausainiai. Iš virtuvės sklido kopūs- 
tų su lašiniais kvapas. 

— Sprendžiant iš to, ką girdėjau, jūs pažinojote 
pilį visai kitokią... Kai aš atvykau, netvarka jau bu- 
vo prasidėjusi... Čia gyveno jaunuolis iš Paryžiaus, 
kuris... Ši degtinė likusi nuo senojo grafo laikų... 
Turbūt be cukraus?.. 

Megrė žiūrėjo į stalą su drožinėtais liūtais, lai- 
kančiais nasruose varinius žiedus. Jis ir vėl pajuto 
fizinį ir dvasinį nuovargį. Kitados į šį kambarį ga- 
lėdavo įeiti tik su šlepetėmis, nes parketas buvo 
išvaškuotas. 

— Aš pakliuvau į labai keblią padėtį... Ir noriu 
paprašyti jūsų patarimo... Mes vargšai žmonės... 
Jūs žinote, koks valdytojo darbas, iš jo nepratur- 
tėsi... 

Kartais šeštadienį, kai kasoje nebūdavo pinigų, 
pats sumokėdavau lauko darbininkams... 

Kai kada atlygindavau už nupirktus gyvulius, 
nes ūkininkai reikalaudavo pinigų... 

— Kitaip tariant, grafienė buvo jums skolinga! 

— Ponia grafienė nieko neišmanė apie reikalus... 
Pinigai tekėjo kaip vanduo... Jų trūkdavo tik būti- 
niausiems dalykams... 


— Ir tada jūs... 

- Jūsų tėvas būtų daręs taip pat, ar ne? Buvo 
dienų, kai nuo aplinkinių žmonių reikėjo nuslėpti, 
kad kasa tuščia... Ir aš paėmiau iš savo santaupų... 

— Kiek? 

— Dar taurelę?.. Aš nevedžiau sąskaitų... Mažiau- 
siai septyniasdešimt tūkstančių... Štai ir dabar lai- 
dotuvių išlaidos gula ant mano pečių... 

Komisarui prieš akis iškilo toks paveikslas: ma- 
Žžytis tėvo kabinetukas šalia arklidžių, šeštadienis, 
penkta valanda. Visi pilyje dirbantys žmonės, nuo 
skalbėjų iki padienių, laukia kieme. O senasis Meg- 
rė, sėdėdamas prie žaliu perkeliu užtiesto stalo, 
krauna sidabro monetas į mažas krūvelės. Kiek- 
vienas eina pagal eilę ir brūkšteli parašą arba kry- 
žiuką apskaitos knygoje... 

— Dabar suku galvą, kaip aš atgausiu... Tokiems 
žmonėms kaip mes tai... 

— Taip, suprantu! Jūs pastatėte kitą židinį! 

— Anas buvo medinis... Marmuras gražiau... 

— Daug gražiau! - burbtelėjo Megrė. 

— Suprantate? Tuoj supuls kreditoriai! Reikės 
parduoti pilį. Bet kadangi ji įkeista... 

Fotelis, kuriame sėdėjo Megrė, buvo naujas, kaip 
ir židinys, ir tikriausiai atkeliavo iš Barbeso bulva- 


ro parduotuvės. Ant indaujos stovėjo fonografas. 

— Jei neturėčiau sūnaus, man būtų tas pats, bet 
Emiliui reikia daryti karjerą... Nenoriu skubinti 
įvykių... 

Koridoriuje šmėstelėjo paauglė. 

— Jūs turite ir dukterį? 

— Ne! Tai čionykštė mergaitė, ji ateina nudirbti 
sunkių darbų. 

— Ką gi. Mes apie tai dar pasikalbėsime, pone 
Gotjė. Atleiskite, bet man reikia dar daug ką pa- 
daryti... 

— Gal paskutinę taurelę? 

— Ačiū... Sakėte, apie septyniasdešimt penki 
tūkstančiai, ar ne? 

Megrė išėjo, susikišęs rankas į kišenes, prasky- 
rė pulką žąsų ir nubruožė palei Dievo Motinos 
tvenkinį, kuris dabar nebepliuškeno. Bažnyčios 
laikrodis mušė vidurdienį. 

Mari Taten smuklėje Žanas Mėtėjė su advokatu 
valgė. Užkandžiavo sardinėmis, silkių filė ir dešre- 
lėmis. Ant gretimo stalo stovėjo aperityvo taurės. 

Abu vyrai buvo linksmi. Jie pasitiko Megrė iro- 
niškais žvilgsniais. Mirktelėjo vienas kitam. Ad- 
vokato portfelis buvo užsegtas. 

— Ar bent jau radote triufelių prie vištienos? — 


paklausė gynėjas. 

Vargšė Mari Taten! Ji rado mažytę dėžutę ba- 
kalėjos parduotuvėje, bet negalėjo jos atidaryti. Ir 
nedrįso to prisipažinti. 

— Radau, pone! 

- Tai neškite greičiau! Čionykštis oras žadina 
vilkišką apetitą! 

Nuėjęs į virtuvę, Megrė savo peiliu perpjovė dė- 
žutės skardą, o Žvaira moteriškė tyliai lemeno: 

— Man taip gėda... Aš... 

— Užsičiaupk, Mari! - subarė jis. 

Viena stovykla... Dvi stovyklos... Trys stovyk- 
los? 

Norėdamas pabėgti nuo tikrovės, jis sumanė pa- 
juokauti. 

— Beje, kunigas prašė perduoti tau, kad gavai tris 
šimtus dienų atlaidų! Tavo nuodėmės atleistos! 

Mari Taten nesuprato pokšto ir žiūrėjo į savo 
milžinišką pašnekovą su baime ir pagarbiu švel- 


numu. 

PASIMATYMAI MULENE 


Megrė paskambino į Muleną ir užsisakė taksi. Iš 
pradžių jis nustebo, pamatęs automobilį vos po de- 
šimties minučių, bet, jam einant prie durų, advo- 
katas, baigiantis gerti kavą, pasakė: 

— Atsiprašau! Tai mūsų taksi... Bet jei norite, 
vietos užteks... 

— Ačiū. 

Žanas Mėtėjė su advokatu išvažiavo pirmieji, 
sėdę į didelį kledarą, dar paženklintą buvusio šei- 
mininko herbu. Po ketvirčio valandos išvyko ir 
Megrė, kuris, nepaliaudamas šnekučiuotis su vai- 
ruotoju, stebėjo apylinkes. 

Kraštovaizdis buvo monotoniškas: dvi eilės tuo- 
pų palei kelią, kiek žvilgsnis aprėpia, dirbama že- 
mė, kur ne kur atvašynų keturkampis, melsvai ža- 


lia tvenkinio akis. 

Namai daugiausia tebuvo lūšnos. Šitai supran- 
tama, nes smulkių ūkininkų nebuvo. 

Vien stambios valdos, kurių viena, priklausanti 
kunigaikščiui T., apėmė tris kaimus. 

Sen Fiakrų dvaras turėjo du tūkstančius hekta- 
rų, kol nebuvo pamažu išparduotas. 

Vienintelė transporto priemonė, senas Paryžiaus 
autobusas, nupirktas kaimiečių, kursavo tarp Mu- 
leno ir Sen Fiakro kartą per dieną. 

— Čia tikrų tikriausias užkampis! - kalbėjo tak- 
si vairuotojas. — Dabar tai dar nieko. Bet pamaty- 
tumėte viduržiemį... 

Jie įvažiavo į Muleno didžiąją gatvę, kai Šv. Pet- 
ro bažnyčios laikrodis rodė pusę trijų. Megrė pa- 
prašė sustoti prie Kredito banko ir susimokėjo už 
kelionę. Kai jis nusisuko nuo taksi ir jau ketino 
žengti vidun, iš banko išėjo moteris, vesdamas: už 
rankos vaiką. 

Komisaras skubiai nusigręžė į vitriną, kad jie jo 
nepastebėtų. Moteris buvo kaimietė, apsivilkusi 
šventadieniais drabužiais, ant galvos užsidėjusi 
skrybėlę, korseto suveržtu liemeniu. Ji styrino 
oriai, tempdama paskui save berniuką, kuris jai tiek 


terūpėjo, kiek ryšulys. 

Tai buvo Ernesto, to ručkio, kuris Sen Fiakro 
bažnyčioje patarnavo mišioms, motina. 

Gatvėje virė gyvenimas. Ernestas būtų mielai su- 
stojęs pažiopsoti į išstatytas prekes, bet jis buvo 
pririštas prie juodo sijono pridurkų. Motina pasi- 
lenkė prie sūnaus ir kažką jam pasakė. Tada, lyg 
būtų susitarusi su juo iš anksto, užėjo į žaislų par- 
duotuvę. 

Megrė nedrįso lįsti per daug arti. Tačiau netru- 
kus jam viską paaiškino švilpuko garsai, pasigirdę 
iš krautuvės. Buvo bandomi įvairiausi švilpukai, ir 
galiausiai mišių patarnautojas pasirinko dvibalsį 
skauto švilpuką. 

Išėjęs Ernestas nešėsi jį pasikabinęs ant kaklo, 
bet motina tempė sūnų tolyn ir neleido švilpauti 


gatvėje. 


Šis banko skyrius buvo toks pat kaip ir visi provin- 
cijos skyriai. Ilga ąžuolinė pertvara. Penki tarnau- 
tojai, palinkę prie stalų. Megrė priėjo prie lange- 
lio, virš kurio buvo užrašyta Einamosios sąskaitos, 
ir vienas tarnautojas atsistojo, laukdamas pagei- 
davimų. 

Megrė norėjo pasiteirauti, kokia tikroji Sen 


Fiakrų turtinė padėtis ir, svarbiausia, kokios ope- 

racijos atliktos paskutinėmis savaitėmis ir net pas- 
kutinėmis dienomis, nes tai galėjo padėti jam rasti 
siūlo galą. 

Tačiau jis valandėlę tylėjo, stebėdamas jaunuo- 
l;, kuris elgėsi mandagiai ir nerodė nekantrumo. 

— Emilis Gotijė, jeigu neklystu? 

Megrė dukart jį buvo matęs pravažiuojantį mo- 
tociklu, bet nežiūrėjo bruožų. Pilies valdytojo sū- 
nų atpažino pirmiausia iš stulbinamo panašumo į 
tėvą. 

Tai buvo ne tiek atskirų kūno dalių, kiek visos 
padermės panašumas. Tokia pati valstietiška pri- 
gimtis: ryškūs bruožai, stambūs kaulai. 

Toks pat arba beveik toks pat išsivystymo ly- 
gis, kurį išdavė truputį geriau nei žemdirbių pri- 
žiūrima oda, protingas žvilgsnis, „mokyto“ žmo- 
gaus pasitikėjimas savimi. 

Tačiau Emilis dar nebuvo miesto žmogus. Jo 
plaukai, nors ir sutepti pomada, verpetais neklus- 
niai styrojo ant pakaušio. Skruostai buvo raudo- 
ni, gerai nuprausti, kaip kaimo dabitos.sekmadie- 
nio rytą. 

— Tai aš. 

Jis neatrodė sutrikęs. Megrė iš anksto buvo įsi- 


tikinęs, kad tai pavyzdingas tarnautojas, kuriuo 

direktorius visiškai pasitiki ir kuris greitai bus pa- 
aukštintas. 

Juodas nesunešiojamos saržos kostiumas pasiū- 
tas pagal užsakymą, bet vietinio siuvėjo. Jo tėvas 
nešiojo celiulioidines prisegamas apykaklės. O 
Emilio apykaklė buvo minkšta, bet kaklaraištis dar 
užrištas senoviškai. 

— Jūs mane pažįstate? 

— Ne! Manau, kad jūs policininkas... 

— Ir norėčiau šį tą sužinoti apie Sen Fiakro 5ą- 
skaitą. 

- Tai nesunku! Šią sąskaitą, kaip ir kitas, tvar- 
kau aš... 

Jis buvo mandagus, gerai išauklėtas. Mokyklo- 
je tikriausiai buvo mokytojų numylėtinis. 

— Paduokite man Sen Fiakro sąskaitą! — paliepė 
Emilis tarnautojai, sėdinčiai už jo. 

Jis perbėgo žvilgsniu per didelį geltoną lapą. 

— Norėtumėte suvestinės, bendrosios saldo su- 
mos ar bendrųjų duomenų? 

Jis bent jau buvo tikslus! 

— Ar bendrieji duomenys geri? 

— Gal malonėtumėte ateiti čia? Mus gali kas nors 


išgirsti. 

Jiedu nuėjo į salės galą, bet tebebuvo atskirti 
ąžuolinės pertvaros. 

— Tėvas tikriausiai jums sakė, kad grafienė buvo 
labai netvarkinga... Bet kuriuo metu turėdavau su- 
laikyti čekius, kuriems apmokėti nebūdavo pinigų. 
Atminkite, kad ji to nežinojo. Ji rašė čekius nesirū- 
pindama, kiek yra sąskaitoje... Ir šį rytą buvo pa- 
teikti trys perbrauktieji čekiai, kuriuos buvau pri- 
verstas grąžinti. Turiu įsakymą nieko nemokėti, kol... 

— Kol nebus paskelbtas visiškas bankrotas? 

— Tiesą sakant, ne... Trys ūkiai iš penkių jau par- 
duoti... Du likusieji užstatyti, kaip 1r pilis... Gra- 
fienė turėjo namus Paryžiuje, už kuriuos gaudavo 
nedidelę rentą... Bet kai išsyk pervesdavo į sūnaus 
sąskaitą keturiasdešimt ar penkiasdešimt tūkstan- 
čių, balansas sugriūdavo... Visada mėginau daryti 
ką galėjau... Du ar tris kartus pateikiau rezultatus... 
Mano tėvas... 

— Paskolino pinigų, žinau. 

— Tai ir viskas, ką galiu jums pasakyti. Šiuo me- 
tu kreditinis likutis yra lygiai septyni šimtai sep- 
tyniasdešimt penki frankai. Be to, paskutinių me- 
tų Žemės mokesčiai dar nesumokėti ir praeitą 
savaitę antstolis įteikė pirmąjį paraginimą. 


— Ar Zanas Mėtėjė šitai žino? 

+ Jis viską žino! Ir ne tik žino. 

— Ką norite pasakyti? 

— Nieko! 

— Ar nemanote, kad jis lyg iš mėnulio iškritęs? 

Tačiau diskretiškasis Emilis Gotjė išsisuko nuo 
atsakymo. 

— Tai viskas, ką norėjote sužinoti? 

— Ar dar kas nors iš Sen Fiakro gyventojų turi 
sąskaitą jūsų agentūroje? 

— Ne! 

— Ar šiandien niekas nebuvo atvykęs atlikti ko- 
kios nors finansinės operacijos? Pavyzdžiui, pasi- 
1mti čekio? 

— Niekas. 

— Ar visą laiką buvote prie langelio? 

— Nebuvau nuo jo pasitraukęs! 

Jis neatrodė sutrikęs. Ir toliau elgėsi kaip geras 
tarnautojas, deramai atsakinėjantis oficialiam as- 
meniui. 

— Gal pageidautumėte susitikti su direktoriu- 


mi? Nors jis negalės jums pasakyti nieko daugiau... 
Žiebėsi lempos. Didžiojoje gatvėje judėjimas bu- 


vo beveik toks pat kaip dideliame mieste, prie ka- 


vinių driekėsi ilgos automobilių eilės. 

Pro šalį traukė kortežas: du kupranugariai ir 
drambliukas, nešantys kartonines reklamas, kvie- 
čiančias į cirką Pergalės aikštėje. 

Bakalėjos parduotuvėje Megrė pamatė ručkio 
motiną, tebelaikančią sūnų už rankos ir perkančią 
konservus. š 

Kiek tolėliau jis beveik kaktomuša susidūrė su 
Žanu Mėtėjė ir jo advokatu, kurie susirūpinusiais 
veidais kažkur ėjo kalbėdamiesi. Advokatas sakė: 

— ...jie bus priversti jį blokuoti... 

Pašnekovai nepastebėjo komisaro ir pasuko į 
Kredito banką. 

Mieste, kurio penkių šimtų metrų ilgumo gat- 
vėje sutelkta visa veikla, žmonės neišvengiamai su- 
sitinka dešimt kartų per popietę. 

Megrė nuėjo į „Muleno laikraščio“ spaustuvę. 
Kabinetai buvo įrengti namo fasade: šiuolaikiš- 
kos betoninės vitrinos, kuriose išdėliota gausy- 
bė spaudos nuotraukų ir paskutinės naujienos, 
mėlynu pieštuku surašytos ant ilgų popieriaus 
juostų. 

Mandžiūrija. „Havas“ agentūra praneša, kad... 

Bet, norint patekti į spaustuvę, reikėjo sukti į 
tamsų aklagatvį. Kelią rodė rotaprinto ūžesys. 


Nuošaliame ceche prie aukštų marmurinių stalų 

dirbo Žmonės su chalatais. Toliau stikliniame nar- 
ve lyg kulkosyaidžiai tratėjo du linotipai. 

— Norėčiau pasikalbėti su cecho viršininku. 

Gaudžiant mašinoms, teko rėkte rėkti. Gerklę 
gniaužė dažų kvapas. Neaukštas žmogelis mėlynu 
chalatu, dedantis į formą teksto eilutes, priglaudė 
delną prie ausies. 

— Ar jūs cecho viršininkas? 

— Aš laužytojas! 

Megrė išsiėmė iš piniginės tekstą, kuris nužudė 
grafienę de Sen Fiakr. Žmogus pasitaisė ant nosies 
akinius apvaliais plieniniais rėmeliais ir pažvelgė į 
Jį tarsi klausdamas, ką tai galėtų reikšti. 

— Ar šitai spausdinta pas jus? 

— Ką?.. 

Darbuotojai lakstė tekini su krūvomis laikraščių. 

— Klausiu, ar šitai spausdinta čia. 

— Ateikite! 

Kieme susišnekėti sekėsi geriau. Nors buvo šal- 
ta, tačiau galėjai kalbėti beveik normaliu balsu. 

— Ko jūs manęs klausėte? 

— Ar atpažįstate šriftą? 

— Tai devynių punktų šeltenhamas. 

— Ar jis jūsų? 


— Beveik visi linotipai turi šeltenhamo šriftą. 

— Ar Mulene yra daugiau linotipų? 

— Mulene —ne. Bet Nevere, Burže, Šatoru, Ote- 
ne... 

— Ar šis dokumentas pasižymi kuo nors ypa- 
tinga? 

— Jis spausdintas su lentele, kuria lyginamos rai- 
dės. Kažkas norėjo įtikinti, jog tai iškarpa iš laik- 
raščio, ar ne? Kartą buvau paprašytas padaryti tą 
patį, dėl juoko... 

— Šit kaip! 

— Tai buvo gal prieš penkiolika metų... Tada laik- 
raštį dar rinkdavome rankiniu būdu... 

— O popierius ar jums nieko nesako? 

— Beveik visų provincijos laikraščių tiekėjas tas 
pats. Tai vokiškas popierius... Atleiskite... Turiu 
baigti formą... Njevro leidimui... 

— Ar pažįstate Žaną Mėtėjė? 

Žmogelis patraukė pečiais. 

— Ką apie jį galvojate? 

— Jo pasiklausius, atrodo, kad amatą jis išmano 
geriau už mus. Jis truputį trenktas... Jam leidžia- 
ma pažaisti ceche dėl grafienės, kuri yra šeiminin- 
ko draugė... 

— Ar jis moka naudotis linotipu? 

— Hm... Sako, kad moka... 

— Ar jis sugebėtų surinkti tokį straipsnelį? 

— Per geras dvi valandas... Be to, tą pačią eilutę 
perrinkinėtų dešimt kartų. 

— Ar pastaruoju metu jis kada nors buvo atsisė- 
dęs prie linotipo? 

— Iš kur aš žinau? Jis ateina, išeina! Mums vi- 
siems įs1ėdė iki gyvo kaulo su savo stereotipijos 
metodais. Atleiskite... Traukinys nelaukia... O ma- 
no forma dar nebaigta... 

Daugiau klausinėti nevertėjo. Megrė jau ketino 
vėl eiti į cechą, bet ten buvo toks sujudimas, kad 
jis persigalvojo. Kiekviena šių žmonių minutė bu- 
vo suskaičiuota. Visi bėgiojo kaip įkirpti. Nešikai 
stumdė jį, skubėdami prie išėjimo. 

Vis dėlto komisarui pavyko pasivedėti į šalį mo- 
kinį, kuris sukosi cigaretę. 

— Kas daroma iš švino eilučių jas panaudojus? 

— Jos perlydomos. 

— Kas kiek dienų? 

— Kas dvi dienos. Žiūrėkite! Lydymo krosnis 
štai ten, kampe... Atsargiai, ji karšta! 

Megrė išėjo iš spaustuvės truputį pavargęs, tru- 
putį nusivylęs. Lauke jau buvo visai sutemę. Nuo 
šalčio grindinys buvo šviesus, šviesesnis nei papras- 


tai. Priešais gatavų drabužių krautuvę trepsėjo slo- 

guojantis pardavėjas, siūlydamas savo prekes pra- 
eiviams. 

— Gal jums reikia žieminio palto?.. Gal gražios 
angliškos draperijos už du šimtus frankų?.. Už- 
eikite! Tai nieko nekainuoja... 

Kiek tolėliau, prie „Paryžiaus kavinės“, kurioje 
kaukšėjo biliardo rutuliai, Megrė pamatė geltoną 
grafo de Sen Fiakro automobilį. 

Jis įėjo vidun, paieškojo jaunuolio akimis ir jo 
neradęs prisėdo ant suolo. Tai buvo prabangi kavi- 
nė. Ant pakylos trys muzikantai derino instrumen- 
tus, eilės tvarka rikiavo kūrinėlius, pasidėję tris kar- 
tono lapus su skaičiais. 

Telefono būdelėje pasigirdo triukšmas. 

— Pusę! - paprašė Megrė padavėjo. 

— Šviesaus ar tamsaus? 

Bet.komisaras stengėsi nugirsti balsą būdelėje. 
Jam nepavyko. Sen Fiakras išėjo iš būdelės, ir ka- 
sininkė jo paklausė: 

— Kiek skambučių? 

— Trys. | 

— Į Paryžių, ar ne? Triskart aštuoni dvidešimt 
keturi... 

Pamatęs Megrė, grafas kuo natūraliausiai pri- 


ėjo prie jo ir atsisėdo šalia. 

— Nesakėte man, kad važiuosit į Muleną. Bū- 
čiau atvežęs savo automobiliu. Tiesa, jis atviras, ir 
tokiu oru... : 

— Skambinote Mari Vasiljevai? 

— Ne! Nesuprantu, kodėl turėčiau slėpti teisy- 
bę? Ir man pusę, padavėjau! Arba ne. Verčiau ko 
nors šilto... grogo... Aš skambinau tokiam ponui 
Volfui. Jūs jo gal ir nepažįstate, bet kiti turėtų pa- 
žinoti, iš Auksakalių krantinės... Žinokite, jis pa- 
lūkininkas. Keletą kartų esu į jį kreipęsis. Dabar 
taip pat mėginau... 

Megrė smalsiai pažvelgė į grafą. 

— Prašėte pinigų? 

— Nesvarbu, už kokius procentus! Beje, jis atsi- 
sakė! Nežiūrėkite taip į mane! Popiet buvau nuė- 
jęs į banką... 

— Kelintą valandą? 

— Apie trečią... Tuo metu iš banko išėjo jums 
pažįstamas jaunuolis su savo advokatu. 

— Mėginote pasiimti pinigų? 

— Mėginau! Tik nemanykite, kad noriu sukelti 
jums gailestį! Kai kurie žmonės drovisi kalbėti apie 
pinigus. Aš ne... Ką gi! Kai išsiunčiau į Paryžių ke- 
turiasdešimt tūkstančių frankų ir sumokėjau už 


Mari Vasiljevos traukinio bilietą, kišenėje man li- 

ko apie trys šimtai frankų. Atvažiavau čia nieko 
nežinodamas. Turiu tik kostiumą, kuriuo vilkiu... 
Paryžiuje keletą tūkstančių frankų esu skolingas 
mebliuoto buto savininkei, kuri neatiduos mano 
daiktų... 

Jis kalbėjo, žiūrėdamas į biliardo rutulius, rie- 
dančius per žalią medžiagą. Žaidėjai buvo kuklūs 
miesto jaunuoliai, kartkartėmis svaidantys pavy- 
džius žvilgsnius į elegantišką grafo išvaizdą. 

— Štai ir viskas! Norėjau per laidotuves bent 
jau apsivilkti gedulo drabužiais. Aplinkui nėra siu- 
vėjo, kuris man būtų suteikęs dviejų dienų kredi- 
tą... Banke gavau atsakymą, kad motinos sąskaita 
užblokuota, be to, joje yra tik septyni šimtai ir 
keli frankai... Ar žinote, kas atliko tą malonią už- 
duotį? 

— Valdytojo sūnus! 

— Taigi! 

Jis nurijo gurkšnį deginančio grogo ir nutilo, 
tebežiūrėdamas į biliardą. Orkestras užgrojo Vie- 
nos valsą, kuriam keistai pritarė rutulių tarškėji- 
mas. 

Buvo karšta. Nors švietė elektros lemputės, ka- 
vinėje tvyrojo prietema. Tai buvo senoviška pro- 


vincijos kavinė, padariusi modernizmui vieninte- 

le nuolaidą, - aparatą su užrašu: kokteilis už šešis 
frankus. 

Megrė lėtai rūkė. Jis taip pat žiūrėjo į biliardą, 
ryškiai nutviekstą žalio kartono šviestuvų. Tarpais 


atsiverdavo durys, ir po keleto sekundžių lanky- 


4 


tojus nutvilkydavo ledinio oro gūsis. 

— Sėskimės toliau... 

Tai buvo advokato iš Buržo balsas. Jis praėjo pro 
dviejų vyrų stalą, o jam įkandin nusekė Žanas Mė- 
tėjė, apsimovęs baltomis vilnonėmis pirštinėmis. 

Bet jie abu žiūrėjo tiesiai priešais save. Pirmąjį 
duetą pamatė tik atsisėdę. 

Abu stalai stovėjo beveik priešpriešiais. Žano 
Mėtėjė skruostus užliejo lengvas raudonis, ir jis 
netvirgu balsu šūktelėjo: 

- Šokolado! 

Sen Fiakras pusbalsiu pajuokavo: 

— Brangute, ateik čia! 

Vienodu atstumu tarp abiejų stalų sėdinti mo- 
teris nusišypsojo padavėjui kaip geram bičiuliui ir 
tarstelėjo: 

— Kaip visada! 

Jis jai atnešė vyšnių likerio. Moteris pasipudra- 
vo, pasidažė lūpas. Klapsėdama blakstienomis, ji 


dvejojo, į katrą stalą nukreipti žvilgsnį. 

Ar atakuoti Megrė, plačiapetį ir stotingą? Ar ele- 
gantiškesnį advokatą, kuris ją jau apžiūrinėjo, nu- 
taisęs vylingą šypsenėlę? 

— Ką gi! Teks gedėti apsivilkus pilkais drabu- 
Žiais, - sumurmėjo grafas de Sen Fiakras. - Juk ne- 
galiu pasiskolinti juodo kostiumo iš liokajaus! Nei 
įsibraklinti į velionio tėvo švarką! 

Be advokato, susidomėjusio moterimi, visi bu- 
vo įsmeigę akis į artimiausią biliardo stalą. 

Jų buvo trys. Du jau užimti. Muzikantams bai- 
gus groti kūrinį, pasigirdo šūksniai: „Bravo!“ Pas- 
kui staiga vėl sudžerškėjo taurės ir lėkštelės. 

— Tris portveino, tris! 

Durys atsidarinėjo ir užsidarinėjo. Plūstantį šaltį 
pamažėliais sugerdavo viduje tvyranti šiluma. 

Kasininkei nuspaudus mygtuką, įsižiebė ir tre- 
čiojo.biliardo lempos - jai už nugaros buvo elek- 
tros komutatorius. 

— Trisdešimt taškų! - pasigirdo kažkieno balsas. 

Ir užsakymas padavėjui: 

— Ketvirtį viši! Ne! Vieną braškių skonio vite- 
lio... | 

Tai buvo Emilis Gotjė, mėlyna kreida rūpestin- 
gai trinantis savo lazdos galą. Paskui jis nuvedė žy- 


meklį prie nulio. Jo kompanionas buvo banko di- 

rektoriaus pavaduotojas, dešimčia metų vyresnis, 
su rudais smailiais ūsais. 

Jaunuolis pastebėjo Megrė tik po trečio smū- 
gio, kuris jam nepavyko. Mažumėlę sutrikęs jis pa- 
sisveikino. O tada taip įniko į žaidimą, kad dau- 
giau jau nieko nebematė. 

— Mano automobilyje yra vietos, suprantama, 
jei nebijote šalčio... - pasakė Morisas de Sen Fiak- 
ras. — Gal leisite jums ko nors pasiūlyti? Jūs žino- 
te! Šito aperityvo man anaiptol negana... 

— Padavėjau! - garsiai sušuko Žanas Mėtėjė. — 
Užsakykite Buržą, septynioliktą! 

Tai buvo jo tėvo numeris! Kiek vėliau jis užsi- 
darė telefono būdelėje. 

Megrė teberūkė. Jis užsisakė antrą pusės litro 
bokalą. O moteris, gal todėl, kad jis buvo storiau- 
sias, pagaliau pasirinko jį. Kaskart, kai jis atsisuk- 
davo į jos pusę, ji nusišypsodavo jam kaip senam 
pažįstamam. 

Ji nė nenutuokė, kad jis galvoja apie senutę, — 
taip ją vadino net ir sūnus, - kuri gulėjo antrame 
pilies aukšte 1r pro kurią vora traukė kaimiečiai, 
stumdydamiesi alkūnėmis. 

Bet Megrė matė ją ne tokią kaip dabar. Jis vaiz- 


davosi grafienę tais laikais, kai prie „Paryžiaus ka- 

vinės“ dar nebuvo automobilių ir joje niekas negė- 
rė kokteilių. 

Vaizdavosi ją pilies parke aukštą ir liekną, di- 
dingą kaip populiaraus romano heroję, prie auklės 
stumiamo vaikiško vežimėlio... 

Megrė tada tebuvo berniūkštis, kurio plaukai, 
kaip Emilio Gotjė ir ručkio, neklusniu verpetu sty- 
rojo pakaušyje. 

Argi jis nepavydėjo grafui tą rytą, kai pora va- 
žiavo į Eks Lė Beną automobiliu (vienu pirmųjų 
jų krašte), pilnu kailių ir kvapų? Grafienės veidą 
slėpė vualis. Grafas buvo užsidėjęs didelius akinius. 
Tai panėšėjo į didvyrišką pagrobimą. O žindyvė lai- 
kė kūdikio rankelę 1r mojavo ja atsisveikindama... 

Dabar senutė buvo šlakstoma šventintu vande- 
niu ir kambarys kvepėjo žvakėmis. 

Neva baisiai susirūpinęs, Emilis Gotjė sukinė- 
josi aplink biliardo stalą, žaidė išradingai ir pus- 
balsiu oriai skaičiavo: 

— Septyni... 

Jis vėl nusitaikė. Ir laimėjo. Jo smailiaūsis virši- 
ninkas gaižiu balsu pagyrė: | 

— Nuostabu! 

Virš žalio audeklo vienas kitą stebėjo du vyrai: 


Žanas Mėtėjė, kuriam kažką be perstojo šnekėjo 


GEORGES SIMENON 


šypsantis advokatas, ir grafas de Sen Fiakras, at- 
sainiu mostu sustabdęs padavėją: 

— Dar vieną to paties! 

O Megrė dabar galvojo apie skauto švilpuką. 
Gražų dvibalsį bronzinį švilpuką, kokio jis nieka- 


da neturėjo. 

— Dar vienas skambutis! — atsiduso Megrė pama- 
tęs, kad Žanas Mėtėjė vėl stojasi. 

Komisaras nusekė jį žvilgsniu, bet jis nėjo nei į 
telefono būdelę, nei į tualetą. Tuo tarpu putlutis 
advokatas sėdėjo tik ant kraščiuko, lyg būtų dve- 
jojęs, stotis jam ar ne. Jis žiūrėjo į grafą de Sen 
Fiakrą. Atrodė net benutaisąs šypsenėlę. | 

Nejau čia būtų buvęs nereikalingas jis, Megrė? 
Šiaip ar taip, ši scena komisarui priminė kai ku- 
riuos jaunystės nutikimus: trys ar keturi bičiuliai į 
šitą panašioje kavinėje, o kitame salės gale — dvi 
moterys. Jie ginčijasi, dvejoja, paskui pašaukia pa- 
davėją ir įduoda jam raštelį... 

Advokatas dabar nervinosi lygiai taip pat. O mo- 
teris, sėdinti už dviejų stalų nuo Megrė, apsiriko: 
ji manė, kad advokatas stebi ją. Moteris nusišyp- 


sojo, atsisegė rankinę ir pasipudravo. 

— Aš tuoj grįšiu! - tarė komisaras stalabendriui. 

Perkirtęs salę, jis pasuko ta pačia kryptimi kaip 
ir Mėtėjė, tenai pamatė duris, kurių anksčiau ne- 
buvo pastebėjęs, o už jų - platų koridorių, papuoštą 
raudonu kilimu. Koridoriaus gale buvo pertvara, 
ant kurios gulėjo didelė knyga, telefonų informa- 
cija, O už pertvaros sėdėjo tarnautoja. Mėtėjė kaip 
tik baigė su ja kalbėtis. Jis pasitraukė nuo jos tą 
valandėlę, kai Megrė žengė artyn. 

— Ačiū, panele. Sakote, pirma gatvė iš kairės? 

Žanas nesislėpė nuo komisaro. Tarytum jo pa- 
sirodymas jam būtų nėmaž netrukdęs. Priešingai! 
Jo akyse sužybsėjo džiaugsmingos liepsnelės. 

— Nežinojau, kad čia viešbutis, - tarė komisaras 
merginai. 

— Jūs apsigyvenote kitur? Be reikalo. Tai geriau- 
sias Muleno viešbutis... 

— Ar pas jus nebuvo apsistojęs gratas de Sen 
Fiakras? | 

Ji nusijuokė. Paskui staiga surimtėjo. 

— Ką jis iškrėtė? — sunerimusi paklausė ji. — Per 
penkias minutes jau antrą kartą... 

— Kur nusiuntėte mano pirmtaką? 

— Jis norėjo sužinoti, ar grafas de Sen Fiakras 


buvo išėjęs naktį iš šeštadienio į sekmadienį... Da- 

bar negaliu atsakyti, nes naktinio budėtojo dar nė- 
ra. Tada tas ponas manęs paklausė, ar turime gara- 
Žą, Ir Išėjo... 

Po velnių! Jam tereikėjo pasekti Žaną Mėtėjė! 

— O garažas pirmoje gatvėje iš kairės? — tarė jis 
šiek tiek pyktelėjęs. 

— Teisybė! Jis atidarytas visą naktį. 

Žanas Mėtėjė apsisuko tikrai greitai, nes kai 
Megrė pasiekė minėtą gatvę, jis švilpiniuodamas 
jau ėjo atgal. Sargas kampe užkandžiavo. 

— Tas ponas teiravosi to paties... Geltonas auto- 
mobilis... Ar naktį iš šeštadienio į sekmadienį šei- 
mininkas buvo jį paėmęs? 

Ant stalo jau gulėjo dešimties frankų bankno- 
tas. Megrė padėjo antrą. 

— Taip, apie vidurnaktį! 

— O paskui grąžino? 

— Kokią trečią valandą ryto... 

— Ar jis buvo purvinas? 

— Šiek tiek... Orai dabar sausi. 

— Jie buvo dviese, tiesa? Vyras ir moteris... 

— Ne! Vyras buvo vienas. 

— Mažas ir liesas? 

— Visai ne! Labai aukštas ir tvirtas. 


Grafas de Sen Fiakras, be jokios abejonės! 

Kai Megrė grįžo į kavinę, orkestras vėl grojo, ir 
pirmiausia jam į akis krito tai, kad Žano Mėtėjė ir 
jo advokato kampe nieko nėra. 

Teisybė, po keleto sekundžių jis pamatė advoka- 
tą sėdintį prie savo stalo šalia grafo de Sen Fiakro. 

Išvydęs komisarą, jis pakilo nuo suolo. 

— Atleiskite man... Ne, ne! Prašom sėstis į savo 
vietą... 

Advokatas nesiruošė trauktis. Jis atsisėdo ant 
kėdės priešais. Buvo labai susijaudinęs, paraudu- 
siais skruostais, kaip žmogus, skubantis baigti keb- 
lią užduotį. Žvilgsniu jis ieškojo Žano Mėtėjė, bet 
jo niekur nebuvo matyti. 

— Jūs suprasite, pone komisare... Nebūčiau sau 
leidęs važiuoti į pilį... Tai normalu... Bet kadangi 
atsitiktinumas suvedė mus neutralioje vietoje, jei 
galima taip pasakyti... 

Jis stengėsi šypsotis. Po kiekvienos frazės linksė- 
jo abiem pašnekovams ir tarsi dėkojo už pritarimą. 

— Tokioje sunkioje padėtyje kaip ši neverta, kaip 
jau sakiau ir savo klientui, dar labiau viską kom- 
plikuoti perdėtu įžeidumu... Ponas Žanas Mėtėjė 
tai puikiai supranta... Ir kai jūs atėjote, pone ko- 
misare, aš sakiau grafui de Sen Fiakrui, kad prašo- 


me tik mus išklausyti... 

— Po perkūnais! - burbtelėjo Megrė. 

Ir visai pagrįstai pagalvojo: 

„Tau, žmogeli, bus labai pasisekę, jei po penke- 
to minučių negausi antausio nuo to pono, kuriam 
suoki tokiu saldžiu balseliu...“ 

Biliardo žaidėjai tebesisukinėjo aplink žaliu au- 
deklu aptrauktą stalą. Moteris atsistojo ir, palikusi 
ant stalo rankinę, nuėjo į salės galą. 

„Ji taip pat smarkiai klysta. Jai šovė išganinga 
mintis. Argi Mėtėjė neišėjo į lauką pasikalbėti su 
ja be liudininkų? Taigi ji eis pas jį...“ 

Megrė neapsiriko. Viena ranka įsisprendusi į 
klubą, moteris vaikščiojo pirmyn atgal laukdama 
jaunuolio! 

Advokatas vis nesiliovė tarškėjęs. 

— Yra labai sudėtingų interesų, ir mes pasiren- 
gg... 

— Kam? - nukirto Sen Fiakras. 

— Na... 

Jis užmiršo, kad po ranka stovi ne jo taurė, ir 
gurkštelėjo Megrė gėrimo norėdamas susitvardyti. 

— Suprantu, kad galbūt čia ne vieta... Ir ne lai- 
kas... Bet galite neabejoti, męs geriau už bet ką ži- 
nome finansinę padėtį, kurioje atsidūrė... 


— Mano motina! Nair kas? 

— Mano klientas iš skrupulingumo, kuris daro 
jam garbę, apsigyveno smuklėje... 

Vargšas advokatas! Dabar, kai Morisas de Sen 
Fiakras žiūrėjo tiesiai jam į akis, jis tarė žodžius 
vieną po kito taip, lyg juos būtų reikėję plėšte plėšti 
iš gerklės. 

— Jūs mane suprantate, ar ne, pone komisa- 
re?.. Mums ne paslaptis, kad notaras turi testa- 
mentą... Nusiraminkite! Pono grafo teisės nepa- 
žeistos... Bet ten figūruoja ir Žanas Mėtėjė... 
Finansiniai reikalai supainioti... Tik mano klien- 
tas juos žino... 

Megrė žavėjosi Sen Fiakru, kuris įstengė būti 
kone angeliškai ramus. Jam ant lūpų net žaidė šyp- 
senėlė! 

— Taip! Tai pavyzdingas sekretorius! - be ironi- 
jos tarė grafas. 

— Neužmirškite, kad šis vaikinas iš labai geros 
šeimos ir yra gavęs puikų išsilavinimą. Aš pažįstu 
jo tėvus... Jo tėvas... 

— Grįžkime prie turto, jei neprieštaraujate. 

Tai buvo per daug gražu. Advokatas vos galėjo 
patikėti savo ausimis. 

— Jei leisite, dabar statau aš... Padavėjau! Jums 


tą patį, ponai? O man rafaelio su citrina... 

Už dviejų stalų grįžo surūgusi moteris: ji nieko 
nepešė ir nusprendė atakuoti biliardo žaidėjus. 

— Jau sakiau, kad mano klientas pasiruošęs jums 
padėti... Jis nepasitiki kai kuriais asmenimis... Jis 
pats jums pasakys, kad žmonės, kurių negraužia 
sąžinė, darė gana nešvarias operacijas... Pagaliau... 

Tai buvo sunkiausia! Tačiau advokatas, nurijęs 
seilę, kalbėjo toliau: 

— Pilies kasas radote tuščias... Vis dėlto būtina 
ponią jūsų motiną... 

— Ponią jūsų motiną! — susižavėjęs pakartojo 
Megrė. 

— Ponią jūsų motiną... - nė nemirktelėjęs varė 
toliau advokatas. - Ką aš čia sakiau?.. Taip! Kad 
laidotuvės būtų vertos de Sen Fiakrų... O kol rei- 
kalai bus sutvarkyti, paisant kiekvieno interesų, 
mano klientas viską padarys... 

— Kitaip tariant, duos laidotuvėms reikalingų lė- 
šų... Ar ne? 

Megrė nedrįso pažvelgti į grafą. Jis žiūrėjo į Emilį 
Gotjė, vėl puikiai pataikiusį keletą kartų iš eilės, ir 
įsitempęs laukė, kada šalimais pasigirs triukšmas. 

Bet ne! Sen Fiakras atsistojo. Ir užkalbino įėju- 
sį Žmogų. 


— Sėskitės prie mūsų stalo, pone. 

Tai buvo Mėtėjė: jis ką tik pasirodė, ir advoka- 
tas, be abejonės, ženklais jam paaiškino, kad vis- 
kas klostosi gerai. 

— Ir jums rafaelio su citrina? Padavėjau! 

Orkestrui baigus groti pjesę, salėje pasigirdo 
plojimai. Nutilus triukšmui, visi pasijuto dar ne- 
jaukiau, nes balsai dabar skambėjo garsiau. Tylą 
trikdė tik dramblio kaulo rutulių kaukšėjimas. 

— Aš pasakiau ponui grafui, kuris viską puikiau- 
s121 suprato... 

— Kam rafaelis? 

- Jūs atvažiavote iš Sen Fiakro taksi, ponai? Ta- 
da mano automobilis jūsų paslaugoms, aš jus par- 
vešiu... Teks šiek tiek susispausti... Jau pažadėjau 
parvežti komisarą... Padavėjau, kiek? Ne, ką jūs! 
Prašau... Dabar mano eilė... 

Bet advokatas atsistojo ir įkišo padavėjui į ran- 
ką šimto frankų banknotą. Šis paklausė: 

— Viskas man? 

— Taip! Taip! 

O grafas kuo maloniausiai šypsodamasis tarė: 

- Jūs tikrai nuostabus. 

Emilis Gotjė, pamatęs, kad jie visi keturi išeina, 
žarstydami vienas kitam komplimentus, užmiršo 


žaidimą. 


142 GEORGES SIMENON 


Advokatas atsisėdo priekyje, šalia grafo, kuris vai- 
ravo automobilį. Užpakalyje Megrė paliko šiek tiek 
vietos Žanui Mėtėjė. 

Buvo šalta. Žibintai švietė nelabai ryškiai. Au- 
tomobilis buvo be duslintuvo, todėl blerbimas 
trukdė kalbėtis. 

Gal Morisas de Sen Fiakras buvo įpratęs važi- 
nėti tokiu greičiu. O gal tai buvo menkutis kerš- 
tas. Šiaip ar taip, dvidešimt penkis kilometrus nuo 
Muleno iki pilies jie įveikė mažiau nei per ketvirtį 
valandos, posūkiuose staigiai stabdydami, skros- 
dami tamsą, sykį vos neužkliudę vežimo, kuris dar- 
dėjo kelio viduriu ir privertė automobilį užvažiuoti 
ant pakelės šlaito. 

Veidus čaižė šiaurys. Megrė abiem rankomis lai- 
kė palto apykaklę. Kaimą jie pralėkė nemažindami 
greičio. Vos spėjo pamatyti šmėstelint smuklės 
šviesą ir smailų bažnyčios bokštą. 

Nuo staigaus stabdymo keleiviai atsitrenkė vieni 
į kitus. Jie sustojo prie laiptų. Buvo matyti, kaip tar- 
nai valgo pusrūsio virtuvėje. Kažkas garsiai juokėsi. 

— Ar leisite, ponai, pakviesti jus pietų?.. 

Advokatas su Žanu Mėtėjė dvejodami susižval- 
gė. Grafas, draugiškai tapšnodamas jiems per petį, 


įstūmė juos vidun. 

— Malonėkite... Dabar mano eilė, ar ne?.. 

Vestibiulyje jis pridūrė: 

— Deja, čia nebus labai linksma... 

Megrė norėjo tarti keletą žodžių jam vienam, 
bet nespėjo, nes grafas atidarė rūkomojo duris. 

— Gal teiktumėtės luktelti manęs gerdami aperi- 
tyvą? Turiu duoti įsakymus... Jūs juk žinote, kur bu- 
teliai, pone Mėtėjė? Ar dar liko ko nors geriamo? 

Jis paspaudė elektrinį mygtuką. Teko ilgokai pa- 
laukti, kol atėjo liokajus pilna burna, su servetėle 
rankoje. 

Sen Fiakras šiurkščiai išplėšė ją tarnui iš rankų. 

— Pakvieskite valdytoją. Paskui sujunkite su kle- 
bonija ir su gydytojo namais. 

Tada, kreipdamasis į kitus, tarė: 

— Ar leisite? 

Telefono aparatas stovėjo vestibiulyje. Ši patal- 
pa, kaip ir visa pilis, buvo blogai apšviesta. Kadan- 
gi Sen Fiakro kaimas neturėjo elektros, piliai sro- 
ve teko apsirūpinti pačiai, o variklis buvo per daug 
silpnas. Lemputės, užuot degusios balta šviesa, 
skleidė rauzganus pluoštus, kokie būna kai kuriuo- 
se tramvajuose jiems sustojus. 

Pakampiais dryksojo didelės šešėlių skaros, ku- 


riose vos galėjai įžiūrėti daiktus. 

— Alio! Taip, primygtinai prašau... Ačiū, daktare... 

Advokatas su Mėtėjė nerimavo. Bet dar nedrį- 
so prisipažinti, kad jiems svyla padai. Tylą nutrau- 
kė Žanas Mėtėjė, klausdamas komisaro: 

— Ką jums pasiūlyti? Portveino, atrodo, jau ne- 
beliko... Bet yra kitokio alkoholio... 

Visi pirmojo aukšto kambariai buvo išdėstyti an- 
ftilada, juos skyrė plačiai atvertos durys. Pirmiau- 
sia - valgomasis. Paskui - svetainė. Toliau - rūko- 
masis, kur buvo ir trys minėti asmenys. Už jo — 
biblioteka, kur jaunuolis nuėjo atnešti butelių. 

— Alio... Taip... Aš jūsų laukiu. Tuojau pat... 

Grafas vis skambino, paskui koridoriumi pra- 
ėjo pro visus kambarius, užlipo į antrą aukštą ir jo 
žingsniai nutilo velionės miegamajame. 

Vestibiulyje sukaukšėjo kiti, sunkesni, žingsniai. 
Pasigirdo beldimas į duris, kurios tuoj pat atsida- 
rė. Tai buvo valdytojas. 

— Jūs mane kvietėte? 

Bet pastebėjęs, kad grafo čia nėra, jis apstulbęs 
nužvelgė tris vyrus, žengė atatupstas ir kažko pa- 
klausė ateinantį liokajų. 

— Gal selterio? - paklausė Žanas Mėtėjė. 

O advokatas, kupinas geros valios, kosčiodamas 


pradėjo: 

— Mudviejų keistos profesijos, komisare... Ar se- 
niai tarnaujate policijoje? Aš advokatauju jau beveik 
penkiolika metų... Ką ir kalbėti, narpliojau labiau- 
siai sukrečiančius įvykius, kokius tik galima įsivaiz- 
duoti... Į jūsų sveikatą!.. Ir į jūsų, pone Mėtėjė... Aš 
patenkintas, kad jums viskas pasisuko tokia linkme... 

Koridoriuje nuskambėjo grafo balsas: 

— Gerai! Rasite! Paskambinkite savo sūnui, ku- 
ris dabar žaidžia biliardą „Paryžiaus kavinėje“ Mu- 
lene. Jis atveš viską, ko reikia... 

Atsidarė durys. Į rūkomąjį įėjo grafas. 

— Ar turite gėrimų? Čia nėra cigarų? 

Jis klausiamai pažvelgė į Žaną Mėtėjė. 

— Yra cigarečių... Aš rūkau tik... 

Jaunuolis nebaigė sakinio ir sutrikęs nusigręžė. 

— Aš jums atnešiu. 

— Ponai, norėčiau atsiprašyti už tokius kuklius 
pietus, kurie jums bus surengti... Bet mes toli nuo 
miesto 1r... 

— Na ką jūs! Ką jūs! — pertraukė jį advokatas, 
kuriam alkoholis jau ėmė mušti į galvą. - Esu įsiti- 
kinęs, kad jie bus puikūs... Ar tai kurio nors jūsų 
giminaičio portretas? 

Jis parodė ant didžiosios svetainės sienos ka- 


bantį portretą, kuriame buvo pavaizduotas vyras 

su griežto stiliaus redingotu ir krakmolyta prise- 
gama apykakle. 

— Tai mano tėvas. 

— Taip! Jūs į jį panašus. 

Tuo metu tarnas įleido gydytoją Bušardoną, ku- 
ris nepatikliai apsižvalgė aplinkui, lyg nujausdamas 
dramą. Bet Sen Fiakras jį pasitiko džiaugsmingai. 

— Prašom, daktare. Manau, jūs pažįstate Žaną 
Mėtėjė... Čia jo advokatas... Žavus žmogus, pats 
pamatysite... O dėl komisaro... 

Vyrai paspaudė vienas kitam rankas, ir po va- 
landėlės gydytojas jau suburbėjo Megrė į ausį: 

— Ką jūs čia rezgate? 

— Tai ne aš... Tai jis! 

Advokatas lyg niekur nieko vis vaikščiojo prie 
staliuko, ant kurio stovėjo jo taurė, ir nepastebė- 
jo, kad geria daugiau nei paprastai. 

— Kokia nuostabi ši sena pilis!.. Koks puikus 
kadras filmui!.. Anąsyk taip ir sakiau Buržo pro- 
kurorui, nekenčiančiam kino... Kol bus tilmuoja- 
ma tokioje aplinkoje, kuri... 

Jis nesitvėrė savam kailyje ir nuolat mėgino prie 
ko nors prilipti. 

O grafas nesitraukė nuo Mėtėjė ir buvo jam 


grėsmingai malonus. 

— Liūdniausi čia ilgi žiemos vakarai, ar ne? Pri- 
simenu, mano laikais tėvas irgi turėjo įprotį kvies- 
tis daktarą ir kunigą... Jie buvo ne tie patys kaip 
dabar... Bet daktaras taip pat netikėjo į Dievą ir 
pokalbis galop visada pakrypdavo filosofine lin- 
kme... O štai ir... 

Prie slenksčio, nežinodamas ką pasakyti, neryž- 
tingai trypčiojo kunigas pajuodusiais paakiais, lyg 
sukaustytas. 

— Atleiskite už pavėlavimą, bet... 

Pro atviras duris buvo matyti du tarnai, valgo- 
majame dėliojantys lėkštes ir įrankius. 

- Įpilkite ponui kunigui ko nors išgerti... 

Grafas šitai pasakė Žanui Mėtėjė. Megrė paste- 
bėjo, kad jis pats negeria. Užtat advokatas jau bu- 
vo gerokai įkaušęs. Jis aiškino gydytojui, kuris ap- 
stulbęs žiūrėjo į komisarą: 

— Tiesiog reikia trupučio diplomatijos! Taip, rei- 
kia pažinoti žmogaus sielą, jei jums taip labiau pa- 
tinka... Jie abu beveik to paties amžiaus, abu iš ge- 
rų šeimų... Tai sakykite, kodėl jie turėtų šiepti 
vienas kitam dantis? Argi jų interesai nepanašūs? 
Įdomiausia... 


Jis nusijuokė. Ir nurijo gurkšnį alkoholio. 

— „Kad tai įvyko atsitiktinai, kavinėje... Gar- 
bės žodis, tos šaunios provincijos kavinės, kur jau- 
tiesi kaip namuose, gerai nuteikia... 

Lauke suburzgė variklis. Paskui grafas nuėjo į 
valgomąjį, kur buvo valdytojas, ir svečiai nugirdo 
paskutinius žodžius: 

— Taip, abu!.. Malonėkite!.. Tai įsakymas!.. 

Suskambo telefonas. Grafas grįžo pas svečius. 
Į rūkomąjį įėjo liokajus. 

— Kas ten? 

— Laidotuvių biuro savininkas... Jis klausia, ke- 
lintą valandą atvežti karstą... 

— Kada nor. 

— Gerai, pone grafe! 

Grafas beveik linksmai pakvietė: 

— Prašom prie stalo, ponai! Liepiau atnešti iš 
rūsio paskutinius gero vyno butelius... Eikite pir- 
mas, pone kunige... Trūksta tik damų, bet... 

Megrė norėjo sulaikyti Sen Fiakrą už rankovės. 
Tačiau jis nekantriai pažvelgė komisarui į akis, iš- 
traukė ranką ir žengė į valgomąjį. 

— Pakviečiau drauge papietauti mūsų valdytoją 
poną Gotjė ir jo sūnų, kurio.laukia puiki ateitis... 

Megrė pažvelgė į banko tarnautojo plaukus ir, 


nors labai nerimavo, nesusilaikė nenusišypsojęs. Jo 

plaukai buvo drėgni. Prieš eidamas į pilį, jaunuolis 
pasitaisė sklastymą, nusiprausė veidą ir rankas, už- 
sirišo kitą kaklaraištį. 

— Prašom prie stalo, ponai! 

Komisaras buvo įsitikinęs, kad Sen Fiakrui ger- 
klę gniaužia rauda. Bet niekas to nepastebėjo, nes 
gydytojo dėmesys nejučia nukrypo į apdulkėjusį 
butelį, kurį jis paėmė ir sumurmėjo: 

— Jūs dar turite 1896 metų „Ospis de Bono“?.. 
Maniau, kad paskutinius butelius įsigijo Lariu res- 
toranas ir kad... 

Jo žodžius užgožė stumdomų kėdžių bildesys. 
Kunigas, pamaldžiai susidėjęs ant staltiesės ran- 
kas, nuleidęs galvą, krutino lūpas, šnibždėdamas 
poterius. 

Megrė pagavo į save įsmeigtą įdėmų Sen Fiakro 


žvilgsnį. 

PO VALTERIO SKOTO 
ŽENKLU 


Valgomasis buvo ta pilies patalpa, kuri prarado ma- 
Žiausiai savitumo, nes jos sienas iki pat lubų dengė 
drožinėti paneliai. Be to, kambarys buvo ne tiek 
erdvus, kiek aukštas, todėl atrodė iškilmingas ir 
net niūrus, - jauteisi taip, lyg būtum pietavęs šuli- 
nio dugne. 

Ant kiekvieno panelio buvo pritaisytos dvi elek- 
tros lemputės, pailgos kaip žvakės, net apvarvėju- 
sios dirbtinėmis vaško ašaromis. 

Stalo viduryje stovėjo tikras septynšakis kan- 
deliabras su septyniomis tikromis žvakėmis. 

Grafas de Sen Fiakras ir Megrė sėdėjo vienas 
priešais kitą, bet matyti vienas kitą galėjo tik iš- 
tempę kaklus, žvelgdami per liepsnelių viršų. 

Grafo dešinėje sėdėjo kunigas. Kairėje - gydy- 


tojas Bušardonas. Atsitiktinumo užgaida Zanas 

Mėtėjė atsidūrė viename stalo gale, o jo advokatas 
kitame. Komisarui iš šalių sėdėjo valdytojas 1r Em:- 
lis Gotjė. 

Kartkartėmis į šviesą išnirdavo liokajus, pasi- 
ruošęs patarnauti svečiams, bet, pasitraukęs porą 
metrų, vėl dingdavo tamsoje ir būdavo matyti tik 
baltomis pirštinėmis apmautos jo rankos. 

— Ar jums neatrodo, kad mes čia tarytum nu- 
žengę iš Valterio Skoto romano? 

Šiuos žodžius grafas ištarė abejingu balsu. Ta- 
čiau Megrė pastatė ausis, nes pajuto kažkokį keti- 
nimą, nuspėjo, kad tuoj kažkas prasidės. 

Buvo paduoti dar tik užkandžiai. Ant stalo pra- 
maišiui stovėjo gal dvidešimt baltojo ir raudonojo 
vyno butelių, bordo ir burgundiškojo, ir kiekvie- 
nas pylėsi kiek norėjo. 

— Nesutampa tik viena smulkmena... - toliau kal- 
bėjo Morisas de Sen Fiakras. - Valterio Skoto ro- 
mane vargšė senutė viršuje staiga pradeda šaukti... 

Keleto sekundžių pauzė, visi nustojo kramtę 
ir pasijuto taip, lyg būtų pralėkęs ledinio vėjo šuo- 
ras. 

— Iš tiesų, Gotijė, ar ji ten palikta vienut vienu- 
tėlė? | 


Valdytojas skubiai nurijo kąsnį ir suvapėjo: 

— Ji... Taip... Ponios grafienės kambaryje nieko 
nėra... 

— Jai tikriausiai nelinksma! 

Tą akimirką kažkieno koja smarkiai užmynė 
Megrė pėdą, bet jam nepavyko atspėti, kieno ji. 
Stalas buvo apskritas. Kiekvienas galėjo pasiekti jo 
vidurį. Komisaro netikrumas taip ir neišsisklaidė, 
nes per visą vakarą kažkas spusčiojo jam koją vis 
greitėjančiu tempu. 

— Ar šiandien ji priėmė daug žmonių? 

Nejauku buvo klausytis grafo, kalbančio apie 
motiną kaip apie gyvą būtybę, ir komisaras paste- 
bėjo, kad Žaną Mėtėjė šios šnekos taip sukrėtė, jog 
jis nustojo valgęs ir įsmeigė priešais save akis, juo- 
siamas vis tamsėjančių ratilų. 

— Buvo beveik visi aplinkiniai ūkininkai, - rim- 
tu balsu atsakė valdytojas. 

Liokajus, pamatęs ką nors siekiant butelio, be 
garso prieidavo artyn. Tada sušvytruodavo juoda 
jo ranka, apmauta baltomis pirštinėmis. Imdavo te- 
kėti skystis. Šitai jis darydavo taip tyliai, taip mik- 
liai, kad sužavėtas advokatas, jau gerokai įkaušęs, 
šį bandymą pakartojo tris ar keturis kartus. 

Pakerėtas jis sekė akimis ranką, kuri net nepri- 


siliesdavo prie jo peties. Galiausiai jis neištvėrė. 

— Nuostabu! Liokajau, jūs tikras asas, ir jei ga- 
lėčiau nusipirkti pilį, priimčiau jus į tarnybą... 

— Ką gi! Pilis greitai bus parduodama, ir ne taip 
jau brangiai... 

Šįsyk Megrė suraukė antakius, žiūrėdamas į Sen 
Fiakrą, kalbantį tokius dalykus keistu, abejingu, 
bet drauge šiek tiek ekstravagantišku balsu. Šiaip 
ar taip, jo replikose girdėjai kažkokį gergždimą. 
Gal jo nervai buvo įtempti kaip styga? O gal čia jis 
taip niūriai juokavo? 

— Geduliniai viščiukai! — šūktelėjo grafas, lio- 
kajui nešant viščiukus su triufeliais. 

Ir be jokių užuolankų tokiu pat linksmu tonu 
pridūrė: 

— Žudikas valgys gedulinį viščiuką, kaip ir visi 
kiti! 

Liokajaus ranka šmėžavo tarp svečių. Valdy- 
tojas komiškos nevilties kupinu balsu suveble- 
no: 

— O, pone grafe... 

— Na taip! Kas čia nuostabaus? Žudikas, be jo- 
kios abejonės, sėdi prie stalo! Tegul tai negadina 
jums apetito, pone kunige! Juk namuose yra ir la- 
vonas, bet tai netrukdo mums valgyti... Alberai, 


įpilkite ponui kunigui šlakelį vyno! 

Kažkieno koja vėl užkliudė Megrė kulkšnį, ir 
jis, numetęs servetėlę, pasilenkė po stalu, bet pa- 
vėlavo. Kai komisaras atsitiesė, gratas tebevalgy- 
damas viščiuką kalbėjo: 

— Valterį Skotą neseniai paminėjau dėl šiame 
kambaryje tvyrančios atmosteros, bet taip pat ir 
dėl žudiko... Juk tai budynės prie numirėlio, ar ne?.. 
Laidotuvės rytoj rytą, ir gali būti, kad ligi to laiko 
mes neišsiskirstysime... Pono Mėtėjė dėka gėrimų 
rūsys pilnas puikaus viskio... 

Megrė pamėgino prisiminti, ką gėrė Sen Fiak- 
ras. Kas be ko, jis gėrė mažiau už advokatą, kuris 
sušuko: 

- Puiku! Čia tai bent! Mano klientas - taip pat 
vyndarių palikuonis ir... 

— Aš sakiau... Ką aš sakiau? Ak taip!.. Pripilkite 
pono kunigo taurę, Alberai. Aš sakiau, kadangi žu- 
dikas yra čia, kiti tampa savotiškais teisėjais. Štai 
kodėl mūsų susirinkimas panašus į vieną Valterio 
Skoto romano skyrių... 

Įsidėmėkite, kad minėtajam žudikui niekas ne- 
gresia. Ar ne tiesa, komisare? Joks nusikaltimas 
įkišti ; maldaknygę popieriaus skiautę... Beje, dak- 
tare, kada motiną buvo ištikęs paskutinis priepuo- 
lis? 

Gydytojas nusišluostė lūpas ir niūriai apsidairė 
aplinkui. 

— Prieš tris mėnesius, kai telegrafavote iš Berly- 
no, kad susirgęs gulite viešbučio kambaryje ir kad... 

— Aš reikalavau pinigų! Štai taip! 

— Tada pasakiau, kad kitas smarkus susijaudini- 
mas bus lemtingas. 

— Vadinasi... Pasvarstykime... Kas šitai žinojo? 
Žanas Mėtėjė, savaime suprantama... Aš, kas be 
ko... Tėtušis Gotijė, kuris yra beveik šeimos narys... 
Ir jūs su ponu kunigu... 

Jis maktelėjo pilną taurę puji ir susiraukė. 

— Logiškai mąstant, tai reiškia, kad beveik visi 
galime būti laikomi nusikaltėliais... Jeigu jums įdo- 
mu... 

Atrodė, jog jis tyčia renkasi labiausiai šokiruo- 
jančius žodžius! 

— Jeigu jums įdomu, panagrinėsime kiekvieną 
atvejį atskirai... Pradėkime nuo pono kunigo... Ar 
jam buvo naudinga nužudyti mano motiną? Tuoj 
pamatysite, kad atsakymas ne toks paprastas, kaip 
galite pamanyti... Pinigų klausimą paliksime nuo- 
šalyje... 

Kunigas tiesiog duso, nežinojo, ar jam stotis, ar 


sėdėti. 

— Ponas kunigas neturėjo ko tikėtis... Bet jis mis- 
tikas, apaštalas, beveik šventasis... O viena keista 
jo parapijietė elgiasi tiesiog skandalingai... Čia ji 
skuba į bažnyčią kaip uoliausia tikinčioji, čia pik- 
tina visą Sen Fiakrą... Na ką jūs, Mėtėjė! Nesirau- 
kykite taip baisiai. Mes vyrų kompanijoje. Galima 
sakyti, gvildename aukštąją psichologiją... 

Pono kunigo tikėjimas toks karštas, kad galėtų 
jį pastūmėti į tam tikras kraštutinybes... 

Prisiminkite laikus, kai nusidėjėliai būdavo de- 
ginami, kad apsivalytų... Motina nueina į mišias... 
Priima komuniją... Jai atleista... Bet netrukus ji vėl 
įpuls į nuodėmę, vėl šiurpins skandalingu elgesiu... 

O jei mirs čia, ant savo suolo, šventai... 

— Bet... - pradėjo kunigas ašarų pritvinkusio- 
mis akimis ir laikydamasis už stalo, kad išliktų 
ramus. 

— Na kąjūs, pone kunige... Tai tik psichologijos 
seansas. Aš noriu jums įrodyti, kad net doriausi 
asmenys gali būti įtarti didžiausiomis piktadarys- 


tėmis... Jei pereisime prie daktaro, bus jau kebliau... 


Jis ne šventasis... O labiausiai jį gelbsti tai, kad jis 


net ne mokslininkas. Kitaip būtų galėjęs į maldak- 
nygę įkišta popieriaus skiaute išbandyti nesveikos 


širdies atsparumą... 

Šakučių tarškėjimas taip sulėtėjo, kad jo beveik 
nebuvo girdėti. Žvilgsniai sustingo, pasidarė nera- 
mūs, kone paklaikę. Tik liokajus tylomis, tiksliai 
kaip metronomas pilstė į taures gėrimus. 

— Jūs tokie rūškani, ponai... Iš tikrųjų, argi pro- 
tingi žmonės negali kalbėtis tam tukromis temomis? 

Papilstykite, Alberai. Taigi daktarą paliekame 
nuošalyje, jei jau nelaikome jo nei mokslininku, 
nei tyrinėtoju. Jį gelbsti vidutiniškumas... 

Jis nusijuokė ir atsisuko į tėtušį Gotijė. 

— Dabar jūsų eilė! Tai sudėtingesnis atvejis... Juk 
mes vis dar žiūrime iš labai toli, ar ne? Yra dvi tiki- 
mybės... Pirma, jūs esate pavyzdingas valdytojas, 
sąžiningas Žmogus, visą gyvenimą paskyręs šeimi- 
ninkams, piliai, kuri matė, kaip jūs gimėte... Ji ne- 
matė, kaip jūs gimėte, bet tai niekis. Tokiu atveju 
jūsų padėtis nėra aiški. Sen Fiakrai teturi vieną vy- 
riškos lyties palikuonį. Ir štai turtas dalelė po da- 
lelės 1ma plaukti tam paveldėtojui iš po nosies... 
Grafienė elgiasi kaip beprotė... Argi ne laikas iš- 
gelbėti tai, kas liko? 

Tai kilnu, kaip Valterio Skoto romanuose, ir jū- 
sų atvejis panašus į kunigo... 

Bet gali būti ir visai priešingas atvejis! Jūs nesa- 


te pavyzdingas valdytojas, kurio gimimo pilis ne- 

matė... Jūs niekšas, ilgus metus naudojęsis ir 
piktnaudžiavęs šeimininkų silpnybėmis... Ūkius, 
kuriuos jie turi parduoti, paslapčiomis superkate 
jūs... Paskolas už įkeistą nekilnojamąjį turtą pasi- 
1mate jūs... Nepykite, Gotjė. Argi kunigas supy- 
ko? Bet čia dar ne viskas... Jūs esate beveik tikras 
pilies savininkas... 

— Pone grafe! 

— Nejau nemokate žaisti? Juk sakiau, kad mes 
žaidžiame! Tarkim, žaidžiame komisarus, kaip jū- 
sų kaimynas... Pagaliau grafienė priėjo liepto galą, 
reikės parduoti viską ir paaiškės, kad jūs pasinau- 
dojote padėtimi... Tad argi grafienei ne geriau nu- 
mirti riai ir taip išvengti gresiančio skurdo?.. 

Atsigręžęs į liokajų, šešėlį tarp šešėlių, demoną 
kreidos baltumo rankomis, Morisas de Sen Fiak- 
ras tarė: 

— Alberai! Atneškite mano tėvo revolverį... Ži- 
noma, jei jis dar tebėra... 

Grafas pripylė savo ir abiejų kaimynų taures, 
tada ištiesė butelį komisarui. 

— Gal malonėtumėte papilstyti savo pusėje? Ut! 
Štai jau beveik įpusėjome žaidimą. Bet palaukime 
Albero... Pone Mėtėjė... Jūs negeriate... 


Pasigirdo duslus „ačiū“. 

— O jūs, metre? 

Šis, pilna burna, vos apversdamas liežuvį, su- 
vebleno: 

- Ačiū! Ačiū! Man visko užtenka... Žiūrėk tu man! 
Ar žinote, kad jūs būtumėt puikus advokatas?.. 

Jis vienintelis šveitė su begėdišku apetitu ir taurę 
po taurės maukė tai bordo, tai burgundiškąjį net 
nepastebėdamas skirtumo. Silpnutis bažnyčios var- 
pas išmušė dešimtą valandą vakaro. Alberas pada- 
vė grafui didelį revolverį su būgneliu, ir šis patik- 
no, ar jis užtaisytas. 

— Puiku! Padedu jį čia, apskrito stalo viduryje... 
Atkreipkite dėmesį, ponai, jis guli vienodu atstu- 
mu nuo kiekvieno iš mūsų... Jau išnagrinėjome tris 
atvejus... Dabar išnagrinėsime kitus tris... Ar leisi- 
te man pirma pasakyti vieną pranašystę? Tai štai, 
laikydamasis Valterio Skoto tradicijų ir nuotaikos, 
pranešu jums, kad dar prieš vidurnaktį mano mo- 
tinos žudikas bus miręs... 

Megrė per stalą metė į Sen Fiakrą aštrų žvilgsnį 
ir išvydo per daug blizgančias grafo akis, lyg jis 
būtų buvęs girtas. Tą pat akimirką kažkas vėl pa- 
lietė jam koją. 

— Taigi tęsiu toliau... Bet jūs valgykite, valgyki- 


te savo salotas... Dabar pereisiu prie jūsų kaimyno 

iš kairės, komisare, prie Emilio Gotjė... Tai rimtas 
vaikinas, darbštuolis, kuris, kaip sakoma skirstant 
premijas, iškilo vien per savo gabumus ir atkaklias 
pastangas... 

Ar jis galėjo nužudyti? 

Pirmoji hipotezė: jis dirbo savo tėčiui, sutarti- 
nai SU juo... 

Emilis Gotjė kasdien važinėja į Muleną. Ir bū- 
tentjis geriausiai žino šeimos finansinę padėtį. Jam 
visai nesunku susitikti su spaustuvininku ar spaus- 
tuvės darbininku... 

Eikime toliau! Antroji hipotezė... Atleiskite, 
Mėtėjė, bet pasakysiu jums, jei dar nežinojote, kad 
turėjote varžovą... Emilis Gotjė ne gražuolis... Ir 
vis dėlto prieš jus jis buvo užėmęs vietą, kurią pas- 
kui taip taktiškai užėmėte jūs... 

Nuo to laiko praėjo keletas metų... Gal jis puo- 
selėjo kažkokias viltis?.. Gal po to jam kartkartė- 
mis vėl pavykdavo palenkti į save jautrią mano mo- 
tinos širdį?.. 

Šiaip ar taip, jis buvo oficialus jos globotinis, 
viskas jam buvo leidžiama... 

Bet štai atvažiavote jūs.. Ir nugalėjote... 

Kodėl nenužudžius grafienės ir nemetus įtarimų 


ant jūsų... 

Megrė batai spaudė kojų pirštus. Visa tai buvo 
bjauru, šventvagiška! Sen Fiakras kalbėjo su gir- 
tuoklio egzaltacija. O kiti svarstė, ar būti iki galo, 
pasilikti 1r kęsti šią sceną, ar atsistoti ir išeiti. 

— Matote, kaip viskas poetiška... Įsidėmėkite, 
kad net pati grafienė ten, viršuje, jei galėtų prabil- 
ti, neduotų mums paslapties rakto. Žudikas vie- 
nintelis žino apie savo nusikaltimą... Valgykite, 
Emili Gotjė... Tik jau nesijaudinkite taip baisiai kaip 
jūsų tėvas, kuris, rodos, tuoj apalps... 

Alberai! Spintoje dar turėtų būti keletas bute- 
lių vyno... 

O dabar jūsų eilė, jaunuoli! 

Ir grafas šypsodamasis atsigręžė į Mėtėjė, kuris 
pašoko kaip įgeltas. 

— Pone, mano advokatas... 

— Sėskitės, po velnių! Tik jau nesakykite, kad 
sulaukęs tokių metų nesuprantate juokų... 

Sen Fiakrui tariant šiuos žodžius, Megrė žiūrė- 
JO į jį 1r pamatė, kad jo kakta išmušta stambiais 
prakaito lašais. 

— Juk nė vienas iš mūsų nesistengiame pasiro- 
dyti geresnis negu esame, ar ne tiesa? Taigi! Ma- 
tau, kad jau pradedate susigaudyti. Imkite vaisių. 


Jie padeda virškinti... 

Buvo nepakenčiamai karšta, ir Megrė klausė sa- 
vęs, kas užgesino elektros lemputes, palikdamas 
tik ant stalo degančias žvakes. 

— Jūsų atvejis toks paprastas, kad net neįdo- 
mus... Jūs vaidinote nelabai smagų vaidmenį, ku- 
rio ilgai neištversi... Ir pagaliau buvote įrašytas į 
testamentą... Tas testamentas bet kuriuo metu ga- 
lėjo būti pakeistas... Staigi mirtis, ir baigta! Jūs lais- 
vas! Skinate savo... savo pasiaukojimo vaisius... Ir, 
garbės žodis, vedate kokią merginą, kurią tikriau- 
siai turite nusižiūrėjęs savo tėviškėje... 

— Atsiprašau! — taip komiškai įsiterpė advoka- 
tas, kad Megrė nepajėgė užgniaužti šypsenos. 

— Užčiaupkite srėbtuvę! Ir gerkite! 

Sen Fiakras kalbėjo kategoriškai. Jis buvo gir- 
tas, dėl to neliko nė šešėlio abejonės! Jis pasižy- 
mėjo ta savotiška, girtuokliams būdinga gražby- 
lyste, kurioje susipynęs šiurkštumas ir subtilumas, 
lengvabūdiškumas ir slapta prasmė. 

— Likau tik aš! 

Grafas pašaukė Alberą. 

— Klausykite, drauguži, užlipkit į viršų... Moti- 
nai tikriausiai taip liūdna būti vienui vienai... 

Megrė pamatė, kad tarnas klausiamai dirstelėjo 


į senąjį Gotjė, kuris pritariamai sumirkčiojo. 

— Valandėlę! Pirmiausia pastatykite ant stalo bu- 
telių. Viskio taip pat. Manau, protokolas niekam 
nerūpi... 

Jis pažvelgė į laikrodį. 

— Vienuolika valandų dešimt minučių... Užsi- 
šnekėjęs net neišgirdau skambant jūsų bažnyčios 
varpų, pone kunige... 

Kadangi liokajus, statydamas ant stalo butelius 
viskio, truputį pastūmė revolverį, grafas jį perspėjo. 

— Atsargiai, Alberai! Jis turi gulėti vienodu at- 
stumu nuo visų. 

Grafas palaukė, kol užsidarė durys. 

— Na štai! - tarė jis. - Likau tik aš! Nepasakysiu 
jums nieko nauja prisipažindamas, kad niekada ne- 
padariau nieko gera. Nebent tada, kai tėvas buvo 
gyvas... Bet kadangi jis mirė, kai man dar nebuvo 
nė septyniolikos... 

Aš nusigyvenęs! Tai niekam ne paslaptis! Bul- 
variniai savaitraščiai apie tai rašo beveik atvirai... 

Nepadengtas čekis... Kauliju pinigų iš mamos 
kaip galėdamas dažniau... Išsigalvoju ligą Berlyne, 
kad išmelžčiau keletą tūkstančių frankų... 

Įsidėmėkite, kad tas įvykis su maldaknyge... 

Taigi kas nutinka?.. Man skirtus pinigus švaisto 


tokie niekšeliai kaip Mėtėjė... Atleiskite, draugu- 


GEORGES SIMENON 


ži... Mes vis dar tęsiame transcendentinės psicho- 
logijos seansą... 

Greitai nieko nebeliks... Aš paskambinu moti- 
nai tuo metu, kai dėl nepadengto čekio man gresia 
kalėjimas... Ji atsisako duoti pinigų... tai gali pa- 
tvirtinti liudytojai... 

Jeigu taip bus toliau, po keleto savaičių iš mano 
tėvonijos nieko neliks... 

Dėl manęs, kaip įr dėl Emilio Gotjė, yra dvi hi- 
potezės. Pirmoji... 

Per visą savo karjerą Megrė dar niekada taip blo- 
gai nesijautė. Ir, be abejonės, pirmą kartą aiškiai 
suvokė nesuprantąs padėties. Įvykiai jį pranoko. 
Tarpais jam dingodavosi, kad jau pradeda kažką su- 
sigaudyti, bet po akimirkos koks nors Sen Fiakro 
sakinys vėl viską sujaukdavo. 

O dar ta koja, atkakliai jam stukčiojanti po stalu. 

— Gal pakalbėkime apie ką nors kita! - išdrįso 
pasiūlyti galutinai nusitašęs advokatas. 

— Ponai... - pradėjo kunigas. 

— Atsiprašau! Turite duoti man laiko bent iki 
vidurnakčio! Sakiau, kad pirmoji hipotezė... Gra- 
žu! Per jus pamečiau minčių giją... 

Ir tartum mėgindamas ją surasti, jis prisipylė pil- 


ną taurę viskio. 

- Žinau, kad motina labai jautri. Popiergalį į mal- 
daknygę įkišu tik norėdamas ją pagąsdinti, o drau- 
ge 1r suminkštinti, ketindamas rytojaus dieną su- 
grįžti ir paprašyti reikiamų pinigų vildamasis, kad 
ji bus sukalbamesnė... 

Bet yra ir kita hipotezė! Kodėl gi man taip pat 
negalėjo kilti noras nužudyti motiną? 

Ne vis: Sen Fiakrų pinigai paleisti vėjais! Dar 
truputis liko! O atsidūrus mano padėtyje, truputis 
pinigų, nors ir truputėlis, gali būti išsigelbėjimas! 

Miglotai žinau, kad Mėtėjė įrašytas į testamentą. 
Tačiau žudikas negali nieko paveldėti... 

O argi ne jis bus įtariamas padaręs šį nusikalti- 
mą? Juk jis pusę savo laiko smakso Muleno spaus- 
tuvėje! Be to, gyvendamas pilyje, kada panorėjęs 
gali įkišti popierių į maldaknygę. 

Argi šeštadienio popietę aš nebuvau nuvažia- 
vęs į Muleną? Ir argi su savo meiluže nepalaukiau 
ten šio manevro rezultatų?.. 

Grafas atsistojo su taure rankoje. 

- Į jūsų sveikatą, ponai! Jūs tokie niūrūs... Ap- 
gailestauju... Pastaraisiais metais visas mano moti- 
nos gyvenimas buvo niūrus... Ar ne tiesa, pone ku- 
nige? Bus teisinga, jei paskutinė jos naktis praeis 


šiek tiek linksmiau... 

Sen Fiakras pažvelgė komisarui į akis. 

— Į jūsų sveikatą, pone Megrė! 

Iš ko jis tyčiojosi? Iš savęs? Iš visų? 

Megrė jautė susidūręs su jėga, prieš kurią nega- 
lėjo kovoti. Kai kurie asmenys tam tikrais gyveni- 
mo momentais patiria pilnatvės valandą, valandą, 
kai pranoksta visą Žmoniją ir patys save. 

Taip būna lošėjui, kuris Monte Karle neišven- 
giamai laimi, kad ir ką darytų. Taip būna opozici- 
joje esančiam parlamentanu:, kurio ligi tol niekas 
nežinojo ir kuris, išrėžęs kalbą, išjudina vyriausy- 
bės pamatus, ją nuverčia ir pirmasis tuo nusistebi, 
nes tenorėjo, kad apie jį būtų parašyta keletas ei- 
lučių „Oficialiame laikraštyje“. 

Morisui de Sen Fiakrui išmušė tokia valanda. 
Jame sukunkuliavo tokia jėga, kokios jis nė pats 
nenumanė turįs, ir kitiems beliko nuleisti galvas. 

Bet gal jam tokius sparnus suteikė girtumas? 

— Grįžkime prie to, kas buvo pasakyta mūsų po- 
kalbio pradžioje, ponai, nes dar ne vidurnaktis... 
Aš pareiškiau, kad motinos žudikas yra tarp mū- 
sų... Ir įrodžiau, jog tai galėjau būti aš arba vienas 
iš jūsų, galbūt išskyrus komisarą ir gydytoją! 

Nors dar nesu tikras... 


Ir išpranašavau jo mirtį... 

Ar leisite man dar pažaisti su hipotezėmis? Žu- 
dikas žino, kad įstatymas nieko negali jam padary- 
ti. Bet taip pat žino, kad liks keletas žmonių, - o 
mūsų mažiausiai šeši, - kuriems jo nusikaltimas 
bus ne paslaptis... 

Čia irgi yra keletas išeičių... 

Pirmoji romantiškiausia, labiausiai atitinkanti 
Valterio Skoto dvasią... 

Bet ir vėl privalau nukrypti į šalį... Koks šio nu- 
sikaltimo pobūdis? Aplink grafienę sukosi bent 
penki asmenys... Penkiems asmenims buvo nau- 
dinga jos mirtis, ir visi galbūt svarstė, kaip nuvary- 
ti ją į kapus... 

O vienas išdrįso... Vienas nužudė! 

Ką gi! Aš puikiausiai įsivaizduoju, kad jis gali 
pasinaudoti šiuo vakaru ir atkeršyti kitiems... Jis 
žuvęs! Tai kodėl nenugalabijus visų? 

Ir Morisas de Sen Fiakras, šypsodamasis paper- 
kančia šypsena, nužvelgė kiekvieną iš eilės. 

— Ar pakankamai įspūdinga? Senas valgomasis 
senoje pilyje, žvakės, buteliais nukrautas stalas... 
Paskui, vidurnaktį, mirtis... Pažymėtina, kad taip 
bus užgniaužtas skandalas... Rytoj subėgs žmonės 
ir nieko nesupras. Kalbės apie lemtį arba apie anar- 


chistų pasikėsinimą... 

Advokatas pasimuistė ant kėdės, neramiai apsi- 
dairė aplinkui, apžvelgė sutemas, tvyrančias ma- 
Žiau nei per metrą nuo stalo. 

— Leisiu sau priminti, kad aš daktaras, - suniur- 
nėjo Bušardonas, - todėl patarčiau visiems išgerti 
po puodelį juodos kavos... 

— O aš, - lėtai ištarė kunigas, - priminsiu, kad 
namuose yra numirėlis... 

Sen Fiakras valandėlę padvejojo. Kažkieno ko- 
ja vėl perbraukė Megrė kulkšnį, ir jis staiga pasi- 
lenkė, bet ir vėl nesuspėjo nieko pamatyti. 

— Paprašiau duoti man laiko iki vidurnakčio... Pa- 
teikiau tik pirmą hipotezę... Tačiau yra ir antra... Už- 
speistas į kampą, išsigandęs žudikas paleidžia kulką 
sau į galvą... Bet aš nemanau, kad jis taip padarys... 

— Maldauju, pereikime į rūkomąjį! - suviauksė- 
jo advokatas stodamasis ir kabindamasis į kėdės 
atlošą, kad nepargriūtų. 

— Ir galiausiai yra trečia hipotezė... Kažkas, kam 
brangi šeimos garbė, padės žudikui... Palaukite... Šis 
klausimas sudėtingesnis... Argi nereikia vengti skan- 
dalo? Argi nereikia padėt: nusikaltėliui nusižudyti? 

Revolveris guli čia, ponai, vienodu atstumu nuo 
visų rankų... Dabar be dešimties minučių vidurnak- 


tis... Kartoju, kad vidurnaktį žudikas bus miręs... 

Šįkart jo balsas buvo toks, kad visiems užkan- 
do žadą. Niekas net nekvėpavo. 

— Auka ten, viršuje, prie jos budi tarnas... Žudi- 
kas čia, apsuptas septynių asmenų... 

Sen Fiakras vienu mauku ištuštino taurę. O ne- 
žinia kieno koja vis stukčiojo Megrė kulkšnį. 

— Be šešių minučių vidurnaktis... Ar atmosfera 
pakankamai panaši į Valterio Skoto? Drebėkite, po- 
ne žudike! 

Jis buvo girtas! Ir gėrė toliau! 

— Mažiausiai penki asmenys galėjo nuskriausti 
senutę, neturinčią vyro, stokojančią švelnumo... 
Vienas išdrįso... Tai bus bomba arba revolveris, po- 
nai... Arba nuo bombos visi išlėksime į orą, arba 
revolveris pakirs tik nusikaltėlį... Be keturių mi- 
nučių vidurnaktis... 

Grafas sausai pridūrė: 

— Neužmirškite, kad niekas nežino... 

Jis paėmė butelį viskio ir pripylė visų taures, pra- 
dėdamas nuo Megrė 1r baigdamas Emiliu Gotjė. 

Sau jis neįsipylė. Argi buvo išgėręs nepakanka- 
mai? Užgeso viena žvakė: Kitos taip pat netrukus 
turėjo nuslopti. 

— Aš pasakiau vidurnaktį... Be trijų minučių vi- 


durnaktis... 

Jis atrodė kaip varžytynių antstolis. 

— Be trijų minučių vidurnaktis... Be dviejų... Žu- 
dikas tuoj mirs... Galite pradėti melstis, pone ku- 
nige... O jūs, daktare, ar turite savo lagaminėlį? Be 
dviejų minučių... Be pusantros... 

Kažkieno koja vis nesiliovė trynusis į Megrė 
kulkšnį. Komisaras nedrįso pasilenkti, bijodamas 
pražiopsoti kitą reginį. 

— Aš Išeinu! — pašokdamas sušuko advokatas. 

Visų žvilgsniai nukrypo į jį. Jis stovėjo. Ir spau- 
dė kėdės atlošą. Nesiryžo žengti tų trijų pavojin- 
gų žingsnių ligi durų. Jis sužagsėjo. 

Tą akimirką trinktelėjo šūvis. Sekundę ar dvi visi 
buvo tartum suakmenėję. ! 

Užgeso antra žvakė, ir tuo metu Sen Fiakras 
susvyravo, nugara atsirėmė į gotikinės kėdės at- 
lošą, palinko į kairę, pamėgino išsitiesti, bet nu- 
krito atgal ir bejėgiškai nusvarino galvą kunigui 


ant rankos. 


SEN FIAKRO BYLA 


171 


10 


ŠERMENTYS 


Tolesnė scena buvo neaiški. Visur kažkas vyko, ir 
vėliau kiekvienas tegalėjo papasakoti mažą įvykių 
dalelę, kurią matė savomis akimis. 

Valgomąjį apšvietė tik penkios žvakės. Aplin- 
kui plaikstėsi didžiulės šešėlių marškos, ir judan- 
tys Žmonės čia pranykdavo jose, čia vėl pasirody- 
davo kaip teatro kulisuose. 

Tas, kuris šovė, buvo Megrė kaimynas: Emilis 
Gotjė. Vos nuaidėjus šūviui, jis šiek tiek teatrališ- 
ku gestu ištiesė riešus komisarui. 

Megrė stovėjo. Gotijė irgi atsistojo. Jo tėvas taip 
pat. Jie visi trys sudarė grupelę vienoje stalo pusė- 
je, o kita grupelė buvo susispietusi aplink auką. 

Grafas de Sen Fiakras tebegulėjo kunigui ant 
rankos. Gydytojas pasilenkė ir apsidairė niūriu 
žvilgsniu. 


— Miręs? — paklausė rubuilis advokatas. 

Jokio atsako. Galėjai pamanytu, kad šitoje sto- 
vykloje veiksmas vyko vangiai, vaidinamas blogų 
aktorių. 

Tik Žanas Mėtėjė neprisijungė nei prie vienos, 
nei prie antros grupelės. Jis stovėjo prie savo kė- 
dės sunerimęs, drebėdamas ir nežinojo, į kurią pu- 
sę Žiūrėti. 

Prieš iššaudamas Emilis Gotjė tikriausiai keletą 
minučių galvojo, kaip jam elgtis, nes vos padėjęs gin- 
klą ant stalo, žiūrėdamas komisarui į akis, pareiškė: 

— Juk jis pats taip sakė, ar ne? Žudikas turės 
mirti... O kadangi pristigo drąsos įvykdyti sau tei- 
singumą... 

Koks neregėtas pasitikėjimas! 

— Aš padariau tai, ką laikiau savo pareiga... 

Ar jį išgirdo kiti, stovintys anapus stalo? Kori- 
doriuje sukaukšėjo žingsniai. Tai subėgo tarnai. 
Gydytojas nuskubėjo prie durų, kad jie nesueitų 
vidun. Megrė negirdėjo, ką jis jiems pasakė, kad 
išsiskirstytų. 

— Nusikaltimo naktį mačiau Sen Fiakrą bastan- 
tis aplink pilį... Todėl ir supratau... 

Visa scena buvo blogai surežisuota. Ir Gotjė vai- 
dino kaip tikras nemokša pareikšdamas: 


— Teisėjai pasakys, ar... 

Tada nuskambėjo gydytojo balsas: 

— Arjūs įsitikinęs, kad Sen Fiakras nužudė mo- 
tiną? 

— Visiškai! Argi būčiau šitaip pasielgęs, jeigu... 

— Jūs jį matėte bastantis aplink pilį naktį prieš 
nusikaltimą? 

— Taip, kaip dabar matau jus. Jis paliko savo au- 
tomobilį prie kaimo... 

— Ar daugiau įrodymų neturite? 

— Vieną turiu! Šią popietę mišioms patarnaujan- 
tis berniukas su motina atėjo pas mane į banką... 
Motina liepė jam papasakoti... Tuoj po nusikalti- 
mo grafas paprašė vaiko atiduoti jam maldaknygę 
ir pažadėjo tam tikrą sumą pinigų... 

Megrė baigėsi kantrybė, jam atrodė, kad jis iš- 
stumtas iš šios komedijos! 

Taip, komedijos! Kodėl gydytojas šypsojosi į 
barzdelę? Ir kodėl kunigas atsargiai stūmė Sen 
Fiakro galvą? 

Beje, ši komedija netrukus turėjo virsti farsu ir 
sykiu drama. 

Gratas de Sen Fiakras iš tiesų kėlėsi kaip žmo- 
gus, ką tik pabudęs iš miego. Jo žvilgsnis buvo 
griežtas, lūpų kampučiuose susimetė ironiška, bet 


grėsminga šypsena. 

— Nagi pakartok dar kartą! - ištarė jis. 

Nuskambėjo vaiduokliškas riksmas. Emilis Gotjė 
klykė iš baimės, įsikabinęs Megrė į ranką, tarsi pra- 
šydamas pagalbos. Tačiau komisaras pasitraukė ata- 
tupstas, palikdamas abiem vyrams laisvos vietos. 

Vienas žmogus nieko nesuprato: Žanas Mėtėjė. 
Jis buvo beveik taip pat paklaikęs kaip ir banko 
tarnautojas. Lyg to dar būtų negana, apsivertė kan- 
deliabras ir ėmė degti staltiesė, skleisdama svilėsių 
kvapą. 

Bekylantį gaisrą užgesino advokatas, užpylęs 
ant ugnies butelį vyno. 

— Ateik čia! 

Tai buvo įsakymas! Ir ištartas tokiu tonu, kad 
tiesiog negalima buvo nepaklusti. 

Megrė čiupo revolverį. Vos metęs žvilgsnį su- 
prato, kad jis užtaisytas tuščiais šoviniais. 

Visa kita komisaras atspėjo. Morisas de Sen 
Fiakras, nusvarinęs galvą kunigui ant rankos... Ke- 
letas šnipštelėtų žodžių, kad susirinkusieji pama- 
nytų, jog jis negyvas... 

Dabar Sen Fiakras buvo lyg kitas žmogus. At- 
rodė aukštesnis, tvirtesnis. Jis nepaleido iš akių jau- 
nojo Gotijė, ir valdytojas, staiga pripuolęs prie lan- 


go, atidarė jį ir sušuko sūnui: 

- Čionai! 

Jis neblogai sugalvojo. Visi buvo taip susijaudi- 
nę ir pakrikę, kad šią valandėlę Gotjė tikrai galėjo 
pabėgti. 

Ar advokatėlis taip pasielgė tyčia? Be abejonės, 
ne! Veikiausiai girtumas suteikė jam savotiško did- 
vyriškumo. Kai bėglys spruko prie lango, jis ištie- 
sė koją 1r Gotjė griuvo visu ūgiu. 

Jis pats neatsikėlė. Už apykaklės sugriebusi ran- 
ka vienu trūktelėjimu pastatė jį ant kojų, ir jis vėl 
suriko pamatęs, kad tai Sen Fiakras neleidžia jam 
sudribti. 

— Nejudėk! Tegul kas nors uždaro langą. 

Morisas pirmąkart smogė kumščiu Emiliui į vei- 
dą, ir šis paraudonavo. Grafas tai padarė šalta- 
kraujiškai. 

— Dabar kalbėk! Pasakok... 

Susirinkusieji tylėjo. Niekam net į galvą nešovė 
įsikišti, nes visi jautė, kad vienintelis žmogus turi 
teisę kelti balsą. 

Tik tėtušis Gotjė murmtelėjo komisarui į ausį: 

— Nejaugi jūs leisite?.. 

O kaipgi! Morisas de Sen Fiakras buvo padė- 
ties šeimininkas ir deramai vykdė savo užduotį! 


— Teisybė, tą naktį tu mane matei! 

Paskui jis atsigręžė į kitus. 

— Ar žinote kur? Ant laiptų... Buvau bežengiąs 
vidun... O jis ėjo į lauką... Ketinau susirankioti kai 
kurias šeimos brangenybes ir jas parduoti... Tam- 
soje mudu susidūrėme kaktomuša... Šalo... Ir šis 
niekšas man pareiškė išeinąs iš... Jau atspėjote? 
Taip, iš mano motinos kambario!.. 

Grafas tylesniu balsu atsainiai pridūrė: 

— Tada aš atsisakiau savo ketinimo. Ir grįžau į 
Muleną. 

Žanas Mėtėjė išvertė akis. Advokatas kasėsi pa- 
smakrę, stengdamasis tvardytis, ir Žvairavo į savo 
taurę, kurios nedrįso pasiimti. 

— Tai nepakankamas įrodymas... Juk namuose 
jie buvo dviese ir Gotjė galbūt sakė teisybę... Kaip 
jau minėjau, jis pirmasis pasinaudojo senos mo- 
ters pakrikimu... Mėtėjė atsirado tik paskui... Pa- 
jutęs gresiantį pavojų, Mėtėjė galbūt pamėgino at- 
keršyti. Aš norėjau žinoti... Jie abu buvo labai 
budrūs... Ir vienas, ir kitas mane tarytum provo- 
kavo... 

Ar ne tiesa, Gotjė? Ponas, kuris turi nepadeng- 
tų čekių 1r naktį bastosi aplink pilį, nedrįs nieko 
kaltinti iš baimės, kad pats nebūtų areštuotas... 


Paskui grafas jau kitokiu balsu pridūrė: 


GEORGES SIMENON 


— Atleiskite, pone kunige, ir jūs, daktare, kad 
jūsų akivaizdoje knaisiojuosi po šitas šiukšles... Bet 
jau buvo pasakyta: tikrasis, teismų, teisingumas čia 
nieko nepadarys... Argi ne taip, pone Megrė? Ar 
jūs bent supratote, kai stuksenau jums į koją?.. 

Sen Fiakras vaikščiojo pirmyn atgal, tai iš švie- 
sos panirdamas į tamsą, tai iš tamsos į šviesą. Jis 
atrodė kaip žmogus, kuris tvardosi ir ramus išlie- 
ka tik didžiausiomis valios pastangomis. 

Kartais jis prieidavo prie Gotjė taip arti, kad ko- 
ne jį paliesdavo. 

— Kaip knieti čiupti revolverį ir šauti! Taip! Juk 
pats pasakiau: vidurnaktį nusikaltėlis mirs! O tu 
dėjaisi Sen Fiakrų garbės gynėju. 

Šįsyk grafo kumštis taip smarkiai trenkė jaunuo- 
liui į veidą, kad iš nosies srove plūstelėjo kraujas. 

Emilio Gotjė akys pasidarė kaip pjaunamo gy- 
vulio. Nuo smūgio jis susvyravo ir ko nepravirko 
iš skausmo, baimės, sumišimo. 

Advokatas buvo benorįs jį užstoti, bet Sen Fiak- 
ras jį atstūmė. 

— O jūs malonėkite nesikišti! 

Šitas jžs aiškiai parodė, koks atstumas juos ski- 
ria. Morisas de Sen Fiakras buvo pranašesnis už 


visus. 

— Atleiskite, ponai, bet turiu atlikti dar vieną 
mažytį formalumą. 

Jis plačiai atlapojo duris ir atsigręžė į Gotjė. 

— Eikš! 

Emilio kojos buvo tarsi įaugusios į žemę. Kori- 
doriuje nedegė šviesa. Jis nenorėjo atsidurti ten vie- 
nas su priešininku. 

Tai truko neilgai. Sen Fiakras priėjo prie Gotijė, 
vėl smogė, ir šis nusirito į vestibiulį. 

— Lipk! 

Ir parodė laiptus į antrą aukštą. 

— Komisare, perspėju, kad... - sustenėjo valdy- 
tojas. 

Kunigas nusigręžė. Jam buvo kančia į visa tai 
žiūrėti. Bet nepakako jėgų ką nors padaryti. Visų 
nervai buvo įtempti kaip styga, ir Mėtėjė įsipylė 
išgerti kas pasitaikė po ranka, nes jo burna buvo 
perdžiūvusi. 

— Kur jie eina? - paklausė advokatas. 

Buvo girdėti, kaip jie plumpina ilgu koridorium, 
kurio grindys dundėjo nuo žingsnių. Ir kaip sun- 
kiai pūtuoja senasis Gotjė. 

— Jūs viską žinojote! - lėtai, tyliai tarė Megrė 
valdytojui. - Judu su sūnumi buvote susitarę. Jau 


turėjote ūkius, hipotekas... Bet pavojų kėlė Žanas 

Mėtėjė... Reikėjo nužudyti grafienę... Ir drauge at- 
sikratyti žigolo, ant kurio kris įtarimas... 

Nuaidėjo skausmo kupinas riksmas. Gydytojas 
išėjo į koridorių pažiūrėti, kas ten dedasi. 

— Niekis! — tarė jis. - Tas šunsnukis nenori lipti, 
ir grafas jam padeda... 

— Tai šlykštu!.. Tai nusikaltimas!.. Ką jis darys?.. —- 
sušuko senasis Gotjė puldamas pirmyn. 

Megrė su gydytoju nuskubėjo jam įkandin. Jie 
atbėgo prie laiptų tuo metu, kai grafas su Emiliu 
antrame aukšte pasiekė velionės kambario duris. 

Nuskambėjo Sen Fiakro balsas: 

— Eik vidun! 

— Negaliu... Aš... 

— Eik! 

Duslus dunkstelėjimas. Dar vienas smūgis. 

Tėtušis Gotjė užlėkė laiptais, o jam iš paskos — 
Megrė su Bušardonu. Kai visi trys vyrai atbėgo į 
antrą aukštą, durys užsidarė ir jie sustojo it įbesti. 

Iš pradžių už sunkių ąžuolinių durų nieko ne- 
buvo girdėti. Valdytojas klausėsi sulaikęs kvapą ir 
raukėsi tamsoje. 

Po durimis sušvito šviesos ruoželis. 

— Klaupkis! 


Pauzė. Duslus alsavimas. 

— Greičiau! Klaupkis! Dabar prašyk atleidi- 
mo! 

Vėl tyla, užtrukusi labai ilgai. Skausmo kupinas 
riksmas. Šįsyk grafas smogė žudikui į veidą ne 
kumščiu, o spyrė koja. 

— At... Atsiprašau... 

— Tai viskas? Viskas, ką gali pasakyti? Prisimink, 
kad tai ji išleido tave į mokslus... 

— Atsiprašau! 

— Prisimink, kad prieš trejetą dienų ji dar buvo 
gyva... 

— Atsiprašau. 

— Prisimink, bjaurus ištvirkėli, kad kitados įlin- 
dai į jos lovą... 

— Atsiprašau!.. Atsiprašau!.. 

— To negana! Nagi! Pasakyk jai, kad esi šlykštus 
kirminas... Pakartok! 

— Aš esu... 

— Klaupkis, sakau! O gal tau reikia patiesti ki- 
limą? 

— Ar! Aš... 

— Prašyk atleidimo... 

Ir staiga po tų šūksnių, kuriuos skyrė ilga tyla, 
pasipylė žiaurių smūgių kruša. Grafas jau nebesi- 


tvardė. Jis trankė Emilį į parketą. 


GEORGES SIMENON 


Megrė pravėrė duris. Morisas de Sen Fiakras lai- 
kė Gotjė už kaklo ir daužė jo galvą į grindis. 

Išvydęs komisarą, jis paleido auką, nusišluostė 
kaktą ir atsitiesė visu ūgiu. 

— Baigta! — trūkčiojamai alsuodamas, tarė jis. 

Pamatęs valdytoją, grafas suraukė antakius. 

— Ar nemanai, kad tau taip pat reikėtų atsipra- 
šyti? 

Senis taip išsigando, jog puolė ant kelių. 

Menkutėje dviejų žvakių šviesoje buvo matyti 
tik mirusiosios nosis, kuri atrodė nežmoniškai di- 
delė, 1r sudėtos rankos, laikančios rožinį. 

— Išeik! 

Grafas išstūmė Emil; Gotjė į koridorių ir užda- 
rė duris. Visi pasuko prie laiptų. 

Emilis Gotjė kraujavo. Jis negalėjo rasti nosi- 
nės. Gydytojas padavė jam savąją. 

Vaizdas buvo baisus: veidas iškankintas, aptekęs 
krauju, nosis ištinusi, viršutinė lūpa perskelta... 

Tačiau bjauriausios, atgrasiausios buvo jo akys 
lakstančiu žvilgsniu... 

Morisas de Sen Fiakras, tiesut tiesutėlis, kaip 
namų šeimininkas, žinantis, ką turi daryti, dide- 
liais žingsniais perėjo ilgą pirmo aukšto koridorių, 


atidarė duris ir įleido šalto oro gūsį. 

— Dinkite! - užriko jis, atsigręžęs į tėvą ir sū- 
nų. 

Bet, Emiliui išeinant, grafas instinktyviai jį su- 
griebė. 

Megrė tarėsi išgirdęs, kaip jam iš gerklės išsi- 
veržė rauda. Jis vėl ėmė mėšlungiškai daužyti jau- 
nuolį ir šaukti: 

— Niekše tu! Niekše! 

Komisarui pakako paliesti jam petį. Sen Fiakras 
tučtuojau susitvardė ir, svieste nusviedęs Emilio 
kūną nuo laiptų, uždarė duris. 

Bet jie dar spėjo išgirsti senio balsą: 

— Emil... Kur tu?.. 


Kunigas meldėsi, alkūnėmis atsirėmęs į indaują. 
Kampe nejudėdami: kiūtojo Mėtėjė su savo advo- 
katu; įsmeigę žvilgsnį į duris. 

Morisas de Sen Fiakras įžengė į kambarį iškėlęs 
galvą. 

— Ponai... - pradėjo jis. 

Bet ne! Jis nepajėgė kalbėti. Susijaudinimas 
gniaužė jam gerklę. Jis vos laikėsi. 

Grafas paspaudė gydytojui ir Megrė ranką. Taip 
leido suprasti, kad jiems laikas eiti. Paskui, atsig- 


ręžęs į Mėtėjė ir jo advokatą, ėmė laukti. 

Šiedu, regis, nieko nesusigaudė. Arba juos bu- 
vo paralyžiavęs siaubas. 

Kad susiprastų, grafas parodė jiems duris ir 
spragtelėjo pirštais. 

Daugiau nieko! 

Bet ne! Advokatui ieškant skrybėlės, Sen Fiak- 
ras Suvaitojo: 

— Greičiau! 

Už durų Megrė išgirdo murmesį ir suprato, jog 
čia susirinko tarnai, mėgindami atspėti, kas dedasi 
pilyje. 

Komisaras apsivilko sunkų paltą. Jam kilo no- 
ras dar sykį paspausti Sen Fiakrui ranką. 

Durys buvo atdaros. Lauke - šviesi, šalta, gied- 
ra naktis. Mėnesienos nužertame danguje juodavo 
tuopos. Kažkur labai toli kaukšėjo Žingsniai, švie- 
tė valdytojo namų langai. 

- Ne, jūs pasilikite, pone kunige... 

Aidžiame koridoriuje dar nuskambėjo Moriso 
de Sen Fiakro balsas: 

— Dabar, jei nesate per daug pavargęs, eisime bu- 


dėti prie mano motinos... 

DVIBALSIS ŠVILPUKAS 


— Nepykite, jei blogai jus prižiūriu, pone Megrė... 
Bet per tas laidotuves... 

Vargšė Mari Taten bruzdėjo, ruošdama ištisas 
dėžes alaus ir limonado. 

— Juo labiau kad tie, kurie toli gyvena, ateis už- 
kąsti... 

Laukai buvo pabalę nuo šerkšno, po kojomis 
traškėjo žolė. Kas ketvirtį valandos gedulingai 
skambėjo bažnytėlės varpai. 

Katafalkas atvažiavo vos išaušus, ir laidotuvių 
biuro tarnautojai, atėję į smuklę, pusračiu susėdo 
aplink krosnį. 

— Keista, kad valdytojo nėra namuose! - tarė 
jiems Mari Taten. - Tikriausiai jis pilyje, su ponu 
Morisu... 

Netoliese jau sukinėjosi ir keletas kaimiečių 


šventadieniais drabužiais. 

Baigdamas pusryčiauti, Megrė pro langą išvydo 
ateinant mažąjį mišių patarnautoją, kurį už ran- 
kos laikė motina. Bet mama nelydėjo jo iki smuk- 
lės. Ji sustojo prie kelio posūkio, ten, kur manė, 
kad jos niekas nemato, ir stumtelėjo sūnų pirmyn, 
lyg nukreipdama į Mari Taten smuklę. 

Ernestas įėjo pasitikėdamas savimi. Pasitikėda- 
mas taip, kaip vaikas, kuris, dalijant premijas, de- 
klamuoja pasakėčią, kartotą tris mėnesius. 

— Ar ponas komisaras čia? 

Vos paklausęs šito Mari Taten, jis pamatė Meg- 
rė ir žengė prie jo, abi rankas susikišęs į kišenes ir 
vienoje kažką gniaužydamas. 

— Aš atėjau... 

— Parodyk man savo švilpuką. 

Ernestas staiga pasitraukė atbulas, nusuko akis 
ir pagalvojęs sumurmėjo: 

— Kokį švilpuką? 

— Tą, kurį turi kišenėje. Ar jau seniai norėjai 
skauto švilpuko? 

Berniukas mechaniškai išsitraukė iš kišenės švil- 
puką 1r padėjo ant stalo. 

— O dabar papasakok savo istoriją. 

Ernestas metė nepatiklų žvilgsnį ir vos pastebi- 


mai truktelėjo pečiais. Mat jis jau buvo gudruolis. 


GEORGES SIMENON 


Iš akių aiškiai galėjai perskaityti: „Tiek to! Aš tu- 
riu švilpuką! O dabar pasakysiu, kas man liepta...“ 

Ir jis išbėrė: 

— Tai dėl maldaknygės... Anądien aš jums ne vis- 
ką pasakiau, nes jūsų bijojau... Bet mama nori, kad 
prisipažinčiau teisybę... Prieš pat iškilmingas mi- 
šias pas mane atėjo Žmogus ir paprašė atiduoti mal- 
daknygę... 

Berniukas paraudo ir ūmai čiupo švilpuką lyg 
išsigandęs, kad dėl melo jis bus atimtas. 

— Kas atėjo jos pasimti? 

— Ponas Mėtėjė... Pilies sekretorius... 

— Eikš, sėskis prie manęs. Ar nori: atsigerti si- 
rupo? 

— Taip, su vandeniu, kuris duria... 

— Atnešk mums sirupo su selteriu, Mari... O tu 
ar džiaugiesi švilpuku? Pašvilpauk... 

Laidotuvių biuro tarnautojai atsigręžė išgirdę 
švilpimą. 

— Tau jį vakar po pietų nupirko motina, ar ne? 

— Iš kur jūs žinote? 

— Kiek pinigų motina vakar gavo banke? 

Ručkis pažvelgė komisarui į akis. Jis buvo jau 
nebe raudonas, o baltas. Berniukas žvilgtelėjo į du- 


ris tarsi matuodamas, koks ligi jų atstumas. 

— Gerk sirupą... Jus priėmė Emilis Gotjė... Ir 
liepė tau pakartoti pamoką... 

— Taip! 

- Jis tau liepė apkaltinti Žaną Mėtėjė? 

— Taip. 

Truputį pagalvojęs, vaikas paklausė: 

— Ką jūs man dabar darysite? 

Megrė užmiršo atsakyti. Jis svarstė. Svarstė, kad 
jo vaidmuo šioje byloje apsiribojo paskutine gran- 
dimi, mažulyte grandele, kuri užbaigė ratą. 

Vadinasi, Gotjė norėjo apkaltinti Žaną Mėtėjė. Bet 
vakarykštis vakaras sujaukė jo planus. Jis suprato, kad 
pavojingas ne sekretorius, o grafas de Sen Fiakras. 

Jei viskas būtų pavykę, jam būtų tekę iš pat anks- 
tyvo ryto eiti pas ručkį ir įkalti jam naują pamoką. 

— Pasakysi, kad maldaknygę paprašė atiduoti po- 
nas grafas... 

O berniukas vėl pakartojo: 

— Ką jūs man dabar darysite? 

Megrė nespėjo atsakyti. Nulipęs laiptais į smuk- 
lės salę, prie jo priėjo advokatas ir neryžtingai iš- 
tiesė ranką. 

— Ar gerai miegojote, pone komisare? Atleiski- 
te... Kliento vardu noriu paprašyti jūsų patarimo... 


Siaubas, kaip skauda galvą... 

Jis atsisėdo, arba veikiau sudribo, ant suolo. 

— Ar tikrai laidotuvės prasidės dešimtą valan- 
dą?.. 

Jis pažvelgė į laidotuvių biuro tarnautojus, pas- 
kui į keliu vaikštančius žmones, kurie laukė laido- 
tuvių. 

— Tarp mūsų kalbant, ar manote, kad Mėtėjė pa- 
reiga būtų... Supraskite mane teisingai... Mes su- 
vokiame, kokia padėtis, ir tik iš delikatumo... 

— Ar galiu eiti, pone? 

Megrė negirdėjo berniuko. Jis kalbėjosi su ad- 
vokatu. 

— Ar jūs dar nesupratote? 

— Kitaip tariant, jeigu panagrinėsime... 

— Duosiu gerą patarimą: nieko nenagrinėkite! 

— Jūsų nuomone, verčiau išvažiuoti ne?.. 

Per vėlu! Ernestas, atgavęs švilpuką, atidarė du- 
ris ir išskuodė kiek kojos neša. 

— Įstatymiškai mūsų padėtis pui... 

— Taip, puiki! 

— Tikrai? Aš taip ir sakiau ponui... 

— Ar jis gerai miegojo? 

- Net nenusirengė... Tai labai nervingas, labai 
jautrus vaikinas, kaip ir daugelis jaunuolių iš gerų 


šeimų... 

Laidotuvių biuro tarnautojai sukluso, atsistojo 
ir užsimokėjo už gėrimus. Megrė taip pat pakilo, 
nusikabino paltą aksomine apykakle ir rankove nu- 
sišluostė skrybėlę. 

— Judu turite progą dingti neatsisveikinę, kol... 

— Kol vyks laidotuvės? Tuomet reikia paskam- 
binti ir pasikviesti taksi... 


— Tai jau taip... 


Kunigas su kamža. Ernestas ir dar du mišių patar- 
nautojai juodais drabužiais. Gretimo kaimo kle- 
bonas, nešantis kryžių skubiu žingsniu, nes lauke 
spaudė šaltis. Ir liturginės giesmės, kurias jie trau- 
kė, kone bėgdami keliu. 

Prie laiptų būriavosi kaimiečiai. Viduje nieko ne- 
buvo matyti. Pagaliau durys atsidarė ir pasirodė 
karstas, nešamas keturių vyrų. 

Už jo - aukštas siluetas. Morisas de Sen Fiak- 
ras, tiesut tiesutėlis, paraudusiomis akimis. 

Jis nevilkėjo juodais drabužiais. Vienintelis bu- 
vo be gedulingo apdaro. 

Bet kai grafas nuo laiptų viršaus pažvelgė į mi- 
nią, Žmonės tarytum sumišo. 

Jis išėjo iš pilies niekieno nelydimas. Ir vienui 


vienas nusekė paskui karstą... 


GEORGES SIMENON 


Iš tos vietos, kur stovėjo, Megrė matė valdyto- 
jo namus, kurie kitados buvo jo: dabar jų durys ir 
langai buvo uždari. 

Pilies žaliuzės taip pat buvo nuleistos. Tik vir- 
tuvėje tarnai spoksojo, prilipę prie stiklų. 

Šventų giesmių skambėjimą beveik užgožė po 
batais gurgždantis žvyras. 

Varpai gaudė visu smarkumu. 

Susitiko dviejų vyrų žvilgsniai: grafo ir Megrė. 

Ar komisaras klydo? Jam pasirodė, kad Mori- 
sui de Sen Fiakrui ant lūpų klaidžiojo šypsenos še- 
šėlis. Tai buvo ne skeptiško paryžiečio ar nuskur- 
dusios šeimos sūnaus šypsena. 

Tai buvo giedra savimi pasitikinčio Žmogaus 
šypsena... 

Per mišias visi galėjo išgirsti laibą taksi signalą: 
smulkus niekšelis spruko drauge su savo advoka- 
tu, kuriam po vakarykščios plyšo galva ir džiūvo 


gerklė! 

TRUMPAI APIE AUTORIŲ 
IR JO KŪRYBĄ 


Georges'as Simenonas, prancūzų detektyvinės litera- 
tūros kūrėjas, gimė Lježe 1903 m. Kurti pradeda labai 
jaunas. Būdamas šešiolikos metų, tampa „La Gazette de 
Liėge“ žurnalistu, kuriam iš pradžių pavedama kroni- 
ka, paskui humoro skiltis, skirta miesto paskaloms. 
1921 m., pasirašytas Georges'o Simo slapyvardžiu, pa- 
sirodo jo pirmasis romanas Ant Arky tilto, Lježo istorijė- 
lės. 1922 m. jis su žmona Rėgine Renchon apsigyvena 
Paryžiuje ir pradeda mokytis savo amato kurdamas pa- 
sakas ir įvairių Žanrų romanus su tęsiniais: detektyvi- 
nius, erotinius, melodraminius ir kt. 1923-1933 m. iš- 
eina apie du šimtai romanų, geras tūkstantis pasakų ir 
daugybė straipsnių... 

1929 m. Simenonas parašo pirmąjį romaną apie 
Megrė, pavadintą Latvis Piteris. 1931 m. pradėjęs sa- 
vo kelią „Fayard“ leidykloje, komisaras Megrė greitai 
tampa labai populiariu personažu. Apie Megrė nuoty- 
kius Simenonas parašys septyniasdešimt du romanus 
(ir keletą apsakymų rinkinių), baigiant Megrė 17 ponu 


Šarliu, išėjusiu 1972 m. 

Netrukus Simenonas 1mas: rašyti tai, ką pats vadins 
romanų romanais, arba kietaisiais romanais, - daugiau 
nei šimtas dešimt kūrinių, pradedant Elzaso stotimi, pa- 
sirodžiusia 1931 m., ir baigiant Nekaltaisiais, išėjusiais 
1972 m., o tarp jų paminėtini žymiausi: Kanalo namas 
(1933), Žmogus, kuris žiūrėjo į nuvažiuojančius trauki- 
nius (1938), Fiumo burmistras (1939), Nepažįstami žmo- 
nės namuose (1940), Trys kambariai Manbetene (1946), 
Laiškas mano teisėjui (1947), Purvinas sniegas (1948), 
Bisetro žiedai (1963) ir kt. Be produktyvios literatūri- 
nės veiklos, Simenonas daug keliauja, išvažiuoja iš Pa- 
ryžiaus ir apsigyvena Šarante, paskui, per Antrąjį pa- 
saulinį karą, Vandėjoje. 1945 m. jis palieka Europą ir 
dešimt metų gyvena Jungtinėse Valstijose. Ten veda De- 
nyse Ouimet. Vėliau grįžta į Prancūziją ir visam laikui 
įsikuria Šveicarijoje. 1972 m. nusprendžia liautis rašęs. 
Didžiąją laiko dalį skiria dvidešimt dviem Diktantams, 
kuriuos diktuoja į magnetofoną, paskui, po dukters Ma- 
rie-Jo savižudybės, rašo milžiniškos apimties Intymius 
memuarus (1981). Simenonas mirė Lozanoje 1989 m. Pa- 
gal daugelį jo romanų pastatyti kino ir televizijos filmai. 

Prancūzų kalba knyga Sen Fiakro byla pirmąkart iš- 
leista 1932 m. 


Simenon, Georges 
Si73 Sen Fiakro byla: romanas / Georges Simenon; iš prancūzų 
kalbos vertė Stasė Banionytė. — Vilnius: Garnelis, 2004. — 
200 p. - (Megrė) 
Kn. taip pat: Trumpai apie autorių ir jo kūrybą: p. 195-196. 


ISBN 9955-428-49-X 


Viso pasaulio ir lietuvių skaitytojams pažįstamas komi- 
saras Megrė tiria dar vieną bylą. Šįsyk savo gimtajame kaime. 
Policija gavo raštelį, kad Sen Fiakro bažnyčioje per pirmą- 
sias mišias bus įvykdytas nusikaltimas. Iš tiesų, priėmusi ko- 
muniją, bažnyčioje mirė grafienė. Ją ištiko širdies smūgis. 
Bet Megrė čia tam ir atvažiavo, kad ištirtų visas aplinkybes, 
išpainiotų sudėtingus žmonių santykius ir surastų žudiką. 

SEN FIAKRO BYLA 

Iš prancūzų kalbos vertė Stasė Banionytė 
Viršelio dailininkas Alvydas Ladyga 
Maketo dizainas - Roko Gelažiaus 
Viršelyje panaudotas Zenono Nekrošiaus nuotraukos fragmentas 


Išleido leidykla „Garnelis“, 

Spausdino UAB „Spaudos kontūrai“, 
Viršuliškių skg. 80, 05131 Vilnius 


GEORGES 
SIMENON 


SEN FIAKRO BYLA 


Kažkas nedrąsiai sukrebždeno į 
duris. Dunkstelėjo ant grindų 
statomas daiktas. Pasigirdo duslus 
balsas: 

— Jau pusė šešių. Ką tik nuskambėjo 
pirmieji varpai, kviečiantys į mišias... 
Keldamasis ant alkūnių, Megrė 
sugirgždino lovos spyruokles ir su 
nuostaba pažvelgė į mansardos 
langelį, iškirstą nuolaidžiame stoge. 
Tas pats balsas vėl paklausė: 


— Ar imsite komuniją? 


Georges'o Simenono fenomenas nesiliauja 
stebinęs pasaulio. Teigiama, kad jo knygų 

" išleista daugiau negu 500 milijonų 
egzempliorių, jos išverstos į 50 pasaulio 
kalbu. Simenonas iki šiol tebėra vienas iš 
populiariausių detektyvinės literatūros 
autorių. 


ISBN 99557425-19-X. 


